މަގޭ ރިޕޯޓް: ދިވެހިން އެހާވެސް ކަންނެތްވީތަ؟\nމާލޭގެ ކުނީގެ މައްސަލަ\nކުނީގެ މައްސަލަ ހައްލުކުރުމަށް ސަރުކާރުން ދަނީ ގިނަ މަސައްކަތްތަކެއް ކުރަމުން\nތަފާތު ކުނި ނެގުމަށް ޚާއްސަ ޚިދުމަތްތަކެއް ވެމްކޯއިން ވަނީ ތަޢާރަފުކޮށްފައި\nރޯދައާއި ދިމާކޮށް ކުނީގެ މައްސަލަ ގިނަވާކަން ވެމްކޯއިން ފާހަގަކުރޭ\n15 އޭޕްރިލް 2021 | ބުރާސްފަތި 08:32\nވެމްކޯގެ ކުނި އުކާލުން\nޒަމާނުއްސުރެ ދިވެހިންނަކީ އިސްލާމީ ރިވެތި އާދަތަކަށް ލޯބިކުރާ ތާހިރު ދިރިއުޅުމެއް އުޅެން ގަޔާވާ މީސްކޮޅެކޭ ބުނާ އަޑު އަޅުގަނޑުމެން އަހަމެވެ. މިކަން އިހުގެ ފަތްފުށްތަކުން ފެންނާން ވެސް އެބައޮތެވެ.\nއެހެންނަމަވެސް، ޒަމާން ބަދަލުވެ ތަހުޒީބުގެ މަގުން ދިވެހިން ކުރިއަރައި ދާން ފަށާފައިވާ މި ދަނޑިވަޅުގައި މިދެންނެވި ބައެއް ރިވެތި އާދަތަކަށް ކިލަނބުކަމެއް އައިސްފައިވާކަމަށް ދަންނަވަން ޖެހެއެވެ. އެއް އިރެއްގައި ރޯދައެއް އީދެއް އަންނައިރަށް އޮތްތާކުން ވެލި ހޯދައި ގޯތި ތެރެއަށް ދޮންވެލި ލާ މަންޒަރު ފެނިގެން ދިޔަޔަސް މިއަދު އެމަންޒަރެއް ނުފެނެއެވެ. ފަހަރުގައި މާލެ ފަދަ ސިޓީއެއްގައި މިގޮތަށް ދޮންވެލި ލާނެ ތަނެއް ނެތީމާ މިކަން ނުކުރަނީކަމަށް ވެދާނެއެވެ. ދޮންވެލި ލުމުގެ ބަދަލުގައި މާލެއިިން މިހާރު ފެނިގެން ދަނީ މިދުވަސްވަރާއި ދިމާކޮށް އައު ކުޅިވަރެކެވެ. ބައިބަލާ މުވަތަ ބަށިގެ މުބާރާތެއްގެ ވާހަކައެއް ނޫނެވެ. މި ކުޅިވަރަކީ އަޅުގަނޑުވެސް އަދި މިކަން ކުރާ މީހުންވެސް ފަޚުރުވެރިވާންޖެހޭވަރުގެ ކަމެއް ނޫނެވެ. އަދި ކިއެއްތަ މިއީ އެކަން ކުރާ މީހުން ލަދުގަންނަން ޖެހޭ ވަރުގެ ކަމެކެވެ. ދަންނަވަން މިއުޅެނީ މާލޭގެ މަގު މައްޗަށް ކުނި ނެރުމުގެ ކުޅިވަރުގެ ވާހަކައެވެ. މި ކުޅިވަރަކީ ކޮންމެ އަހަރެއްގެ ރަމަޟާން މަހާއި ދިމާކޮށް ފޯރިގަދަވާ ކުޅިވަރެއްކަމަށް މިކަމުގެ އެންމެ ބުރަ އުފުލަންޖެހޭ ވޭސްޓް މެނޭޖްމަންޓް ކޯޕަރޭޝަން، ވެމްކޯއިން ވަނީ ބުނެފައެވެ.\nކުނި އުކުމުގައި މިހާރު ވަނީ ތަހުޒީބީ އައު ބަދަލުތަކެއް އައިސްފައެވެ. އެއް އިރެއްގައި ގެ ކައިރިގައި އުޅޭ ބިދޭސީ މީހާގެ ހަލާކުވެފައިވާ ބައިސްކަލްގަނޑުން އުފުލި ކުނިތައް މިއަދު އުފުލުމަށް ޚާއްސަ އުޅަނދުތަކެއް އެބަހުއްޓެވެ. އެކި ސައިޒުގެ ކުންޏަށް އެކި އުޅަނދުތަކެވެ. އެކި ބާވަތްތަކުގެ ކުންޏަށް އެކި ޑަސްބިންތަކެވެ. އެހެނަސް މިފަދަ ކިތަންމެ އުސޫލެއް އަދި ތަހުޒީބީ ބަދަލުތަކެއް ގެނަޔަސް އޭގެ އެންމެ އެދެވޭ ނަތީޖާ ނިކުންނާނީ ކުނި ނެރޭ މީހާވެސް ޒިންމާ އަދާކޮށްގެންނެވެ. ވެމްކޯއިން ކުނި ނެރުމުގައި ރައްޔިތު މީހާއަށް މާބޮޑެތި ބުރަތަކެއް ޖައްސާފައެއްވެސް ނެތެވެ. އެދެނީ ކުޑަ ކުޑަ ދެތިން ކަމަކަށް ސަމާލުވުމަށެވެ. ކުނި ނެރޭއިރު ދިޔާވެގެން ފައިބާ ކުންޏެއް ހުރިނަމަ ރަނގަޅަށް ބަންދުކޮށް ނުފައިބާގޮތަށް ހެދުމާއި، ޑަބަލް ޕެކިން ލުމާއި، ބޮޑެތި ކުންޏާއި ކުދި ކުނި ވަކިކުރުން ފަދަ ކުޑަ ދެތިން ކަމަކަށެވެ. ވަކިން ޚާއްސަކޮށް ކޮވިޑްގެ މި ނުރައްކާތެރި ހާލަތުގައިވެސް އެވެރިން އެދަނީ އަޅުގަނޑުމުގެ ގޭގައި ކުނި ގިނަ ވިޔަނުދީ ކުރެވެން ހުރި ހުރިހާކަމެއް ކުރުމަށް ރެއާއި ދުވާލު މަސައްކަތް ކުރަމުންނެވެ. މަހު ކުލި ދެއްކިތޯ ޚިދުމަތެއް ރަޖިސްޓްރީ ކުރިތޯ ބެލުމެއް ނެތި ހާލަތާއި ގުޅޭގޮތުން މާލެއަކީ ސާފު މާލެއަކަށް ހެދުމަށް ވެމްކޯއިން ކުރާ މަސައްކަތަށް ސާބަސް ހައްގެވެ.\nކުރިން ދެންނެވި ކުނި ނެރުމުގެ ކުޅިވަރަށް ޖެހިލާނަމެވެ. ކޮންމެ އަހަރެއްގެ ރަމަޟާން މަހާއި ދިމާކޮށް މިއީ ފޯރިގަދަވާ ކުޅިވަރަކެވެ. ރޯދައަށް ފަރުނީޗަރު އާކޮށްލުމަަށްފަހު ބައު ފަރުނީޗަރުތައް ގެ ކައިރީ ކޮންމެވެސް ހުސް ބިމަކަށް އެއްލާލާއިރު، އައު ފަރުނީޗަރު ޕެކްކޮށްފައި ހުރި ފޮށިވެސް ކުދިކުދިކޮށްލުމަށްފަހު ކޮތަޅަކަށް ލާނެހާ ހިތްވަރުވެސް ދިވެހިންގެ ކިބައިގައި މިއަދު ނެތޭ ދެންނެވިދާނެއެވެ. އަދި ނިމުނީކީ ނޫނެވެ. ރޯދަ ވީއްލުމަށާއި ތަރާވީސް އަދި ހާރުދަމަށް ސުފުރާމަތީ ފަޅުފިލުވާލުމަށް ނަންހުސްކޮށް ހަދާ ކާބޯތަކެތިވެސް ހުސްނުވުމުން ހަމަ އެއްލާލަނީ ކުރިންދެންނެވި ކުނިތަކާއެކުއެވެ. މިގޮތަށް ކަންކުރުމުގެ ސަބަބުން އުނދަގޫ ވަނީ ހަމައެކަނި ކުނި ނަގާ ވެށިފާރަވެރިޔާއަށް އެކަންޏެއް ނޫނެވެ. މިކަމުގެ ސަބަބުން ކިލަނބުވެގެންދަނީ ދިވެހިންގެ ރިވެތި އާދަތަކުގެ ތަސްވީރެވެ. ފޫއެޅިގެންދަނީ ރިވެތި ހުރިހާ ސިފަތަކެވެ. މިސަބަބައްޓަކައި ދިވެހިން ހޭލަން ޖެހިއްޖެއެވެ. މިއަށްވުރެ މުރާލިވާން ޖެހިއްޖެއެވެ.\nވެމްކޯއިން އެކި ނަންނަމުގައި ޕްރޮމޯޝަންތައް ހަދައި އާންމުން ހޭލުންތެރިކުރަން ކުރާ މަސައްކަތް މަދެކޭ ދެންނެވޭކަށް ނެތެވެ. ކުނި އުކަން ވަކި ޚިދުމަތެއް ކެޕްސްގެ ނަމުގައި ހިންގައި އެކަން އިއުލާންކުރާތާވެސް އެތައް ދުވަހެކެވެ. މިއަދު އެއްލާލާ ފަރުނީޗަރުވެސް މި ޚިދުމަތް ބޭނުންކޮށްގެން ކޮންމެ ވަގުތެއްގައިވެސް އެއްލާލަން ވީއެވެ. ރަމަޟާންމަހަކީ އެހެން މަސްތަކާއި ޚިލާފަށް ކުނި ގިނަވާ ދުވަސްވަރެއްކަމުން، މިމުއްދަތުގައި ގޭބިސީތަކަށް ފޯރުކޮށްދޭ ޚިދުމަތްތައް ރާވާލެވިފައިވާނީ ކަސްޓަމަރުންނަށް ލުއިފަސޭހަ ވާނެ ގޮތަކަށް ކަމަށް ވެމްކޯއިން ވަނީ ބުނެފައެވެ. އެހެންކަމުން އެންމެންވެސް މި ރޯދަމަހު ރޭގަނޑުގެ 20:00ން 23:00 އާއި ދެމެދު ކުނި ނެރުމަށް އަޒުމު ކަނޑައަޅަމާ ހިނގާށެވެ. ކުނި ނެރޭއިރުވެސް، ކަމަކަށް ކަމެއް ކުރާ ގޮތުގެ ބަދަލުގައި ޒިންމާދާރުކަމާއެކު ދެކޮތަޅަށްލައި ރަގަޅަށް ބަންދުކުރުމަށް ފަހު ކުނި އުކަން އާދަކުރަމާ ހިނގާށެވެ. އެއްކަމެއް އަދި ހަނދާން ކޮށްދޭން ބޭނުމެވެ. މިބަރަކާތްތެރި ރަމަޟާންމަހު ރޯދައިގެ މަތިވެރި އަޅުކަމުގައި ތިބޭއިރު، ވެމްކޯގެ މަސައްކަތަށް ގޭބިސީތަކުން ދައްކަންޖެހޭ އުޖޫރައިގެ ބަރާބަރަށް ދެއްކުމެވެ. ރަޖިސްޓްރީ ކުރުމެވެ.


Film Promote Kurumah Rhea Ge Haalathuge Faidhaa Nunagaane Kamah Producer Anand Bunefi - Vaguthu\nއޭޕްރީލް9ވަނަ ދުވަހު ރިލީޒް ކުރުމަށް ތާވަލު ކުރެވިފައިވާ ޕްރޮޑިއުސަރ އާނަންދު ޕަންޑިތުގެ ފިލުމު ''ޗެހެރޭ'' ރިލީޒް ކުރުން ފަސްކުރެވިފައިވަނީ އިންޑިޔާގެ ކޮރޯނާ ވައިރަސްގެ ދެވަނަ ރާޅާއި އެކު އައި ގަވާއިދުތަކުގެ ސަބަބުންނެވެ.\nއިިންޑިއަން އެކްސްޕްރެސް.ކޮމްއަށް ދިން އިންޓަވިއުއެއްގައި އާނަންދު ބުނެފައިވަނީ ފިލުމު ''ޗެހެރޭ'' އަކީ ސިނަމާތަކުގައި ރިލީޒް ކުރަން ޖެހޭ ފިލުމެއް ކަމަށާއި އެއިން އެއް ސަބަބަކީ ރިއާ ޗަކްރަބޯތީއަކީ މި ފިލުމުގެ ބައިވެރިއަކަށް ވާތީ ކަަމަށެވެ.\nމި ފިލުމުގެ ޕޯސްޓަރތަކާއި ޓީޒަރ ނެރުނުއިރު ރިއާ ފެންނަން ނެތުމާއި އޭނާގެ ނަން ނެތުމުން އެއީ ފިލުމު ޕްރޮމޯޓް ކުރުމަށް ބޭނުން ކުރި އުކުޅެއްތޯ ސުވާލު ކުރުމުން އާނަންދު ބުނެފައިވަނީ ރިއާގެ މިހާރުގެ ހާލަތުގެ ފައިދާ ނަގަން ބޭނުންނުވާ ކަމަށެވެ.\n''ރިއާގެ ނަން ނުހިމެނުން އެއީ މައްސަލައެއް ކަމަކަށް އަހަރެން ނުދެކެން. ރިއާއަކީ މި ފިލުމުގައި ހިމެނޭ 8 އާޓިސްޓުންގެ ތެރެއިން އެކަކު. ރިއާ ވަނީ މި ފިލުމަށް މާކުރިން ސޮއިކޮށް އޭނާގެ ރޯލު ނިންމާފައި. ވަރަށް ރަނގަޅަށް އޭނާގެ ރޯލު ވަނީ ނިންމާފަ. އަދި އަހަރެން ބޭނުމެއް ނުވޭ ފިލުމު ޕްރޮމޯޓު ކުރުމަށް ރިއާއަށް މިހާރު ދިމާވެފައިވާ ހާލަތުގެ ބޭނުން ހިފާކަށް. އެހެންކަމުން ދެވަނަ ޕޯސްޓާގައި ވެސް ރިއާގެ ނަން ބޭނުން ކުރުމަށް ނިންމާފަ އޮންނާނީ. ރިއާއަށް ވަރަށް ކަންތައްތަކާއި ކުރިމަތިވެއްޖެ. އިތުރު ކަންތަައްތަކެއް ކުރިމަތި ކުރުވާކަށް ބޭނުމެއްނޫން. މި ފިލުމުގައި ރިއާ ބައިވެރިކޮށްފައިވަނީ އޭނާގެ ވެސް ރުހުމާއިއެކު'' ޕްރޮޑިއުސަރ އާނަންދު ބުނެފައިވެއެވެ.\nރިއާ ތައްޔާރުވަމުންދަނީ ސުޝާންތުގެ އުފަންދުވަސް ފާހަގަކުރަންތަ؟\nހަގީގަތް ވާނީ ހަގީގަތައް\nއޭޕްރީލް 23, 2021 21:00\nގޯލްޑްޑިގަރ...ކޮބާ ކަލޭގެ ސިއްރު ލޯބިވެރިޔާ މަހޭޝްބަޓް...


Binhelun Aumaai Varah Funugai Ulhey Mahaai Gulhumeh Neh - Vaguthu\nއޯރ ފިޝް ނުވަތަ ބިންހެލުން އައުމުން ފެންނަ ކަމަށް ބުނާ މި މަހާއި އަސްލު ހަގީގަތުގައި ބިންހެލުމާއި އެއްވެސް ގުޅުމެއް ނުވާ ކަމަށް ސައިންވެރިން ބުނެފިއެވެ.\nއޯރފިޝް އަކީ ކަނޑުގެ ވަރަށް ފުނުގައި އާންމުކޮށް ދިރިއުޅޭ މަހެކެވެ. ސައިންސްވެރިން ބުނާ ގޮތުގައި މިބާވަތުގެ މަސް އާންމުކޮށް ދިރިއުޅެނީ ކަނޑުގެ 3000 ފޫޓް އަޑީގައެވެ. އާދަޔާއި ހިލާފަށް ދިގު މިމަސް 18 ފޫޓަށް ދިގުވާ ކަމަށް ވެއެވެ.\nސައިންވެރިން ވަނީ ޖަޕާނުގެ ރައްޔިތުން މި މަސް ފެނުމަކީ ބިންހެލުން އަންނަ ކަމުގެ އަލާމާތެއް ކަމަށް ދެކޭ ދެކުން ބަދަލު ކުރުމަށް އެދިފައެވެ. ވަރަށް މަދުން ނޫނީ ކަނޑުގެ މަތީ ފަށަލައަށް ނާރާ މިބާވަތުގެ މަހެއް ފެނިއްޖެނަމަ ބާރުގަދަ ބިންހެލުމެއް އަންނަން އުޅޭ ކަމަށް ގަބޫލުކުރާ ބަޔަކު ތިބެއެވެ. މިގޮތައް ގަބޫލު ކުރާ މީހުން އެންމެ ގިނައީ ބިންހެލުން އެންމެ ގިނައިން އަންނަ އެއް ގައުމު ކަމަށްވާ ޖަޕާން ގައެވެ.\nސައިންވެރިން ވަނީ 1928 ވަނަ އަހަރުން ފެށިގެން މި މަސް ފެނުނު 363 ކޭސް އެއް ބަލާފައެވެ. މިމުއްދަތުގައި މި މަސް ފެނުނު ސަރަހައްދުތަކުން މެގްނަޓިއުޓް ހަޔަކަށް ވުރެން ބޮޑު 221 ބިންހެލުމެއް ވެސް ރިކޯޑް ކުރެވުނެވެ. މި ޑޭޓާ އަޅާ ކިޔާ އިރު މި ބިންހެލުންތައް އައުމާއި މި މަސް ފެނުމާއި ކޮންމެ ބިންހެލުމެއްގެ ދޭތެރޭ 90 ވަރަކަށް ދުވަސް ނެގުމަކީ އަސްލު މި މަހާއި ބިންހެލުމާއި ގުޅުމެއް ނުވާ ކަން ކަމަށް ސައިންސްވެރިން ބުނެއެވެ.\n2013 ވަނަ އަހަރުގެ އޮކްޓޯބަރ މަސް ތެރޭގައި މިފަދަ މަހެއް އެމެރިކާގެ ކެލިފޯނިއާގެ ގޮނޑުދޮށުން ފެނުނެވެ. އޭގެ ހަފްތާއެއް ފަހުން ކެލިފޯނިއާ އަށް 6.4 މެގްނެޓިއުޑްގެ ބިންހެލުމެއް އައެވެ. އޭގެ އިތުރުން އޮކްޓޯބަރ 25 ވަނަ ދުވަހު ޖަޕާނަށް 7.1 މެގްނެޓިއުޑްގެ ބިންހެލުމެއް ވެސް އައެވެ.\nމިބާވަތުގެ މަހުގެ އިތުރުން އެހެން ބައެއް ޖަނަވާރުންނަށް ވެސް ބިންހެލުމެއް އަންނަން އުޅޭކަމުގެ ނިޝާންތައް މާކުރިން ފެށިގެން އެކަމުގެ އިންޒާރުތައް ދޭކަމަށް ވާހަކަ ދެކެވެއެވެ. އެކަމަށް ބާރު ލިބޭ ބައެއް "ހެކިތައް" ވެސް ފެނިފައި ވެއެވެ.\nއޮގަސްޓް 18, 2019 13:20\nސައިންސްވެރިން ދައްކާ ހުރިހާ ވަހަކައަކީ އަސްލެއްނޫން. އެނގޭ ކަމަކީ ބިންހެލުމާ ތިޔަ މަހާ (ގާތްތިމާގެ ކަމުގެ) ގުޅުމެއް ނެތަސް ތިޔަމަސް ފެންނަތާ ކުޑަދުވަސްކޮޅެއްގެތެރޭގައި ބިންހެލުން ގިނަފަހަރަށް އަންނަކަން.


ޕަބްލިޝްކުރި ތާރީޚް: 14 ޖަނަވަރީ 2020\nސުންގަޑި: 22 ޖަނަވަރީ 2020 1200\nއެޑްމިން އެންޑް އައި.ޓީ ސެކްޝަން\nއެކިއެކި ފަރާތްތަކަށް އޮފީހުގެ ފަރާތުން ޙަވާލުކުރަންޖެހޭ ފައިސާއާއި އެކަމާބެހޭ ލިޔުންތަކާއި ތަކެތި ޙަވާލުކުރަން ދިޔުން.\nއޮފީހަށް ނަގަންޖެހޭ ފައިސާ ނަގަން ދިއުން.\nއޮފީހުން ފޮނުވާ ސިޓީއާއި ތަކެތި އޮފީސްތަކަށް ހަވާލުކުރުން.\nއޮފީހުން ފޮނުވާ ސިޓީއާއި ތަކެތި ފާސްޓް ޕޯސްޓާ ހަވާލުކުރުން.\nރާއްޖެއިން ބޭރަށާއި ރާއްޖެ ތެރެއަށް ފޮނުވަންޖެހޭ ސިޓީތައް ޕޯސްޓާ ހަވާލުކުރުން.\nސްޓޮކަށް ބޭނުންވާ ތަކެތި ގެނައުން.\nހުއްދަ އޮންނަ މުވައްޒަފަކު ހުރެގެން އޮފީސް ހުޅުވައި ލެއްޕުން.\nމަސައްކަތު މީހެއް ނެތިއްޖެ ހާލަތެއްގައި އޮފީހުގެ ތަންތަން ފޮޅައި ސާފުކުރުން.\nމި ބިއުރޯއިން ހިންގައި ރާވާ މަސައްކަތްތަކުގައި ބައިވެރިވެ، އެ މަސައްކަތްތައް ކުރުން.\nމަގާމަށް ބޭނުންވާ ތަމްރީނެއް / ލައިސަންސެއް / ހުއްދައެއް ހާސިލްކޮށްފައިވުން\nވަޒީފާއަށް އެދޭ ފޯމު މި ބިއުރޯގެ ( ނޭޝަނަލް ބިއުރޯ އޮފް ސްޓެޓިސްޓިކްސް) ކައުންޓަރުން ލިބެން ހުންނާނެއެވެ. އަދި މި އިދާރާގެ http://www.statisticsmaldives.gov.mv ވެބްސައިޓުން މި ފޯމު ޑައުންލޯޑުވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 22 ޖެނުއަރީ 2020 ވާ ބުދަ ދުވަހުގެ 12:00 ގެ ކުރިން، ނޭޝަނަލް ބިއުރޯ އޮފް ސްޓެޓިސްޓިކްސް އަށެވެ. ވަޒީފާއަށް އެދޭ ފޯމާއި ލިޔުންތައް ބިއުރޯގެ ކައުންޓަރުން ( ވަގުފް ބިލްޑިންގް9ވަނަ ފަންގިފިލާ) އަދި އީމެއިލް މެދުވެރިކޮށްވެސް ބަލައި ގަނެވޭނެއެވެ. އީ-މެއިލް އެޑްރެހަކީ، [email protected] އެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nވަޒީފާއާ ގުޅޭ މަސައްކަތުގެ ތަޖުރިބާއަށް %26\nމަސައްކަތުގެ ހުނަރަށް %48\nމަގާމަށް ޢައްޔަން ކުރުމަށް، ވަޒީފާއަށް އެދިފައިވާ މީހާއަށް ކްރައިޓީރިއާގެ ހުރިހާ ބަޔަކުން ލިބުނު ޕޮއިންޓްގެ ޖުމްލަ %35 (ތިރީސް ފަހެއް) އިންސައްތައަށްވުރެ މަތިވުން.\n18 ޖުމާދަލްއޫލާ 1441 ހ


India boat ge photo nagaigen suvaaleh nukuran: Police\nއިންޑިއާ ބޯޓުގެ ފޮޓޯ ނަގައިގެން ސުވާލެއް ނުކުރަން: ޕޮލިސް\nމިއަދު އައި އިންޑިއާ ދެ ބޯޓުގެ ތެރެއިން އެއް ބޯޓު\nއިންޑިއާ އަސްކަރިއްޔާގެ ދެ ބޯޓެއް މިއަދު ހެނދުނު ހަނިމާދޫ އެއާޕޯޓަށް ޖެއްސި އިރު ފޮޓޯ އާއި ވީޑިއޯ ނަގައި ހިއްސާ ކުރުމުގެ ތުހުމަތަށް ބަޔަކު ހައްޔަރު ކޮށްފައިވާ ކަމަށް ދެކެވޭ ވާހަކަތައް ފުލުހުން ދޮގު ކޮށްފި އެވެ.\nފުލުހުންގެ މީޑީއާގެ ވަޓްސްއެޕް ގްރޫޕުގައި މިއަދު އެ އިދާރާއިން ބުނީ ހަނިމާދުށް މިއަދު ޖެއްސި އިންޑިއާގެ އަސްކަރިއްޔާގެ ދެ ބޯޓުގެ ފޮޓޯ އާއި ވީޑިއޯ ނަގައި ހިއްސާކުރި ކަމަށް ތުހުމަތުކޮށް ބަޔަކު ހައްޔަރުކޮށް ފޮޓޯ އާއި ވީޑިއޯ ޑިލީޓްކުރި ކަމަށް ބުނަމުން ދިޔަ ނަމަވެސް އެފަދަ މައްސަލައަކާއި ގުޅިގެން އެއްވެސް ފަރާތަކާއި ފުލުހުން އެއްވެސް ކަހަލަ މުއާލަމާތެއް ކޮށްފައި ނުވާނެ ކަމަށެވެ. އަދި އެކަމާ ގުޅިގެން އެއްވެސް މީހަކު ފުލުހުން ހައްޔަރުކޮށްފައި ވެސް ނުވާނެ ކަމަށެވެ.\nއިންޑިއާގެ އަސްކަރީ ދެ މަތިންދާ ބޯޓެއް ކުއްލި ގޮތަކަށް ހަނިމާދޫއަށް ޖެއްސީ ރާއްޖޭގައި އިންޑިއާ ސިފައިން ގާއިމުވެ ތިބޭ ތިބުމާއި ދެކޮޅު ހަދާ ރޫހެއް މުޅި ރާއްޖޭގައި ވަރަށް ބޮޑަށް ފުޅާވެ، އަދި އިދިކޮޅު ސިޔާސީ ހަރކާތް ވެސް އެ ދިމާއަށް އަނބުރާލާފައިވާ ދަނޑިވަޅެއްގަ އެވެއެ. މި ހަރަކާތުގެ ތެރޭގައި "އިންޑިއާ އައުޓް" ގެ ނަމުގައި ކެމްޕޭނެއް ވެސް ފުޅާކޮށްފައި އޮއްވަ އެވެ.\nއިންޑިއާގެ އަސްކަރިއްޔާގެ ބޯޓުތައް ހަނިމާދޫ އެއާޕޯޓަށް ތިރިކޮށްފައި ވަނީ މިއަދު ހެނދުނު 10:25 ގަ އެވެ. އިންޓަނޭޝަނަލް ކޮށްފައިވާ އެ އެއާޕޯޓްގައި ޖެއްސި އިންޑިއާ އަސްކަރީ ދެ ބޯޓުތައް މި މަހުގެ 16 އާ ހަމައަށް ރާއްޖޭގައި އޮންނާނެ އެވެ. އެއީ ރާއްޖެ ފޭބީ ކިހާ ސިފައިންނެއް ކަމެއް ސާފެއް ނުވެއެވެ. އަދި އެ މީހުން ކޮވިޑް ކަރަންޓީނަށް ގެންދިޔަ ކަމެއް ވެސް ސާފެއް ނުވެއެވެ.\nއިންޑިއާގެ ދެ ބޯޓް ހަނިމާދޫއަށް މިއަދު ތިރި ކުރަމުން ދިޔައިރު ވަރަށް ގިނަ ބަޔަކު ވަނީ ފޮޓޯ އާއި ވީޑިއޯ ނަގާ އާންމުންގެ ތެރެއަށް ދޫކޮށްލާފަ އެވެ. އެކަމާ ގުޅިގެން ގިނަ ބައެއްގެ ފާޑުކިޔުން ސަރުކާރަށް އަމާޒުވެފައި ވަނިކޮށް ބައެއް މީހުން ހައްޔަރުކޮށް ފޮޓޯ ޑިލީޓް ކުރަން އަންގާ ކަމުގެ އަޑުތައް ފެތުރިފައި ވެއެވެ.\nއެމްއެންޑީއެފުން ބުނީ އިންޑިއާގެ އަސްކަރީއްޔާގައި ހިމެނޭ ޑޯނިއާ ދެ ބޯޓް ރާއްޖެ އައީ ސިލްސިލާކޮށް ރާއްޖޭގެ އިގްތިސޯދީ ސަރަހައްދު ރާއްޖޭގެ ކޯސްޓާ ގުޅިގެން ކުރިއަށް ގެންދާ އޮޕަރޭޝަނަކަށް ކަމަށެވެ. ދެ ބޯޓުގެ ތެރެއިން އެއް ބޯޓަކީ ބެކަޕް ބޯޓެއް ކަމަށާއި ބެކަޕް ބޯޓް ފުރައިގެން ދާނެ ކަމަށެވެ.\nބޭރުގެ އެއްވެސް ގައުމެއްގެ ސިފައިންގެ ހަތިޔާރު އެޅި ފައުޖެއް ރާއްޖޭގައި ނެތް ކަމަށް ޑިފެންސް ޗީފް މޭޖޭ ޖެނެރަލް އަބުﷲ ޝަމާލް ވިދާޅުވި ނަމަވެސް ރާއްޖޭގައި މިހާރު ވެސް އިންޑިއާ ސިފައިން ގިނަ އަދަދަކަށް ގާއިމުވެ އަބަތިއްބެވެ. އަދި އެކަމާ ދިވެހިންގެ ގިނަ ބަޔަކު ދެކޮޅު ހަދަމުން ދެއެވެ.\nމޯލްޑިވްސް ޕޮލިސް ސާވިސް އިންޑިއާ އެމްއެންޑީއެފް + އިދިކޮޅު ފަރާތްތައް ދިވެހި އިންޑިއާގެ ގުޅުން


ފުން އިހުސާސެކޭ 27 – Esfiya\nޖެހިގެން އައި ދުވަހު އެރި އިރާއެކު އަނާނީއަށް ފެނުނީ މުޅިން ތަފާތު މަންޒަރެކެވެ. ލޫކަސްއާއި ސާރާ ގައިގޯޅި ވެލައިގެން ސޯފާގައި ތިބި އިރު ހީވަނީ ހަމަ އަނާނީއަށް ދައްކަންވެގެން ތިބި ހެންނެވެ. އަނާނީ ސިހުނެއް ކަމަކު، އެކަމެއް މޫނުމަތިން ނުދައްކައެވެ. އަދި އެދެމީހުންނަށް ބަލާލާފައި ހިނިތުންވެލީ ހަމަ އާދައިގެ މަތިންނެވެ. ނަމަވެސް އަލުން ކޮޓަރިއަށް ވަން އިރު ހުރީ ސުވާލު ތަކުން ބޯ ހާސްކުރުވާފައެވެ. މިއީ ލޫކަސް ގަސްދުގައި ކުރި ކަމެއް ހެއްޔެވެ؟ ރޭގައި ޔާނިއުއާ އެކީ އަނާނީ ފެނުމުން، އެކަމުގެ ބަދަލު ހިފައިލީ ހެއްޔެވެ؟\nސާރާގެ ނަޒަރު މުޅިން ތަފާތެވެ. އޭނާ ހިތުން އޭނާ ހެދުވި ސިހުރު ކާމިޔާބުވީއެވެ. ލޫކަސް އަލުން އޭނާގެ މިލްކަކަށް ވީ އެވެ. ލޫކަސް އަނާނި ވަރި ނުކުރަން އެ ހުންނަނީ، ގޭ މީހުން ކިޔައިފާނެ އެއްޗަކަށް ބަލައިގެންނެވެ. ނަމަަވެސް މާ ގިނަ ދުވަހެއް ނުކޮށް، ލޫކަސް އެކަން ވެސް ކުރާނެއެވެ. އަދި އޭނާ ސާރާއާ އިންނާނެއެވެ. ސާރާގެ ހިތް އުފަލުން ނަށަމުން ދިޔައީ، އެތައް ދުވަހެއް ވަންދެން ދެކެމުން އައި ހުވަފެން ކާމިޔާބުވީ ކަމަށް ހީކޮށެވެ. ނަމަވެސް ފަރުދާގެ ފުރަގަހުގެ ހިނގައިދިޔަ އެއްވެސް ކަމެއް އޭނާއަށް ރޭކާ ނުލައެވެ.\nޙަޤީޤަތުގައި، އޭނާ ސިހުރު ހަދުވަން ހަވާލު ކުރި ފިރާގަކީ އެކަން ދަންނަ މީހެއްވެސް ނޫނެވެ. އޭނާ ކުޑަމިނުން، ސިހުރު ކިޔަވާފައި ފެންފުޅިއެއް ވަރުވެސްް ސާރާ އަތަކަށް ނުދެއެވެ. ސާރާ އެކި ގޮތް ގޮތުން މަސައްކަތް ކޮށްގެން އަނާނީގެ ވަނަވަރާއި، ފޮޓޯ ގަނޑެއް ހޯދައިގެން ދިނުމުން، އެ ތަކެތީގައި ހިފާފައި ފިރާގު ބުނީ މިހެންނެވެ. “ދެން މިކަން މި ނިމުނީ ކަމުގައި ބަލާށެވެ.” އެފަހުން ސާރާއަކަށް ފިރާގުގެ ހަބަރެއް ވެސް ނުވެއެވެ. ވާނީވެސް އެހެންތާއެވެ. ސިހުރު ހަދަން ނިކަން މޮޅު މީހަކަށް ވެގެން ފިރާގު ކުރާ ކަމަކީ، މީހުން އަތުން އޮޅުވާލައިގެން ފައިސާ ހޯދުމެވެ. އޭނާ އާމްދަނީ ހޯދަން ކުރާ މަސައްކަތަކީ ވެސް އެއެވެ. ދުވަހެއްގެ ކޮޅުން ވެސް ސިހުރާ ބެހޭ ފޮތެއްގެ މިންވަރު ވެސް އޭނާއަށް ފެނިފައެއް ނުވެއެވެ. ނަމަވެސް، އޭނާ ކައިރިއަށް އަންނަ މީހުން މަދެއް ނޫނެވެ. ސަބަބަކީ، އޭނާ ގެންގުޅޭ އެޖެންޓުންނެވެ. އެމީހުންގެ މަސައްކަތް އެމީހުން ވަރަށް ފުރިހަމައަށް ކޮށްގެން، ކަސްޓަމަރުން ހޯދައިދެއެވެ. ބަދަލުގައި، ފައިދާއިން ވަކި ޕަސަންޓެއް އެމީހުންނަށް ލިބެއެވެ. ސާރާ ގޮވައިގެން ފިރާގު ކައިރިއަށް ދިޔަ ރައްޓެއްސަކީ ވެސް އެކަހަލަ “އެޖެންޓެކެވެ”. ސާރާއަށް އެ މަޅީގައި ޖެހެވުނީ ހަމަ އިއްތިފާގަކުންނެވެ. އޭނާ ހުރީ ވެސް ފަހުން ފިރާގުގެ ހަބަރެއް ނުވުމުން ޝައްކުވެފައެވެ. ނަމަވެސް، އެކަން ފިލައި ދިޔައީ، ލޫކަސް ކުއްލިއަކަށް ގުޅައިގެން މާ ލޯބިން ވާހަކަ ދައްކައި، އެގެއަށް އަންނަން ދަޢުވަތު ދިނުމުންނެވެ. އެހެންކަމުން ސާރާ މިހާރު ނިންމައިގެން އެހުރީ، ފިރާގަށް ދޭން ޖެހޭ އުޖޫރައިގެ ފަހުބައި އެންމެ އަވަހަކަށް ދޭންދާށެވެ.\nޔާނިއު ކޮންމެ ދުވަހަކުހެން އަނާނީއަށް ގުޅައި ހާލު ބަލައެވެ. ހަމައެއާއެކު، ކޮންމެ ދުވަހަކުވެސް ކުރާ އެއް ސުވާލު ތަކުރާރު ކުރެއެވެ. އެއީ ލޫކަސް ކައިރީގައި ވަރީގެ ވާހަކަ ދެއްކިއްޖެތޯ އެވެ. ނަމަވެސް އަނާނީ އަދިވެސް މާ އަވަސް ކަމުގައި ކިޔައިލަ ކިޔައިލަ ހުންނަނީއެވެ. އެހެން ގޮސް ދެ ހަފްތާ ފާއިތުވެގެން ދިޔައެވެ. ފަހަކަށް އައިސް ޔާނިއުގެ ކޯލު ތަކަށް އަނާނީއަށް ފަރުވާ ކުޑަ ކުރެވެން ފެށުނެވެ. އަދި، ޔާނިއު ދިމާވާން ބުނެބުނެ ވެސް އެއްބަހެއް ނުވެއެވެ. ނަމަވެސް، އަނެއް ކޮޅުން ލޫކަސްއާއި ސާރާގެ ލޯބީގެ ކުޅިގަނޑު ގޮސްފައި ވަނީ މުޅިން އެހެން ހަރުފަތަކަށެވެ. ސާރާ އެގެއިން ފެނުން އާންމު ވެއްޖެއެވެ. އަދި ބައެއް ރޭރޭ ނިދަން ވެސް ލޫކަސް ކައިރިއަށް އާދެއެވެ. މި ހުރިހާ މަންޒަރެއް ގާތުން ފެންނަމުން ދިޔަ އިރު، އަނާނީގެ ހިތުގައި ހަސަދައިގެ ހުޅުގަނޑެއް ރޯވަމުން ދިޔަ ކަހަލަ އިހުސާސެއް ކުރެވެން ފަށާފައި ވިއެވެ. އެހެން ވާންވީ ސަބަބެއް އަނާނީ އަކަށް ނުވިސްނުނެވެ. ނަމަވެސް ލޫކަސްގެ ފަރާތުން އެއްވެސް ކަހަލަ ސަމާލުކަމެއް ނުލިބެން ފެށުމުން، އަނާނީގެ މިޒާޖަށް ބަދަލު އަންނަން ފެށިއެވެ. އަބަދުހެން އޮންނަނީ ކޮޓަރި ތެރޭގައެވެ. ގޭގައި ކެއްކުން ވެސް އަނާނީ ހުއްޓާލައިފިއެވެ. އެއް ދުވަސް އެއްކޮށް ވެސް ނުކައި ހުރުން މާ ބޮޑު ކަމަކަށް މިހާރު ނުވެއެވެ. މާ ބޮޑަށް ބަނޑުހައި ވެއްޖެނަމަ، ފިހާރައިން ކުދި ސާމާނު ގެނެސްގެން ކައެވެ. ނުވަތަ ބޭރުން އެއްޗެއް އޯޑަރު ކޮށްގެން ގެނެސްފާނެއެވެ.\nއެދުވަސްވަރަކީ ލޫކަސް ވިޔަފާރިއެއް ފެއްޓި ދުވަސްވަރެވެ. އެހެންކަމުން އޭނާ އުޅެނީ ވަރަށް އަވަދިނެތިއެވެ. ގިނަފަހަރު ބޭރުގައި އުޅެފައި ގެއަށް އަންނަނީ ވަރަށް ދަން ކޮށްފައެވެ. އަންނަ އިރު ވެސް އަންނާނީ ސާރާ ގޮވައިގެންނެވެ. އެދެމީހުން އުޅޭ ގޮތުން ހީވަނީ ދެމަފިރިންނަކީ އެއީ ހެންނެވެ. އަނާނީ އަކީ މިހާރު “ބޭކާރު” މީހެއް ކަމަށް އޭނާއަށް އިހުސާސްވެއެވެ. ލޫކަސް އެއްގޮތަކަށް ވެސް އަނާނީއަކާ އަނގައިންނެއް ނުބުނެއެވެ. އެންމެ ކުޑަމިނުން ކައިފިންތޯ ވެސް އަހައިނުލައެވެ. ނަމަވެސް އޭނާ ކޮންމެ މަހަކު އަނާނީގެ އެކައުންޓަށް މަދު ނުވާނެ ވަރަށް ފައިސާ ފޮނުވައެވެ. އެކަން އަދިވެސް އޮންނަނީ އެގޮތަށެވެ. ކުރިން ފައިސަލްމެން ފޮނުވިޔަސް، އެދެމީހުން ކައިވެނި ކުރުމަށްފަހު އެކަން ހުއްޓައިލީ، މިހާރު އަނާނީއަކީ ލޫކަސްގެ ޒިންމާއެއް ކަމަށް ބަލައިގެންނެވެ.\nއަނާނީ ޔާނިއުގެ ކޯލު ތަކަށް ޖަވާބު ނުދޭތާ ދެދުވަސް ވުމުން ޔާނިއު އަކަށް ކެތެއް ނުކުރެވުނެވެ. އެންމެފަހުން އަނާނީ ކޮބައިތޯ ބަލަން އެގެއަށް އައެވެ. އެވަގުތަކީ ކަން ދިމާކުރި ގޮތުން ލޫކަސް ނިދައިހޭލި ވަގުތެވެ. ސޯފާގައި ކޮފީއެއް ބޯން އިންދައި، މީހަކު ބެލް ޖެހުމުން ގޮސް ހުޅުވައިލި އިރު ޔާނިއުއެވެ. ނަން ނޭނގުނަސް، އެއީ އަނާނީގެ ލޯބިވެރިޔާއޭ ހިތަށް އެރިއެވެ. އެ މޫނު ފެނިފައި ލޫކަސް ނިތްމައްޗަށް ރޫ އަރައިގެން ދިޔައެވެ. ޔާނިއުއަށް ވެސް ވީ ދާދި އެކަހަލަ ގޮތެކެވެ. “ކޮޓަރީގަ.” ފަރުވާކުޑަ ގޮތަކަށް ލޫކަސް މިހެން ބުނެފައި ގޮސް ސޯފާގައި އިށީނެވެ.\nޔާނިއު ވަދެގެން އައިސް އަނާނީގެ ކޮޓަރި ކަމަށް ހީވާ ދޮރުގައި ޓަކި ދިނެވެ. އަނާނީ ފުންމައިގެން އައިސް ދޮރު ހުޅުވި އިރު ހިތް ބާރަށް ތެޅެއެވެ. އަނާނީގެ ހަބަރު ބަލަން އެންމެ ފަހުން ލޫކަސް އައީބާއޭ ހިތަށް އެރިއެވެ. ނަމަވެސް ދޮރު ހުޅުވައިލި އިރު ފެނުނީ މުޅިން ހީވެސް ނުކުރާ މީހެކެވެ. ވަގުތުން އަނާނީގެ މޫނުގެ އުޖާލާކަން ގެއްލުނެވެ. މިކަން ޔާނިއުއަށް ފާހަގައެއް ނުވިއެވެ. ޔާނިއު އެތެރެއަށް ވަނުމުން، ދޮރު ލައްޕާކަށް ވެސް އަނާނީ ފަރުވާލެއް ނުބެހެއްޓިއެވެ.\n“ޔާން. ކީއްކުރަން މިގެއަށް؟” ހައިރާންވެފައި ހުރެ އަނާނީ އެހިއެވެ.\n“އަންނާނެ ދޯ މަގޭ ކޯލު ތަކަށް ޖަވާބު ނުދެންޏާ!” ޔާނިއުގެ އަޑުގައި ހިތްހަމަނުޖެހުން ވިއެވެ. “އަސްލު އަނާނީ ކޮން ގޮތެއްތަ ބޭނުންވަނީ؟ މަ ދެކެ ފޫހި ވީތަ؟ އެ ފިރިހެން ގޮލައާ އެކީގަ އުޅެންތަ ބޭނުންވަނީ؟”\nޔާނިއު ކުރި ސުވާލު ތަކާއެކު އަނާނީ އިސްޖަހައިލިއެވެ. އަދި އިރުކޮޅެއް ފަހުން، ވަރަށް މަޑުމަޑުން ނޫނެކޭ ބުނެލިއެވެ. ހީވަނީ މަޖުބޫރު ވެގެން ބުނި އެއްޗެއް ހެނެވެ. އެއާއެކު، ޔާނިއު އިތުރަށް ރުޅިގަދަވިއެވެ. އަނާނީގެ ދަތްދޮޅީގައި ހިފެހެއްޓީ ފުދޭވަރަކަށް ބާރަށެވެ. އަދި ގަދަކަމުން، އޭނާގެ މޫނު ފެންނާނެ ހެން އިސްއުފުލުވައިލިއެވެ. “ޑިޑް ހީ.. އެވާ ޓަޗް ޔޫ؟؟؟ ޑިޑް ޔޫ ގައިސް…” ޔާނިއު ދަތްތަކަށް ބާރު ލައިގެން ހުރެ އަހައިލިއެވެ. އަނާނީ ވަގުތުން ދެފަރާތަށް ބޯ ހޫރުވައިލިއެވެ. “ހާޑް ޓު ބިލީވް. ތިހެންވިއްޔާ، ޑޫ ޔޫ ސްޓިލް ލަވް މީ؟” ޔާނިއުގެ މި ސުވާލާއެކު އަނާނީގެ ދެލޯ ފެންކަޅިވެގެން ދިޔައެވެ. ހީވަނީ ޔާނިއުގެ އަމަލުތަކުން ބިރުގަނެފައި ހުރި ހެނެވެ. އަނާނީ މަޑުމަޑުން ބޯ ޖަހައިލުމުން ޔާނިއު އަނާނީގެ ދަތްދޮޅިން އަތް ނައްޓައިލިއެވެ. އަދި ބުންޏެވެ. “ގުޑް. ޔޫ އާ މައިން. މިހާރު އެންމެ ހަފްތާއެއް ބާކީ އޮތީ. އަހަރެން މިތަނުން ނުކުންނަ ހިސާބުން އަނާނީ ޖެހޭނެ އޭނަ ކައިރީގަ ބުނަން. ހަނދާން ކުރާތި.”\nޔާނިއު ނުކުމެގެން ދިޔުމުން އަނާނީއަށް ރޮވުނެވެ. އޭނާގެ ކިބައިން މިއަދު އެ ފެނުނު ތަފާތު މިޒާޖުން، އަނާނީއަށް ކަމެއް ޔަޤީން ވެއްޖެއެވެ. އެއީ އޭނާގެ ހިތުގައި ޔާނިއުއަށް ކުރިން އޮތް އިހުސާސެއް ނެތް ކަމެވެ. އޭނާ މިހާރު ޔާނިއު ދެކެ ފޫހިވާން ފަށައިފިއެވެ. އަދި ހާއްސަކޮށް މިއަދު އެ ހިނގި ކަންތަކުންނެވެ. ނަމަވެސް، ލޫކަސްއާ އިނދެގެން އުޅުމަކުން ވަކި ހިތަށް ލިބޭ ހިތްހަމަޖެހުމެއް ނެތެވެ. ހަމަ އެކަނި ނަމެއްގައި އޮތް ކައިވެންޏެއް ދެމެހެއްޓުމުގެ ބޭނުމެއް އެބޮތް ހެއްޔެވެ.\nAnaany yaaniu mathin foohi kuruvy dhw.. bt mashah salhi vaany anaany aa yaan gulhifa saaraa aa lukas gulhuvyma.. mashah mi vaahaka enme furathama vx reethi v anaany aa yaan ge love story dhiya goeh salhi kamun.. i love how she fell in love with the bad boy ekan engi hure vx.. if he changes for her anaany yaan change vaan helpve dhy and saaraa confess and becomesagreat person then this will be nice.. thats what i want.. but u are the writer so ofcourse aishahsha ah ingeyny story kuriah gendhaane gotheh kaakaa kaaku kan gulhuvaany.. anon beynun goeh faalhu kohly\nVarah ♥♥♥ reethi♥♥♥….. Curiously waiting for the next part\nLahun up kuraathe v dhera ve… Anaanee n loon gulhuneema rangalhee shaafee ah.. Hrhhe anon bunihen aishahasha ahbfhw ingeynee kihineikan storybkuriah gendhaaneee..\nDhina dhuvas nukoh genes dhehcheyyyy\nAnanee and yoon gulhuvaba dhw dhn edhemyhun dhuru noukoh vhk kuriah gengossiya v salhi vaane…\nVarah Varah reethi😍😍😍😍..maa sha Allah💯💯💯 waiting for the next part..😍😍😍\nLook aa anaany gulhuvaa bala dhw..Eyrun varah reethi vaane..Yan eulheni hama loabin hen hee nuvanii..Look aa maa gulhey.Anyways mi part habeys\nanaanee ah hama nuvisneny thr\nekam Dhen yaaniu rangalhu kofffa mihen hadhaakah nu vaane ennu\nvv reethi mi part v\nAnaany and yaaniu gulhuvabala dhw they both are perfect just hiyaaleh ingey for me they suites more together btw the story is so beautiful😍 good luck….all the best 💕\nPlsss avahah up kohdhyybaaa\nSo curious to read the next part\nAlheyy..yaan and anaany gulhuvaba…Lucas and anaany ehaa gulheyheneh hyeh nuvey\nDhn varah dhera ma hykury anaanee aa loocus aa kamah but ekam hyeh nuvey yaan and anaanee akuvaaneheneh ekam varah reethi Masha Allah ♥♥♥😘😘\nalhey .. sad … anaany yaan dheke loabi nuvanyaa …\nMi meehunnah hama haadha faseyha ey furathama loaning mathin hadhaan nahthaalan.\nKoba tha next part? Kon irakun tha upkuraany.. kyve tha reply nukurany ehenve dhen aishasha kamu nudhany\nDhen annanee aa look gulhuneema varah reethi waane 😍😍😍\nAlhey.. Yaan ah ehen nuhadhaathi 😔\nAlhey yaan ah ehen nuhadhaba . anaanee and yaan gulhuvaba . ehennooee vaahaka foohi vaane . 🙁


Thuhthu kudhinaai school dharivarun athun bus dhathurah faisa nunagaane\nތުއްތު ކުދިންނާއި ސްކޫލް ދަރިވަރުން އަތުން ބަސް ދަތުރަށް ފައިސާ ނުންގާނެ\nތުއްތު ކުދިންނާ ސްކޫލް ދަރިވަރުން އަތުން ބަސް ދަތުރަށް ފައިސާ ނުންގާނެ\nހުޅުމާލެ މާލެ ބަސް ދަތުރުތަކަށް މިއަދުން ފެށިގެން ފައިސާ ނަގަންފެށި ނަމަވެސް ބަހުގައި ދަތުރުކުރާ ދެ އަހަރުން ދަށުގެ ތުއްތުކުދިންނާއި، ސްކޫލް ޔުނިފޯމްގައި ދަތުރުކުރާ ދަރިވަރުންގެ އަތުން ފީ ނުނަގާނެކަށް ބަސް ދަތުރުގެ ހިދުމަތްދޭ މޯލްޑިވްސް ޕޯޓްސް ލިމިޓެޑުން ބުނެފިއެވެ.\nމިދިޔަ އަހަރުގެ ސެޕްޓެމްބަރުމަހުގެ7ވަނަ ދުވަހުން ފެށިގެން ހުޅުމާލެ މާލެ އަދި ހުޅުލޭ ބަސް ދަތުރުތައް ހިލޭ ކުރަމުން ދިޔަ ނަމަވެސް މިއަދުން ފެށިގެން ދަތުރުތަކުން ފީނެގުމަށް ހަމަޖައްސާ އެކަންވަނީ ތަންފީޒުކުރަން ފަށާފައެވެ. މާލެ ހުޅުމާލެ ހުޅުމާލެ މާލެ ބަސް ދަތުރަކަށް ނެގުމަށް ހަމަޖައްސާފައިވަނީ 10 ރުފިޔާއެވެ.\nބަސް ދަތުރުތަކަށް ފީ ނަގާނީ އެކަމަށް ހާއްސަ "ޓަޗްލިންކް " ކާޑް މެދުވެރިކޮށް ކަމަށާއި މާލޭ ބަސް ޓާމިނަލާއި، ހުޅުމާލޭ މައި ބަސްޓޮޕުން 20 ރުފިޔާއަށް ކާޑް ގަންނަން ލިބޭނެކަމަށް އެމްޕީއެލުން ބުނެއެވެ. ޗަޓްލިންކް ކާޑު ބޭނުން ކުރެވޭނީ ރިލޯޑް ކޮށްގެންނެވެ.\nޖުމްލަ ނުވަ ބަސް ސްޓޮޕަކުން ފަތިހު 05:35 ފެށިގެން ކޮންމެ ފަސް މިނެޓަކުން ސްޓޮޕްތަކަށް ބަސްތައް މަޑުކުރާނެކަމަށް އެމްޕީއެލުން ބުނެއެވެ.\nމާލޭ ސިޓީ އެމްޕީއެލް ހުޅުމާލެ ސިނަމާލެ ބްރިޖް


ބައެއް ކޮމްޕިއުޓަރ ސިސްޓަމްތަކަށް ބޭނުންވާ ބައެއް ސާމާނު ސަޕްލައިކޮށްދޭނެ ފަރާތެއް ހޯދަން ބޭނުންވެއްޖެ\nމި މިނިސްޓްރީގައި މިހާރު ބޭނުންކުރަމުންދާ ބައެއް ކޮމްޕިއުޓަރ ސިސްޓަމްތަކަށް ބޭނުންވާ ބައެއް ސާމާނު ސަޕްލައިކޮށްދޭނެ ފަރާތެއް ހޯދަން ބޭނުންވެއްޖެއެވެ.\nވީމާ، މިމަސައްކަތް ކުރެއްވުމަށް ބޭނުންވެލައްވާ ފަރާތްތަކުން 24 ފެބުރުވަރީ 2015 ވާ އަންގާރަ ދުވަހުގެ 14:00 އަށް މި މިނިސްޓްރީއަށް ވަޑައިގެން މަޢުލޫމާތު ސާފުކުރުމަށްފަހު 26 ފެބުރުވަރީ 2015 ވާ ބުރާސްފަތި ދުވަހުގެ 14:00 އަށް މި މިނިސްޓްރީއަށް އަންދާސީހިސާބު ހުށަހެޅުއްވުން އެދެމެވެ.\nމަޢުލޫމާތު ސެޝަނަށް ހާޒިރުނުވާ ފަރާތްތަކަށް އަންދާސީހިސާބު ހުށަހެޅުމުގެ ފުރުޞަތު ނޯންނާނެ ވާހަކަ ދަންނަމަވެ. އަދި މަޢުލޫމާތު ސެޝަނަށް ވަޑައިގަންނަވާ ކޮންމެ ބޭފުޅަކަށްވެސް ތަމްސީލު ކުރެވޭނީ އެއްފަރާތެއް ކަމުގައި ދެންނެވީމެވެ.\nއިތުރު މަޢުލޫމާތު ހޯއްދެއްވުމަށް ގުޅުއްވާނީ 3020219 ފޯނަށެވެ.\n26 ރަބީޢުލްއާޚިރު 1436\n17 ފެބުރުވަރީ 2015\nސުންގަޑި: 24 ފެބުރުވަރީ 2015 1400


Gorilla Thakeh Covid-19 Ah Fassi Vehjje - Vaguthu\nގޮރިއްލާތަކެއް ކޮވިޑް-19 އަށް ފައްސިވެއްޖެެ\nމިހާރު ފެތުރެމުން އަންނަ ނުރައްކާތެރި ވައިރަސް ކޮވިޑް-19 އަށް ގޮރިއްލާއެއް ފައްސިވެއްޖެ އެވެ.\n"އޭބީސީ ނިއުސް" އިން ރިޕޯޓުކޮށްފައިވާ ގޮތުގައި ކޮވިޑް-19 އަށް ފައްސިވެފައި ވަނީ، ކެލެފޯނިއާގެ "ސެެން ޑިގޯ ސަފާރީ ޕާކް" ނަމަކަށް ކިޔާ ޒުލެއްގައި ތިބި ގޮރިއްލާތަކެކެވެ. އެ ޒުލުގެ އެކްޒެކްޓިވް ޑިރެކްޓަރ ލިސާ ޕެޓްރެޝަން ބުނެފައި ވަނީ އެތަނުން މިހާތަނަށް އަށް ގޮރިއްލާއެއް ކޮވިޑް-19 އަށް ފައްސިވެފައިވާކަމަށެވެ.\nމިކަން ޝައްކުވެެފައި ވަނީ އެ ޒުލުގައި ތިބި ބައެއް ގޮރިއްލާތައް ކެެއްސަން ފެށުމުން ކަަމަށާއި، ޝައްކުވެގެެެން ޓެެސްޓު ކުރިއިރު ވަނީ، ޒުލުގެެ އަށް ގޮރިއްލާއެއް މި ބައްޔަށް ފައްސިވެެފައިވާކަން އެނގިފައި ކަމަށް ލިސާ ވަނީ ބުނެެފައެވެ.\nއެތަނުގެ ހުރިހާ ގޮރިއްލާއެއް މި ބައްޔަށް ފައްސިވެފައި ވެއެެވެ. މިކަން ވަނީ އެމެރިކާގެ ޑިޕާޓްމެެންޓު އޮފް އެގްރިކަލްޗާ އެންޑް ނެޝަނަލް ވެޓިނަރީ ސާވިސެސް ލެބޯޓަރީ އިން ކަށަވަރުވެސް ކޮށްދީފައެވެ.\nމި ވައިރަސް ގޮރިއްލާތަކަށް ޖެެހިފައި ވަނީ އެ ޕާކަށް އެތަނުގައި ތިބި ޖަނަވާރުތަކަށް ފަރުވާދިނުމަށް ޒިޔާރަތްކުރި ވައިލްޑް ލައިފް ކެއާ ޓީމުގެ މެެންބަރެއްގެ ފަރާތުން ކަމަށާއި، އެޓީމުގެ މެންބަރަކު ވަނީ ދާދި ފަހުން ކޮވިޑަށް ފައްސިވެފައި ކަމަށް ލީސާ އާއި ހަވާލާދީ އޭބީސީ އިން ވަނީ ރިޕޯޓުކޮށްފައެވެ.\nމިކަމާއި ގުޅިގެެން މިދިޔަ މަހުގެ ހަވަނަ ދުވަހުން ފެށިގެން އެ ޒޫވެސް ވަނީ ބަންދުކޮށްފައެވެ. މިހާރު ގޮރިއްލާތަކުގެ ހާލު ކައިރިން ބަލަމުން އަންނަ ކަމަށާއި، އަދިވެސް އޭގެ ބައެއް ގޮރިއްލާތަކުގެ ކިބައިން މި ބަލީގެ އެކި އަލާމާތަތްއް ފެންނަމުން އަންނަ ކަމަށް ލީސާ ވަނީ ބުނެފައެވެ.


Verikan badhaluvumuge maruhalaagai kan higaanee kihineh?\nވެރިކަން ބަދަލުވުމުގެ މަރުހަލާގައި ކަން ހިނގާނީ ކިހިނެއް؟\nމާލެ، 26 ޖުލައި 2018 - އިބޫ އާއި ފައިސަލްގެ ކެންޑިޑެސީ ފޯމް ހުށައެޅުން: ފޯމް ހުށައެޅުމަށް އދިކޮޅު ފަރާތްތަކުން ވަނީ އެމްޑީޕީ އޮފީހުން ފެށިގެން އިލެކްޝަންސް ކޮމިޝަނަށް ހިނގާލުމެއް ބާއްވާފައެވެ -- އަހުމަދު ނާއިމް | އަވަސް\nނިމިގެން މިދިޔަ ރިޔާސީ އިންތިހާބުގެ ދާއިމީ ނަތީޖާ އިލެކްޝަން ކޮމިޝަން (އީސީ) އިން އިއްޔެ ވަނީ އާންމުކޮށްފަ އެވެ. ރާއްޖޭގެ ރައިސުލްޖުމްހޫރިއްޔާ ކަމަށް ދެން އަންނާނީ އިދިކޮޅު އެމްޑީޕީގެ ކެންޑިޑޭޓު އިބްރާހިމް މުހައްމަދު ސޯލިހު (އިބޫ) ކަމަށް އެ ކޮމިޝަނުން ވަނީ އިއުލާންކޮށްފަ އެވެ. ދެން އޮންނާނީ ނޮވެމްބަރު 17 ގައި އެމަނިކުފާނު ހުވާ ކުރެއްވުމެވެ. އެ ދުވަހާ ހަމަޔަށް މިއޮތް 48 ދުވަހުގެ އިންތިގާލީ މަރުހަލާގެ ތެރޭގައި އާ ސަރުކާރު އެކުލަވާލުމުގެ ކަންތައްތައް ހާއްސަ ތަރުތީބަކުން ކުރިއަށް ގެންދަން ޖެހެ އެވެ.\nގާނޫނު ނަމްބަރު 5/2010 އަކީ މިހާރު މި ހިނގާ ވެރިކަން ބަދަލުވުމުގެ މަރުހަލާގައި އަމަލު ކުރަން ޖެހޭ ގޮތްތައް ބަޔާން ކުރާ ގާނޫނެވެ. އެ ގާނޫނުގައިވާ ގޮތުގެ މަތިން މި މަރުހަލާގެ ތެރޭގައި ސިވިލް ސާވިސް ކޮމިޝަންގެ ތެރެއިން އިންތިހާބީ ރައީސް އެދިވަޑައިގަންނަވާ ބޭފުޅަކު ޑިރެކްޓާ ޖެނަރަލް އޮފް ޓްރާންސިޝަންގެ މަގާމަށް އައްޔަން ކުރަން ޖެހެ އެވެ. އަދި އިންތިހާބީ ރައީސް އާއި ނައިބު ރައީސް އެދިވަޑައިގެންފި ނަމަ އެބޭފުޅުންގެ މަސައްކަތްތަކަށް ބޭނުންވާނެ ހަރަދުތަކާއި ހިދުމަތްތައް އޭނާ ފޯރުކޮށްދިނުމުގެ ހުރިހާ މަސައްކަތެއް ކުރަން ޖެހެ އެވެ.\nއިބޫ އާއި ފައިސަލްއަށް ދޭން ޖެހޭ އިނާޔަތްތަކާއި ހިދުމަތްތައް\nރައިސުލްޖުމްހޫރިއްޔާއެއް ބޭނުން ކުރުމަށް އެކަށީގެންވާ އޮފީހެއް\nއެ އޮފީހަށް ބޭނުންވާ މުއައްޒަފުންނާއި އެ މުއައްޒަފުންނަށް ދޭން ޖެހޭ މުސާރައާއި އިނާޔަތް\nފަންނީ މާހިރުންނާއި ޖަމާއަތްތަކުގެ ފުރިހަމަ އެހީތެރިކަން\nކެއުން ބުއިމާއި ދިރިއުޅުމަށް އެކަށީގެންވާ ތަނެއް\nމުއާސަލާތާއި ލިޔެކިޔުމަށް ބޭނުންވާ ހަރަދު\nރައީސުލްޖުމްހޫރިއްޔާއަށް ލިބިދޭ ސަލާމަތާއި ރައްކާތެރިކަމާ އެއް ފެންވަރުގެ ސަލާމަތާއި ރައްކާތެރިކަން\nޑިރެކްޓާ ޖެނަރަލް އޮފް ޓްރާންސިޝަންއެއް އައްޔަން ކުރުމާ ބެހޭ ގޮތުން "އަވަސް"އަށް މައުލޫމާތު ދެއްވަމުން ސިވިލް ސާވިސް ކޮމިޝަންގެ ރައީސް ޑރ. އަލީ ޝަމީމް ވިދާޅުވީ އެ މަގާމަށް ބޭފުޅަކު އައްޔަން ކުރުމުގެ މަސައްކަތް ފަށައިގެން ކުރިޔަށްދާ ކަމަށާއި ކަމާ ބެހޭ ފަރާތްތަކާއެކު މަޝްވަރާތައް ކުރަމުން އަންނަ ކަމަށެވެ. އަދި ވަރަށް އަވަހަށް އެ މަގާމަށް ބޭފުޅަކު ހަމަޖެހިގެން އެކަން އިއުލާން ކުރައްވާނެ ކަމަށް ޝަމީމް ވިދާޅުވި އެވެ.\n"އިލެކްޝަން ކޮމިޝަން އިން ދާއިމީ ނަތީޖާ އިއުލާން ކުރެއްވީ އަދި މިއަދު، އަޅުގަނޑުމެން މިހާރު ވެސް ވާން ޖެހޭ ތައްޔާރީތައް ވަރަށް ބާރަށް ވަމުން މިގެންދަނީ، އަދި މަޝްވަރާތައް ފުރިހަމަވެފައި ނުވާތީ ވަކި ބޭފުޅެކޭ ބުނަން އުނދަގޫ، އެކަމަކު ހުރިހާ ކަމެއް ހަމަޖެހި ވަރަށް އަވަހަށް އިއުލާން ކުރާނަން،" ޝަމީމް ވިދާޅުވި އެވެ.\nއިބޫ އާއި ފައިސަލްއަށް ފޯރުކޮށްދޭން ޖެހޭ ހިދުމަތްތަކާއި އިނާޔަތްތަކަށް ގާނޫނުގެ ދަށުން ހޭދަ ކުރަން ޖެހޭނީ ގިނަ ވެގެންއެއް މިލިއަން ރުފިޔާ އެވެ. މި އަހަރުގެ ބަޖެޓު އެކުލަވާލި އިރު ފިނޭންސް މިނިސްޓަރު އެކަމަށް ހާއްސަކޮށް އެ ފައިސާ ބަޖެޓުގައި ހިމަނާފައި ހުންނަން ޖެހެ އެވެ. އެ ފައިސާ ބަޖެޓްގެ ތެރެއިން ހުސްކުރަން ޖެހެ އެވެ. އަދި ވެރިކަން ބަދަލުވުމުގެ މަރުހަލާގެ ކަންކަން ގެންދަން ހާއްސަ ކޮމިޓީތައް އެކުލަވާލާ މަސައްކަތް ފަށަން ޖެހެ އެވެ. ކުރިއަށް އޮތްތަނުގައި އެ ކަންކަން ނިއުޅިގެން އަންނަތަން ފެންނާނެ އެވެ.\nރައީސް އިބްރާހިމް މުހައްމަދު ސޯލިހު ސިވިލްސާވިސް ކޮމިޝަން ރިޔާސީ އިންތިހާބު 2018 + ފައިސަލް ނަސީމް\nރައްޔިތުންނަށް މިފަހަރު ދެ ޗޮއިސް: އިބޫ އާއި ރައީސް ޔާމީން


Bappa ah hukum kurumun Aailaaah libunee shock eh: Dhunya Maumoon\nބައްޕަޔަށް އައި ހުކުމުން އާއިލާއަށް ލިބުނީ ޝޮކެއް: ދުންޔާ\nރައީސް މައުމޫނާއި ރައީސް ޔާމީންގެ އަރިހުގައި ދުންޔާ.\nކުރީގެ ރައީސް މައުމޫން އަބްދުލްގައްޔޫމް އެއް އަހަރާއި ހަތް މަސްދުވަހަށް ޖަލަށް ލުމަށް ކްރމިނަލް ކޯޓުން ކުރި ހުކުމާ ގުޅިގެން އާއިލާއަށް ޝޮކެއް ލިބިފައިވާ ކަމަށް މައުމޫންގެ ދަރިކަލުން ދުންޔާ މައުމޫން ވިދާޅުވެއްޖެ އެވެ.\nމައުމޫންގެ މައްޗަށް ކްރިމިނަލް ކޯޓުން މިއަދު އެ ހުކުމް އިއްވީ، ތަހުގީގަށް ފޯނު ނުދިން ކަމަށް ބުނެ، އެމަނިކުފާނުގެ މައްޗަށް ދައުލަތުން އުފުލި އަދުލު އިންސާފު ގާއިމްކުރުމަށް ހުރަސްއެޅި ކަމުގެ ދައުވާ ސާބިތުވެގެން އެވެ. މިއަދު ހުކުމް އިއްވީ، މައުމޫންގެ ޝަރީއަތް ކުރިއަށް ގެންދާ ގޮތުން ވަކީލުން މައްސަލަ ދޫކޮށްލުމުން ވަކީލެއް އައްޔަން ކުރަން ވެސް އެކަށީގެންވާ ފުރުސަތު ނުދީ އަދި ހުށަހެޅި ދިފާއީ ހެކިތައް ވެސް ގަބޫލު ނުކުރަން ނިންމުމަށް ފަހު އެވެ.\nއެ ހުކުމާ ގުޅިގެން ދުންޔާ މައުމޫން ކުރެއްވި ޓްވީޓެއްގައި ވިދާޅުވީ، ބައްޕަ މައުމޫންގެ މައްޗަށް އިއްވި ހުކުމުގެ ސަބަބުން މަންމަ އާއި އެއްބަނޑު އެއްބަފާ ދައްތަ ޔުމްނާ މައުމޫނަށް ފުން ހިތާމައެއް ގެނުވާފައިވާ ކަމަށެވެ. އަދި އެ ހުކުމުގެ ސަބަބުން އާއިލާއަށް ޝޮކެއް ކުރިމަތިވެފައިވާ ކަމަށް ވެސް ދުންޔާ ވަނީ ޓްވީޓްގައި ވިދާޅުވެފަ އެވެ. އަދި އިންސާނިއްޔަތަށްޓަކާ ބައްޕަގެ މުސްކުޅި އުމުރާއި ބަލިހާލަތަށް ބަލައި ވަގުތުން ގެއަށް ބަދަލުކޮށް ދިނުމަށް ވެސް ދުންޔާ ވަނީ ދައުލަތުގެ މުއައްސަސާތަކަށް ގޮވާލައްވައިފަ އެވެ.\n"މާތްﷲ ބައްޕައަށް ރައްކާތެރިކަން ދެއްވާށި،" އަނބިކަބަލުން ނަސްރީނާއާ އެކު މައުމޫން ނަންގަވާފައިވާ ފޮޓޯއަކާ އެކު ދުންޔާ ޓްވީޓް ކުރައްވާފައިވެ އެވެ.\nމިއަދުގެ ޝަރީއަތުގެ މަޖިލިސް ފެށުމުގެ ކުރިން މައުމޫން ވަނީ ޝަރީއަތް އަޑުއަހަށް ތިބި މީހުންނަށް މުހާތަބު ކުރައްވާ، އީދުގެ ތަހުނިޔާ އެންމެ ރައްޔިތުންނަށް ދަންނަވާ ކަމަށް ވިދާޅުވެފަ އެވެ. ހުލާސާ ބަޔާން އިއްވަން ދިން ފުރުސަތުގައި މައުމޫން ވަނީ އެމަނިކުފާނު ދުވަހަކު ވެސް ޖިނާއީ ކުށެއް ނުކުރައްވާ ކަމަށާއި ދައުލަތުން ކުރާ ދައުވާއަށް އިންކާރު ކުރައްވާ ކަމަށް ވިދާޅުވެފަ އެވެ.\nއެގޮތުން މައުމޫން ވިދާޅުވީ؛ އެމަނިކުފާނާ ދެކޮޅަށް އެކަށީގެންވާ ހެކި ހުށަހަޅާފައިވާ ކަމަށް ގަބޫލު ވެސް ނުކުރައްވާ ކަމަށާއި ހުށަހެޅި ހެކިންގެ ހެކި ބަހުން ވެސް އެނގުނީ ފޯނު ދެއްވަން އެމަނިކުފާނު ދެކޮޅު ހައްދަވާފައި ނެތްކަން ކަމަށެވެ. އަދި ފޯނަކީ އޭގެ ޒާތުގައި ހެއްކަކަށް ނުވާއިރު އޭގައި ހެކި ހުރިކަން ދައުލަތަށް ސާބިތުކޮށްދެވިފައިނުވާ ކަމަށެވެ. ހެކި ހުރެދާނެ ކަމަށް ބެލުމަކީ ގާނޫނީ ބާރު ލިބޭނެ ކަމެއް ނޫން ކަމަށެވެ. ރައީސް މައުމޫން ވިދާޅުވީ، ކުއްލި ނުރައްކަލުގެ ހާލަތު އިއުލާން ކުރި ނަމަވެސް ފުލުހުންގެ ގާނޫނު ސަސްޕެންޑް ނުކުރާ ކަމަށެވެ. އެ ގާނޫނުގެ ދަށުން ހަދާފައިވާ ފުލުހުންގެ ގަވައިދުގައިވާ ގޮތުން މީހުން ދިރިއުޅޭ ގެޔަކަށް ފުލުހުން ވަންނަން ޖެހޭނީ ކޯޓު އަމުރެއް އޮވެގެން ކަމަށާއި ނަމަވެސް އެ ރޭ އެންދެރިމާގެ ދޮރު ވައްޓާލައި ފުލުހުން ވަނީ އެއްވެސް އަމުރެއް ނެތި ކަމަށެވެ. އެހެންވެ އެއީ ބާތިލު އިޖުރާއަތެއްގެ މައްޗަށް ހިންގި ތަހުގީގެއް ކަމަށާއި ބާތިލު އިޖުރާއަތެއްގެ މައްޗަށް ތަރުތީބުވެގެން އަންނަ ހުރިހާ ކަމެއް ބާތިލުވާނެ ކަމަށެވެ.


ކަޕިލް ބުނަނީ ޝޯވް މެދުކަނޑާލަނީ މިހެންވެ ކަމަށް! |\nކަޕިލް ބުނަނީ ޝޯވް މެދުކަނޑާލަނީ މިހެންވެ ކަމަށް!\nއިންޑިއާގެ އެންމެ މަޤްބޫލު ޓީވީޝޯ “ދަ ކަޕިލް ޝަރްމާ ޝޯވް” މެދުކަނޑާލަން އުޅޭ ޚަބަރު ވެގެންދިޔައީ ގިނަބަޔަކަށް މާޔޫސްކަން ގެނުވި ޚަބަރަކަށެވެ. ޝޯވްގެ ހޯސްޓް އަދި ކުޅަދާނަ ސްޓޭންޑްއަޕް ކޮމޭޑިއަން ކަޕިލް ޝަރަމާ ދާދި ފަހުން މިވަނީ ޝޯވް މެދުކަނޑާލަން ޖެހޭ މައިގަނޑު ސަބަބުން ހާމަކޮށްފަ އެވެ.\nބުރާސްފަތި ދުވަހު ކަޕިލްގެ ޓްވިޓަރ އެކައުންޓުން ވަނީ އާސްކް ކަޕިލްގެ ހޭޝްޓެގް ބޭނުންކޮށްގެން ކަޕިލްއާ ބޭނުން ސުވާލެއް ކުރުމުގެ ފުރުސަތު ހުޅުވާލާފައެވެ. އެފުރުސަތުގައި ފޭނަކު ކުރި ސުވާލަށް ޖަވާބުދެމުން ކަޕިލް ބުނީ ޝޯވް މެދުކަނޑާލަނީ އޭނާގެ އަންހެނުން2ވަނަ ދަރިއަކަށް ބަލިވެއިނުމުން، ގޭގައި އަންހެނުންނާ އެކު ވަގުތު ހޭދަކޮށް ދެވަނަ ދަރިފުޅަށް މަރުޚަބާ ކިއުމުގެ ގޮތުން ކަމަށެވެ.\nކަޕިލްގެ މި ވާހަކަތަކުން އެނގޭގޮތުގައި އޭނާގެ އަނހެނުން ގިނީ ޗަތުރަތު ކުރިއަށް އޮތް މަހެއްހާދުވަސްތެރޭ ވިހާނެއެވެ. ކަޕިލް އަށް ދެވަނަ ދަރިއަކު ލިބެން އުޅޭކަން މިދިޔަ އަހަރު ފަހުކޮޅު މީޑިއާތަކަށް ތިލަ ވީނަމަވެސް އެކަމާގުޅޭގޮތުން ކަޕިލް މީގެކުރިން މާބޮޑު ވާހަކައެއް ދައްކާފައެއް ނުވެއެވެ. އަދި އަންހެނުން ވިހާނެ ވަކި ތާރީހެއްވެސް އާންމުކޮށްފައެއް ނުވެއެވެ.\nބުރާސްފަތި ދުވަހު ފޭނުން ކުރި ސުވާލުތަކުގެ ތެރެއިން އިތުރު ސުވާލަކަށް ޖަވާބުދެމުން ކަޕިލް ބުނީ ދެވަނަ ދަރިފުޅު އަންހެން ކުއްޖަކަށް ވީ ނަމަވެސް ފިރިހެން ކުއްޖަކަށް ވީނަމަވެސް އޭނަގެ އެއްވެސް މައްސަލައެއް ނެތް ކަމަށެވެ. ހަމައެކަނި ބޭނުންވަނީ ސިއްހަތު ރަނގަޅު ދަރިއެއް ކަމަށް ކަޕިލް ވަނީ ބުނެފައެވެ. ކަޕިލްގެ ފުރަތަމަ ދަރިފުޅަކީ އަންހެން ކުއްޖެކެވެ.\nކަޕިލް ބުނީ ޝޯވް މެދުކަނޑާލި ނަމަވެސް މިއީ ކުޑަ ބްރޭކެއް ކަމަށެވެ. ކަޕިލް މިގޮތަށް ނިންމާފައި ވަނީ އޭނަގެ ފުރަތަމަ ދަރިފުޅު ވިހޭއިރު އަންހެނުންނަށް ދޭންވާވަށް ވަގުތު ނުދެވުނީތީ ކަމަށްވެސް ކަޕިލްއާ ހަވާލާދީ ބައެއް މީޑިއާތަކުން ރިޕޯޓްކުރެއެވެ.\nރިޕޯޓްތަށް ބުނާގޮތުގައި ޝޯވް މެދުކަންޑާލަނީ އަންނަ ފެބްރުއަރީ މަހުގެ2ވަނަ ހަފްތާއިން ފެށިގެން މަސް ދުވަހަށެވެ. “ދަ ކަޕިލް ޝަރްމާ ޝޯވް” އަކީ ހުރިހާ އުމުރުފުރައެއްގެ މީހުންވެސް ބަލަމުންގެންދާ، ހެއްވާމަޖާ ކަންތައްތަކެއް ގެނެސްދޭ ޝޯވްއެކެވެ. ސޮނީގެ މި ޝޯވް އިންޑިއާގައި އެންމެ މަޤްބޫލު ޓީވީޝޯވް ތަކުގެ ތެރޭގައި ހިމެނެއެވެ.


Ginain fenvaraigen gellun vaanetha? | Mihaaru\nމާގިނައިން ފެންވެރުމަކީ ވެސް ސިއްހަތަށް ގެއްލުން ހުރި ކަމަކަށް ވެދާނެ ކަމަށް ދިރާސާއަކުން ވަނީ ހާމަވެފައި\nގިނައިން ފެންވަރައިގެން ގެއްލުން ވާނެތަ؟\n04 ފެބުރުއަރީ 2017 - 06:29\nކޮންމެ ކަމެއްގައި ވެސް ހައްދެއް އޮންނަންވާނެ ކަމަށް އަހަރެމެން ގަބޫލުކުރަމެވެ. ސާފުތާހިރުކަމުގައި ވެސް ވާނީ މިހެންނެވެ. ޔުނިވަސިޓީ އޮފް ޔޫޓާގެ ޖެނެޓިކް ސައިންސް ސެންޓަރުގެ ދިރާސާއަކުން ވަނީ މިކަން ކަށަވަރު ވެފަ އެވެ.\nދިރާސާއިން އެނގުނު ގޮތުގައި މާބޮޑަށް ހަށިގަނޑު ދޮވެ ސާފުކުރުމުން އިންސާނުންގެ މައިކްރޮބަޔޯމް އަށް ގެއްލުންވެ އެވެ. މައިކްރޮބަޔޯމް އަކީ ހަށިގަނޑުގައި ދިރިއުޅޭ ބެކްޓީރިއާ އާއި ވައިރަސްގެ ވައްތަރުތަކެކެވެ. މިއީ ހަށިގަނޑުގެ ދުޅަހެޔޮކަން ދެމެހެއްޓުމަށް ބޭނުންތެރި ބެކްޓީރިއާ އާއި ވައިރަސް އެވެ.\nމާގިނައިން ފެންވެރުމުން ވަނީ ކިހިނެއްތޯ ބެލުމަށް ކުރި ދިރާސާއިން ބެލެވެނީ މައިކްރޮބަޔޯމްގެ އާބާދީ "ވިއްސިވިހާލި"ވެއްޖެ ނަމަ އިންސާނާ އަށް ފަސޭހައިން ބަލިވާނެ ކަމަށެވެ. އިންސާނާގެ ދިފާއީ ނިޒާމާއި ހަޖަމުގެ ނިޒާމާއި ހިތަށް ވެސް މިކަމުން ގެއްލުންތައް ކުރިމަތިވެދާނެ ކަމަށް ދިރާސާއިން ހާމަވި އެވެ.\nއެމެޒޯންގެ އަވަށެއް ކަމަށްވާ ޔަނޯމާމީގައި އުޅޭ މީހުންނާ ބެހޭ ގޮތުން ހޯދި ހޯދުންތަކުން އެނގުނު ގޮތުގައި އެ މީހުންގެ ހަށިގަނޑުގައި ގިނަ އަދަދަކަށް މައިކްރޯބްސް އުޅެ އެވެ. އިންސާނުންގެ ތެރެއިން އެންމެ ގިނަ ބެކްޓީރިއާ އަދި އޭގެ ޖެނެޓިކް މަސައްކަތްތައް ހުރިކަން ފާހަގަވެފައި ވަނީ މި މީހުންގެ ހަށިގަނޑުންނެވެ. މި މީހުންނަކީ ދުވަހަކު އެންޓިބަޔޮޓިކެއް ބޭނުންކުރި މީހުންނެއް ނޫނެވެ. އެކަމަކު އެންޓިބަޔޮޓިކަށް ނުގުޑާ ބެކްޓީރިއާ ވެސް މި މީހުންގެ ހަށިގަނޑުގައި އުޅެ އެވެ.\nމިހާރު އާންމުކޮށް ބޭނުންކުރާ ސައިބޯންޏާއި ޝޭމްޕޫ ފަދަ ތަކެތި މާގިނައިން ބޭނުންކުރުމުން ހަށިގަނޑުގެ މައިކްރޮބަޔޯމް އަށް ވަރަށް ބޮޑަށް ގެއްލުން ލިބޭކަން މި ހޯދުމުން ހާމަވި އެވެ. ނަމަވެސް ފެންވަރަންވީ މިންވަރަކީ ނުވަތަ ފެންވަރަންވީ ކޮން ކަންކަމަކަށް ވިސްނައިގެން ކަމެއް މި ދިރާސާއަކު ބުނެފައެއް ނުވެ އެވެ.\nއެކަމަކު ފެންވަރާ ސާފުތާހިރުވުން ހުއްޓާލުމަކީ މަދު މީހަކަށް ނޫނީ އަޖުމަ ވެސް ބެލިފައި އޮތް ކަމެއް ނޫނެވެ. ފެންވެރުން ވަކި މުއްދަތަކަށް ހުއްޓާލައިގެން، އެކަމުގެ ނަތީޖާ ބެލި ބައެއް މީހުން ބުނަނީ ދުވަކޮޅަކު މުޅި ގައިން ވަރަށް ނުބައި ވަސް ދުވުމަށް ފަހު ހަށިގަނޑު އެކަމަށް ހޭނި ވަސް ކެނޑޭ ކަމަށެވެ. އެކަމަކު މި ބުނީ މިހެން ކަންތައް ކުރާށެކޭ ނޫނެވެ.


Raajje ah seedhaa rayyithunnai gulhun huri tharagge eh genaee Raees Yameen verikamugai"\n"ރާއްޖެއަށް ސީދާ ރައްޔިތުންނާއި ގުޅުންހުރި ތަރައްގީއެއް ގެނައީ ރައީސް ޔާމީން ވެރިކަމުގައި"\n- 1 year ago9- މުއައްލިމް އިބްރާހިމް\nމަޝްހޫރު ލަވަކިޔުންތެރިޔާ އަދި އެމްޑީޕީގެ މަޖިލިސް19 ޕަރައިމެރީގައި ވިލިގިލި ދާއިރާއަށް ވާދަކުރެއްވި މެޒޯ މުހައްމަދު މާޖިދު، މަޖާޒީ ގޮތަކަށް ރައީސް ޔާމީނަށް ސަނާކިޔައިފިއެވެ.\nމެޒޯ މިމޭރުމުން ވާހަކަދެއްކީ އޭނާ ކުރި ޓްވީޓެއްގައެވެ.\nމެޒޯ ބުނީ އޭނާ ދުށްތަނުގައި ފަސް އަހަރަކުން މި ރާއްޖެއަށް ސީދާ ރައްޔިތުންނާއި ގުޅުންހުރި އެންމެ ބޮޑު ތަރައްގީއެއް ގެނައީ ރައީސް ޔާމީންގެ ވެރިކަމުގައި 2013 އިން 2018 ކަމަށެވެ.\n"ދެން މަށަށް ބަވަން ފަށާ" މެޒޯގެ ޓްވީޓްގައި ބުންޏެވެ.\nމެޒޯ މޯޑް މިފަހުން ފާހަގަކުރެވިފައިވަނީ އިބްރާހިމް މުހައްމަދު ޞާލިހްގެ ވެރިކަމުގައި ހިނގާ ކަންކަމަށް ފާޅުގޮތެއްގައި ފާޑުކިޔަމުންއަން ފަރާތެއްގޮތުގައެވެ.\nއޭނާ އިތުރަށްބުނީ ބެދޭ މަޅިއެއް ނެތްކަމުގައިވާނަމަ ވެރިކަން ބަދަލުކުރުވީ ދޮގާއި މަކަރާއި އެކުލެވިގެންް ކަމަށެވެ.\nބެލެވޭ ގޮތުގައި މެޒޯ އިޝާރާތްކުރަނީ ކުރީގެ ސަރުކާާރުން ހިންގި ކަމަށް އިދިކޮޅުން ބުނާ އެކި ކަހަލަ ޖަރީމާތައް ތަހުގީގުނުކުރެވި، ދިގު ދެމިގެންދާ ދިޔުމަށެވެ. މިކަމާއި މެދު އެމްޑީީޕީގެ ގިނަބަޔަކު ދަނީ ކަންބޮޑުވުން ފާޅުކުރަމުންނެވެ.\nރައީސް ޔާމީން ފޮ ޕްރެސިޑެންޓް\nމާލެ، ހުޅުމާލެ އަދި އެއާރޕޯރޓަށް ބޭނުން ވާވަރުގެ ބިޔަބޮޑް އިންޖީނުގެއެއް ހަދާފި . ބިޔަބޮޑު ބްރިޖެއް އަޅާފި . 25 ބުރީގެ ދަރުމަވަންތަ ހޮސްޕިޓަލް އަޅާދީފި މިތަންތަނަކީ ރަށްޔިތުންގެ ބޭނުމަށް އަޅާދީފަ ހުރި ރަންތަން.\nމެޒޯވެސް މާމޮޅުވާހަކަ ނުދައްކާ. އިންސާނިއްޔައް ތެރިކަމާ އިންސާފަކަށްވުރެ ވަކިން ތިބޮޑުކުރަނީ ކޮންކްރިޓް. މަހީކުރީ މެޒޯތީ ލޯހުޅުވިގެން ލަވަކީޔަން އުޅުނު މީހެއްކަމަށް. އެކަަކު ހަމަ ބުލްސިޓް. ކޮމޯޑަލިޒަމް ސޮސައިޓީގެ މީހެއް\nވޮއިސް ފެންނަނީ އަތަކަށް ވަރަށް ބަރުބޮޑު ވެފައިވާތަން. ބޮއިކަޓް ނުކުރަނީސް ތިކަން ހުއްޓާލުމަށް އިލްތިމާސް ކުރަން\nބަޔަކަ ގަބޫލު ކުރިއަސް ނުކުރިއަސް ރައީސް ޔާމީން ގެންނެވި ތަރައްގީއެއް 10 އަހަރުތެރޭވެސް އިބޫއަކަށްވެސް އަދި އެހެން މީހަކަށްވެސް ނުގެނެވޭނެ. އެންމެ5އަހަރުތެރޭ ހާދަ ބޮޑެތި ތަރައްގީގެ މަޝްރޫއުތަކެއް ނިންމާ އަދި ފަށާފައޭ ހުރީ. ރައީސް ޔާމީނަށްޓަކާ ފަޚްރުވެރިވޭ\nބެދޭނެ އެއްވެސް މަޅިއެއް ނޯންނާނެ. ؟ މަޅިއެއްގަ ޔާމީން ޖައްސަން ބޭނުނ ނަމަ އެމްޑީޕީ ޖެހޭނީ ދޮގާއި މަކަރުވެރި މަޅިއެއް އުފައްދަން.\nވެރިކަން ބަދަލު ކުރަން ހެދި ދޮގާއި މަކަރު އެކަމުގެ ތެރޭގަ އަންބާ ކިޔަން އުޅުނު މީހަކަށް ވިއްޔާ އެނގޭނެތާ ދޯ؟ ކިތައްމެ ނުރުހުނަސް ޙަޤީޤަތް މަތީގައި އަތެއް ނޭޅޭނެ. ޔާމީން އަކީ ހަމަ ތަރައްޤީ ގެ ދިވެހި ޤައުމު މިހާތަނަށް ދުށް އެންމެ ފަޚުރުވެރި ބާނީ\nމޯޑު ރަގަޅުތަ އަނެއްކާ؟


IOIG: Raajjeyge bid ah thaaeedhu kohdheyn Madagascar gai edhijje | Mihaaru\nރާއްޖޭގެ ފޮރިން މިނިސްޓަރު އަބްދުﷲ ޝާހިދު (ވ) މަޑަގަސްކަރައިގެ ބޮޑުވަޒީރުގެ ހާއްސަ މަންދޫބާ އެކު.\nއައިއޯއައިޖީ: ރާއްޖޭގެ ބިޑަށް ތާއީދުކޮށްދޭން މަޑަގަސްކަރައިގައި އެދިއްޖެ\n13 ޖުލައި 2019 - 16:339comments\nއިންޑިއާ ކަނޑުގެ ޖަޒީރާ ގައުމުތަކުގެ ކުޅިވަރު މުބާރާތް 2023 ވަނަ އަހަރު ރާއްޖޭގައި ބާއްވަން ސަރުކާރުން ކުރަމުން އަންނަ މަސައްކަތުގައި، މަޑަގަސްކަރައިގެ ތާއީދު ހޯދުމަށް ރައީސް އިބްރާހިމް މުހައްމު ސޯލިހުގެ ސިޓީފުޅެއް އެ ގައުމުގެ ބޮޑުވަޒީރަށް އަރުވައިފި އެވެ.\nމި ސިޓީފުޅު، އެ ގައުމުގެ ބޮޑުވަޒީރުގެ ހާއްސަ މަންދޫބު އަދި އެކްޓިން ފޮރިން މިނިސްޓަރު ހާޔޯ އެންޑްރިއާނާއިނަރިވޭލޯގެ އަތްޕުޅަށް އެރުވީ، ރައީސް ސޯލިހުގެ މަންދޫބެއްގެ ގޮތުން އެ ގައުމަށް ވަޑައިގެންނެވި ރާއްޖޭގެ ފޮރިން މިނިސްޓަރު އަބްދުﷲ ޝާހިދެވެ.\nއިންޑިއަން އޯޝަން އައިލެންޑް ގޭމްސް (އައިއޯއައިޖީ) ރާއްޖޭގައި ބާއްވަން ކުރާ ބިޑަށް ތާއީދު ހޯދުމަށް ޝާހިދާއި ސްޕޯޓްސް މިނިސްޓަރު އަހުމަދު މަހުލޫފު ގައުމުތަކަށް ކުރައްވަމުން އަންނަ ދަތުރުފުޅުގައި، އެ ސަރަހައްދުގެ އެންމެ ބޮޑު ގައުމު ކަމަށްވާ މަޑަގަސްކަރައިގެ އޮލިމްޕިކް ކޮމިޓީގެ ރައީސާ ވެސް ވަނީ ބައްދަލުކުރައްވައިފަ އެވެ.\nމަޑަގަސްކަރަ އަކީ ވެސް 2023 ވަނަ އަހަރުގެ ގޭމްސް ބާއްވަން ބިޑްކޮށްފައިވާ ގައުމެކެވެ. އެކަމަކު އެ ގައުމުން މީގެ ކުރިން ދެ ފަހަރު ގޭމްސް ބާއްވާފައިވާތީ، އަލަށް ބާއްވަން މަސައްކަތްކުރާ ގައުމަކަށް އެ ފުރުސަތު ދިނުމުގެ ގޮތުން ރާއްޖެ އަށް ތާއީދު ދޭން ރާއްޖޭން ވަނީ އެދިފަ އެވެ.\nމި ދަތުރުފުޅުގެ ތެރެއިން ސީޝެލްސް އަށް ވަޑައިގެން ކުރެއްވި މަސައްކަތުން، އެ ގައުމުގެ ތާއީދު ރާއްޖެ ވަނީ ލިބިފަ އެވެ. ސީޝެލްސްގެ ރައީސް ޑެނީ ފޯއާއާ އެކު ބޭއްވި ބައްދަލުކުރެއްވުމަށް ފަހު މިނިސްޓަރު މަހުލޫފް ވިދާޅުވީ ރާއްޖޭގައި އައިއޯއައިޖީ ބޭއްވުމަށް ކުރާ މަސައްކަތުގައި ސީޝެލްސްގެ ފުރިހަމަ އެއްބާރުލުން ލިބޭނެ ކަމުގެ ޔަގީންކަން ލިބިފައިވާ ކަމަށާއި ކުޅިވަރާއި ޒުވާނުންނާ ގުޅޭ ކަންތައްތަކުގައި ސީޝެލްސްއާ ގާތްގުޅުމެއް ކުރިއަށް އޮތްތަނުގައި ބާއްވަން ވަނީ ނިންމައިފަ އެވެ.\nދެން އޮތީ ގޭމްސް ބާއްވަން ބިޑްކޮށްފައިވާ ގައުމެއް ކަމަށްވާ ކޮމޮރޯސް އާއި މި އަހަރުގެ ގޭމްސް ބާއްވާ މޮރިޝަސް އަށް ކުރައްވާ ދަތުރުފުޅެވެ. މީގެ ތެރެއިން މޮރިޝަސް އަށް ދެ ބޭފުޅުން ވަޑައިގަންނަވާނީ، އަންނަ ބުރާސްފަތި ދުވަހު ފަށާ މި އަހަރު ގޭމްސްގެ ހުޅުވުމުގެ ރަސްމިއްޔާތާ ވެސް ދިމާވާ ގޮތަށެވެ.\nގޭމްސް ބާއްވަން ބިޑްކުރާ ގައުމުތަކުގެ ވަސީލަތްތައް ބެލުމުގެ ގޮތުން އައިއޯއައިޖީގެ ޑެލިގޭޝަނެއް އެ ގައުމުތަކަށް ޒިޔާރަތްކުރެ އެވެ. ފާއިތުވި ހަފުތާގައި އައިއޯއައިޖީގެ ޑެލިގޭޝަން ވަނީ ރާއްޖޭގެ ވަސީލަތްތައް ބަލައި ސަރުކާރުގެ ފަރާތްތަކާ ބައްދަލުކުރައްވައިފަ އެވެ. ގޭމްސް ކޮމިޝަންގެ ރައީސް އަދި ސީޝެލްސްގެ އޮލިމްޕިކް ކޮމިޓީގެ ރައީސް އެންޓޯނިއޯ ގޯޕާލް ވިދާޅުވީ ރާއްޖެ އަށް ބިޑް ކާމިޔާބުވުމުގެ ފުރުސަތު ބޮޑު ކަމަށެވެ.\nއައިއޯއައިޖީ 2023 ވަނަ އަހަރު ބާއްވާ ގައުމެއް ކަނޑައަޅާނީ މި މަހު މޮރިޝަސްގައި ބާއްވާ ގޭމްސްގެ ނިންމުމުގެ ރަސްމިއްޔާތާ ވީހާ ވެސް ގާތްކޮށްފަ އެވެ.\nރާއްޖޭގެ ގައުމީ ޓީމުތަކުން އަންނަނީ މި މަހު 18 އިން 29 އަށް މޮރިޝަސްގައި އޮންނަ މި އަހަރުގެ އައިއޯއައިޖީ އަށް ތައްޔާރުވަމުންނެވެ. ސަރުކާރުގެ އެހީގައި ބައެއް ގައުމީ ޓީމުތަކުން އަންނަނީ ރާއްޖޭން ބޭރުން ވެސް ތަމްރީންތައް ފުރިހަމަކުރަމުންނެވެ.\nމި މަހު މޮރިޝަސްގައި ކުރިއަށްދާ އައިއޯއައިޖީ ބާއްވަން 2015 ވަނަ އަހަރު ރާއްޖޭން ޝައުގުވެރިކަން ފާޅުކުރި އެވެ. އެކަމަކު ވަގުތު ނެތުމާއި ސަރުކާރުގެ މާބޮޑު އެއްބާރުލުމެއް ނުލިބުމުން ކުރިއަށް ނުދިއައީ އެވެ. ބައިނަލްއަގްވާމީ ކުޅިވަރު މުބާރާތްތައް ރާއްޖޭގައި ބޭއްވުމަކީ މި ސަރުކާރުގެ ރިޔާސީ ވައުދުތަކުގެ ތެރެއިން ހިމެނޭ ކަމެކެވެ. ރާއްޖޭގެ އޮލިމްޕިކް ކޮމިޓީން އައިއޯއައިޖީ ރާއްޖޭގައި ބޭއްވުމަށް ސަރުކާރަށް ހިޔާލު ދިނުމުން އެކަން ކުރުމަށް ފެހި ސިގްނަލް ރައީސް ސޯލިހު ވަނީ ދެއްވައިފަ އެވެ. އަދި ވަގުތުން މަސައްކަތް ކުރެއްވުމަށް ކުޅިވަރުގެ ހުރިހާ ދާއިރާއަކަށް ލަފާދެއްވައި މިނިސްޓްރީން އެކަމަށް ފާރަވެރިވި އެވެ.\nއިތުރު ލިޔުންތައް އިންޑިއަން އޯޝަން އައިލެންޑް ގޭމްސް އަބްދުﷲ ޝާހިދު، ފޮރިން މިނިސްޓަރު


ކޯޗު އާތީގެ މޭސްތިރި ކަމުގައި ކްލަބު ވެލެންސިއާއިން ފަރިތަކުރުންތައް ފަށައިފި – Dhuvas Online\nފޮޓޯ: ކްލަބް ވެލެންސިއާ އެފްބީ ޕޭޖު\nތަޖުރިބާކާރު ކޯޗު އަޙުމަދު އާތިފް (އާތީ) ގެ އިރުޝާދުގެ ދަށުން ކްލަބު ވެލެންސިއާ އިން ފަރިތަކުރުންތައް މިއަދު ފަށައިފި އެވެ.\nފުރަތަމަ ޑިވިޜަނުގައި ވާދަކުރުމުގެ ފުރުޞަތު އެކުލަބަށް ލިބިފައި މިވަނީ 2018 ވަނަ އަހަރު ފުރަތަމަ ޑިވިޜަނުން ރެލިގޭޓްވުމަށް ފަހު އެވެ.\nފުރަތަމަ ޑިވިޜަންގެ ގަދަ ބާރެއްގެ ގޮތުގައި އޮތުމަށް ފަހު، ދިމާވި އަޑިގުޑަންތަކާ އެކު އެޓީމު އަޑިއަޅާލުމަށްފަހު، މިއަހަރުގެ ވަނީ އެޓީމު އިތުރަށް ވަރުގަދަ ކުރުމަށް ކުޅުންތެރިން ހޯދަމުން ނެވެ.\nއެގޮތުން އެޓީމުގެ ކޯޗަކަށް އަހުމަދު އާތިފް (އާތީ) ހަމަޖެއްސިއިރު، ގައުމީ ފުޓްބޯޅަ ޓީމުގެ ކެޕްޓަން އަކްރަމް އަބްދުލްޣަނީ (އަކޫ)ގ އަދި ޒުވާން މިޑްފީލްޑަރު އިސްމާއިލް ޒާން އާމިރު ވެސް ވަނީ އެޓީމާ ގުޅިފަ އެވެ. އަދި އިތުރު ކުޅުންތެރިންވެސް ހޯދާނެ ކަމަށް އެ ކުލަބުން ވަނީ ބުނެފަ އެވެ.\nމިދިޔަ ސީޒަނުގެ ވަކި ހިސާބަކަށް ޓީސީ ސްޕޯޓްސް ކްލަބަށް ކޯޗުކޮށްދިނުމުގެ ކުރިން އާތީ ވަނީ 2016 ވަނަ އަހަރު ޔުނައިޓެޑް ވިކްޓްރީ އަށް ކޯޗުކޮށްދީ އެޓީމަށް ދިވެހި ޕްރިމިއަރ ލީގުގެ ހަތަރު ވަނަ ހޯދައިދީފަ އެވެ. އަދި ޔުނައިޓެޑް ވިކްޓްރީ ދޫކޮށްލުމަށް ފަހު އާތީ ވަނީ ގައުމީ އަންހެން ފުޓްބޯޅަ ޓީމަށް ވެސް އިރުޝާދުދީފަ އެވެ.\nއަކްރަމް (އަކޫ) ޓީސީ ސްޕޯޓްސް ކްލަބުގައި ހުރުމަށް ފަހު، އެނބުރި ކްލަބް ވެލެންސިއާ ގުޅުނު އިރު، އަކްރަމް އަކީ ގިނަ އަހަރުތަކެއްގައި ވެލެންސިއާއަށް ކުޅެފައިވާ ކުޅުންތެރިއެއްވެސް މެއެވެ.\nއެގޮތުން އޭނާގެ ފުޓްބޯޅަ ކެރިއަރު 2006 ވަނަ އަހަރު ފުޓްބޯޅަ ކެރިއަރު ފެށި އިރު، އަކުރަމް ވަނީ 2013، 2015 އަދި 2016 ވަނަ އަހަރު ވެލެންސިއާ އަށް ކުޅެފަ އެވެ.\nމީގެ އިތުރުން ރާއްޖޭގެ ބޮޑެތި ހުރިހާ ކުލަބަކަށް ހެން އޭނާ މިހާތަނަށް ވަނީ ފުޓްބޯޅަ ކުޅެދީފަ އެވެ. އޭގެ ތެރޭގައި ނިއު ރޭޑިއަންޓް، ވީބީ ސްޕޯޓްސް ކްލަބް، ވިކްޓްރީ ސްޕޯޓްސް ކްލަބް އަދި މާޒިޔާ ހިމެނެއެވެ.\nޔޫރަޕްގެ އެކި ޑިވިޜަންތަކުގައި ވެސް ކުޅެފައިވާ ޒުވާން މިޑްފީލްޑަރު ޒާން އަކީ ރާއްޖޭގެ ޒުވާން ފުޓްބޯޅަ ޓީމުގައި މިހާރުވެސް ހިމެނޭ ކުޅުންތެރިއެކެވެ.\nކޮވިޑް-19 އާ ގުޅިގެން އައު ސީޒަންގެ ކުޅުން މެދު ކެނޑިފައިވާއިރު، އަންނަ ޑިސެމްބަރު މަހު ފުޓްބޯޅަ ސީޒަން ފަށަން އެފްއޭއެމުން އަންނަނީ މަސައްކަތް ކުރަމުންނެވެ.\nހެލްތު އެމަޖެންސީ އޮޕަރޭޝަން ސެންޓަރު (އެޗްއީއޯސީ) ގެ ތަރުޖަމާނު ޑރ. ނަޒްލާ ރަފީގު ވަނީ މާލެ ސަރަހައްދުގައި އަޅާފައިވާ ފިޔަވަޅުތަކަށް ލުދިނުމުގެ ތެރެއިން ކުޅިވަރު ހަރަކާތްތަކަށް ހުއްދަ ދެވޭނީ ފެންނަ ކޭސްތަކުގެ އަދަދަށް ބެލުމަށްފަހުގައި ކަމަށް ވިދާޅުވެފައެވެ.\nސީޒަން ހުޅުވަން ކުޅޭ ޗެރިޓީ ޝީލްޑް މެޗުގައި ވާދަކުރާނީ ލީގު ޗެމްޕިއަންކަން ހޯދި މާޒިޔާ އާއި ލީގުގެ ދެ ވަނަ ހޯދި އީގަލްސް އެވެ.\nސިލްސިލާ ވާހަކަ: ޒާރާ – ސާޅީސް ތިންވަނަބައި\nކުޅުދުއްފުށި މޮނިޓަރިންއިން ނަގައި އާންމު ހާލަތަށް ގެނެސްފި\nކޯވިޑަށް މިއަދު ޕޮސިޓިވްވި މީހުންގެ އަދަދު 24 ގައި\nބަޔޮސްފިޔާ ރިޒާވް ލަގަބާއެކު އައްޑޫ އާއި ފުވައްމުލަކުގައި އިކޯ ޓޫރިޒަމް ކުރިއެރުވޭނެ


Dhen onna bahuseh gai Hillary ah maa varugadha ah hamalaa dheynan: Trump | Mihaaru\nއެމެރިކާގެ ރިޔާސީ އިންތިޚާބުގައި ވާދަކުރައްވާ ޑިމޮކްރެޓިކް ޕާޓީގެ ކެންޑިޑޭޓް ހިލަރީ ކްލިންޓަން (ކ) އާއި ރިޕަބްލިކަން ޕާޓީގެ ކެންޑިޑޭޓް ޑޮނަލްޑް ޓްރަމްޕް: ބަހުސްގައި ބަހުގެ ހަމަލާތައް ދެއްވި. --ފޮޓޯ:އޭއެފްޕީ\nދެން އޮންނަ ބަހުސެއްގައި ހިލަރީ އަށް މާވަރުގަދަ އަށް ހަމަލާދޭނަން: ޓްރަމްޕް\n28 ސެޕްޓެމްބަރ 2016 - 10:544comments\nޓްރަމްޕް ވިދާޅުވީ ނިމިގެން ދިޔަ ބަހުސްގައި އޭނާ ކުޑަކޮށް މައިތިރިވެލީ އެހެން މީހުންގެ އިހްސާސްތަކަށް ވެސް ބެލުމަށް ކަމަށެވެ. ބަހުސް އަށް ފަހު ފޮކްސް ނިއުސްއާ ވާހަކަ ދައްކަވަމުން ޓްރަމްޕް ވިދާޅުވީ ބަހުސް މޮޑަރޭޓް ކުރި އެންބީސީގެ ޕްރެޒެންޓާ ލެސްޓާ ހޮލްޓް ހުރީ ހިލަރީ ކޮޅަށް ޖެހިފައި ކަމަށެވެ.\nބަހުސް އަށް ފަހު ހިލަރީ އާއި ފިރިކަލުން އަދި ކުރީގެ ރައީސް ބިލް ކްލިންޓަން. --ފޮޓޯ:އޭއެފްޕީ\n"ބަހުސް ދިޔައީ ރަނގަޅަށް. އެކަމަކު ހިލަރީގެ ހުރި މައްސަލަތަކާ ގުޅޭ ގޮތުން މޮޑަރޭޓަރު ސުވާލުތައް ކުރިމަތިކޮށްފައެއް ނުވޭ. ހިލަރީގެ އީމެއިލްތަކާ ގުޅޭ ގޮތުން، ހިލަރީގެ ހުރި މައްސަލަތާ ގުޅޭ ގޮތުން، ބެންގާޒީގެ ޑީލްއާ ބެހޭ ގޮތުން މޮޑަރޭޓަރު ހިލަރީއާ ސުވާލެއް ނުކުރޭ. އެއީ ކީއްވެ ކަމެއް ނޭނގޭ،" ބަހުސް ކުރިއަށް ދިޔަ ގޮތާ ބެހޭ ގޮތުން ފޮކްސް ނިއުސް އިން ސުވާލު ކުރުމުން ޓްރަމްޕް ވިދާޅުވި އެވެ.\nޓްރަމްޕް ވިދާޅުވީ ރައީސް ބިލް ކްލިންޓަން "ހިންގެވި ކަންތައް ގަނޑުގެ" ވާހަކަ ދައްކަފާނެ ކަމަށް ހިތަށް އެރި ކަމަށާއި އެކަމަކު އެ ވާހަކަ ނުދެއްކީ ހިލަރީ އާއި ކްލިންޓަންގެ ދަރިކަލުން ޗެލްސީ އޯޑިއެންސްގައި އިންނެވުމުން ކަމަށެވެ.\nކުރީގެ ރައީސް ބިލް ކްލިންޓަނާއި ދަރިކަލުން ޗެލްސީ އެމެރިކާގެ ރިޔާސީ ބަހުސް އަޑު އައްސަވަނީ. --ފޮޓޯ:އޭއެފްޕީ\n"އެކަމަކު ދެން ފަހަރަކުން ހިލަރީ އަށް ވަރުގަދަ ހަމަލާތަކެއް ދޭނަން. މިފަހަރު ކުޑަކޮށް މައިތިރިވެލީ އެހެން މީހުންގެ އިހްސާސްތަކަށް ބަލާލުމަށް ފަހު،" ޓްރަމްޕް ވިދާޅުވި އެވެ.\nޓްރަމްޕް ވިދާޅުވީ އޭނާގެ މައިކްރޯފޯނުގެ އަޑުވެސް ރަނގަޅު ނޫން ކަމަށާއި ހިލަރީ އަށް ވުރެ އޭނާގެ މައިކްރޯފޯނުގެ ވޮލިއުމް ދަށްކޮށްފައިވާ ކަމަށެވެ.\nރިޔާސީ ބަހުސް އަށް ފަހު ހިލަރީ އާއި ޓްރަމްޕް ސަލާމް ކުރައްވަނީ. --ފޮޓޯ:އޭއެފްޕީ\nނިމިގެން ދިޔަ ބަހުސްގައި ވެސް ވަނީ އެއް ކެންޑިޑޭޓަކު އަނެއް ކެންޑިޑޭޓަކަށް ޒާތީ ހަމަލާތައް ދެއްވައިފަ އެވެ. ހިލަރީ ވަނީ އިދިކޮޅު ކެންޑިޑޭޓަކީ ޓްވީޓަކުން ވެސް ރުޅި އަރުވާލެވޭނެ ފަދަ ބޭފުޅެއް ކަމަށާއި އެފަދަ ބޭފުޅަކަށް އެމެރިކާގެ ނިއުކްލިއާ ކޯޑް ހަވާލު ކުރަން ހެޔޮވެސް ނުވާނެ ކަމަށް ވިދާޅުވެފަ އެވެ. ޓްރަމްޕް ވިދާޅުވީ ހިލަރީ އަކީ ރައީސްކަން ކުރެއްވޭހާ ހިތްވަރާއި ބުންވަރު ހުރި ބޭކަނބަލެއް ނޫން ކަމަށެވެ. ޓްރަމްޕްގެ ޓެކްސް ބަޔާން އާއްމު ނުކުރާ މައްސަލަ ހިލަރީ ނެންގެވުމުން ރައްދުގައި ޓްރަމްޕް ވަނީ ޚާރިޖީ ވަޒީރުކަމުގައި ހިލަރީ ހުންނެވި އިރު އަމިއްލަ ސާވާ އިން ބޭނުންކޮށް ޑިލީޓްކުރި 33،000 އީމެއިލް އާއްމު ކުރުމުން އޭނާގެ ޓެކްސް ބަޔާން ވެސް އާއްމު ކުރާނެ ކަމަށް ވިދާޅުވެފަ އެވެ.\nރިޔާސީ ބަހުސްގައި ރިޕަބްލިކަން ކެންޑިޑޭޓް ޓްރަމްޕް ބަހުގެ ހަމަލާތައް ދެއްވަނީ. --ފޮޓޯ:އޭއެފްޕީ\nރިޔާސީ ކެންޑިޑޭޓުންގެ ދެ ވަނަ ބަހުސް އޮންނާނީ އަންނަ މަހު9ވަނަ ދުވަހު އެވެ. އަދި ތިން ވަނަ ބަހުސް އޮންނާނީ އަންނަ މަހު 19 ގަ އެވެ. އޭގެ ކުރިން އަންނަ މަހު4ގައި ނައިބް ރައީސުންގެ ބަހުސް އޮންނާނެ އެވެ.\nއިތުރު ލިޔުންތައް ހިލަރީ ކްލިންޓަން އެމެރިކާ އެމެރިކާގެ އިންތިޚާބު 2016 ޑޮނަލްޑް ޓްރަމްޕް


Mashroou hingan faisaa nethas verinnah bodu musaara dheyn faisaa...\n3 ހަފްތާ,3ދުވަސް,2ގަޑި, 48 މިނެޓް, 40 ސިކުންތު ކުރިން 950ފަތޯނާ ފާއިޒް\nރައީސް އިބްރާހީމް މުހައްމަދު ސޯލިހު ވެރިކަމާ ހަވާލުވެވަޑައިގަތީ ރައްޔިތުންނަށް ފޮނި ހުވަފެންތަކެއް ދެއްކެވުމެއް ފަހުގައެވެ. އެހެންނަމަވެސް މިއަދު ވިދާޅުވީ ރައްޔިތުންނަށް އެމަނިކުފާނު ދެއްކެވި ހުވަފެންތަކުގައި ކުލަ ޖައްސަން ބޭނުންވާ ފައިސާއެއް ނެތް ކަަމަށެވެ. އެކަމަށް ބޭނުންވާ ބަޖެޓެއްވެސް ނެތް ކަމަށެވެ. އެހެންނަމަވެސް ސަރުކާރު ކޯލިޝަނުގެ ބައިވެރިންނަށް އިސް މަގާމުތައް ދެއްވައި، ބޮޑެތި މުސާރަތައް ދެއްވަން ޖެހުމުން، އެ ބަޖެޓުގައި ފައިސާ ނެތެވެ.\nމިއަހަރަށް ލަފާކޮށް 30.2 ބިލިއަން ރުފިޔާގެ ބޮޑު ބަޖެޓެއް މި ސަރުކާރުގެ ފުރިހަމަ އަޣްލަބިއްޔަތު އޮންނަ ރައްޔިތުންގެ މަޖިލީހުން ފާސްކުރީ މިދިޔަ އަހަރުގެ ނޮވެމްބަރުމަހުގެ 28 ވަނަ ދުވަހުއެވެ. ރައްޔިތުންނަށް ބޮޑެތި ވައުދުތަކެއް ވެގެން ވެރިކަމާ ހަވާލުވި ސަރުކާރުން ރައްޔިތުންނަށް ކޮށްދޭނެ ކަމަށް ބުނި ކަންކަމުގެ ލިސްޓު އޮތްގޮތަށް އޮއްވައި އެ ބޮޑު ބަޖެޓުވެސް ހުސްވެގެން ދިޔައީއެވެ. ވީނުވީއެއްވެސް ދިވެހި ރައްޔިތުންނަކަށް ނޭނގުނެވެ.\nއެނގޭހާވެސް އެއްޗަކީ އެ ބަޖެޓު ހުސްވެގެން ދިޔައީ ރައްޔިތުންނަށް މަންފާއެއް ލިބޭ މާބޮޑު ކަމެއް ނުކޮށްދެވި ކަމެވެ. އަދި ސަރުކާރުގެ މަސްލަހަތު އޮންނަ ކުންފުނިތަކަށް އެކި މައްސަލަތަކުގައި، ބަދަލުގެ ގޮތުގައި ދޭންޖެހޭ ފައިސާ ކަމަށް ބުނެ، އެތައް ފައިސާއެއް ރައްޔިތުންގެ ބަޖެޓުން ހަރަދު ކުރި ކަމެވެ. 30 ބިލިއަން ރުފިޔާގެ ބަޖެޓު ހުސްވުމުން މިދިޔަ އޯގަސްޓްމަހުގެ ފަހުކޮޅު ފާސްކުރި ސަޕްލިމެންޓްރީ ބަޖެޓުންވެސް ހޭދަ ކުރަމުން މިދަނީ ސަރުކާރުގެ މަސްލަހަތު އޮންނަ ކުންފުނިތަކަށް ބަދަލު ދިނުމާއި، ކޯލިޝަންގެ ވެރީންނަށް ބޮޑެތި މަގާމުތަކާއި މުސާރަ ދިނުމަށެވެ. ކަން އޮތީ މިހެން ކަމަށްވުމާއެކު ރައީސް އަބްދުﷲ ޔާމީން އަބްދުލްގައްޔޫމް ވިދާޅުވި ފަދައިން ރައްޔިތުން މިއަދު ގޮވަމުން ދަނީ ބަޖެޓު ނެތް ވާހަކައެވެ. "ބަޖެޓު ނެތޭ ބަޖެޓު ނެތޭ" ކިޔަން ޖެހެނީ ސަބަބުތަކެއް ނެތިއެއް ނޫނެވެ.\nރައްޔިތުންނަށް މަޝްރޫއުއެއް ހިންގަން ޖެހުމުން ބަޖެޓުގައި ފައިސާއެއް ނެތަސް، ސަރުކާރުގެ އަމިއްލަ މަސްލަހަތަށް ހަރަދު ކުރާނެ ފައިސާ އެބަހުއްޓެވެ. އޭގެ ބައެއް މިސާލުތައް ދަންނަވައިލާނަމެވެ. މި ސަރުކާރުގެ ކެބިނެޓުގައި 20 ބޭފުޅުން އެބަތިއްބެވިއެވެ. އެއިން ކޮންމެ ބޭފުޅަކަށް މަހު މުސާރައިގެ ގޮތުގައި ރައްޔިތުންގެ ޓެކްސް ފައިސާއިން 62،000 ރުފިޔާ ހަރަދު ކުރެއެވެ. އެހެންކަމުން، ކެބިނެޓް މެމްބަރުންގެ މުސާރައަށް ސަރުކާރުން އެއް މިލިއަން ދެލައްކަ ސާޅީސް ހާސް ރުފިޔާ އެބަ ހަރަދު ކުރެއެވެ. ރައްޔިތުންގެ ގައިން ދާ އޮހޮރުވައިގެން ކުރާ މަސައްކަތުން ހޯދާ ފައިސާއިން ކުރާ ހޭދައިން ޓެކްސް ނަގައިގެން ކެބިނެޓްގެ ބޭފުޅުންނަށް މާ ރަނގަޅަށްވެސް އެބަ ހަރަދު ކުރޭ ނޫންތޯއެވެ؟ ކެބިނެޓްގެ އިތުރުން މި ސަރުކާރުގައި މިނިސްޓަރު ފެންވަރުގެ ނުވަ ބޭފުޅުން ތިއްބަވައެވެ. އެބޭފުޅުންގެ މުސާރައަކީވެސް، އެލަވަންސްތަކާއެކު 62،000 ރުފިޔާއެވެ.\nއެހެންކަމުން މިނިސްޓަރު ފެންވަރުގެ ބޭފުޅުންނަށް މުސާރައިގެ ގޮތުގައި އެއްމިލިއަން ހަތްލައްކަ ނުވަދިހައަށްހާސް ރުފިޔާ އެބަ ހަރަދު ކުރެއެވެ. އަދި ސްޓޭޓް މިނިސްޓަރުންގެ ފެންވަރުގެ 51 ބޭފުޅުން ތިއްބެވިއިރު އެބޭފުޅުންނަށް މަހަކު 45،000 ރުފިޔާ ލިބެއެވެ. އެއީ ދެމިލިއަން ދެލައްކަ ނުވަދިހަ ފަސްހާސް ރުފިޔާއެވެ. އަދި ނިމުނީކީއެއް ނޫނެވެ. މި ސަރުކާރުގެ ޑެޕިއުޓީ މިނިސްޓަރުންގެ ފެންވަރުގެ 73 ބޭފުޅުން ތިއްބެވިއިރު، އެއިން ކޮންމެ ބޭފުޅަކަށް 30،000 ރުފިޔާ ލިބެއެވެ. އެއީ ދެމިލިއަން އެއްލައްކަ ނުވަދިހަ ހާސް ރުފިޔާއެވެ. އެހެންކަމުން މި ސަރުކާރުގެ އެކި ފަންތީގެ ބޭފުޅުންނަށް މުސާރަ ދިނުމަށްޓަކައި ދައުލަތުގެ ބަޖެޓުން ކޮންމެ މަހަކު ހަމިލިއަން ދެލައްކަ އަށްޑިހަ ތިންހާސް ރުފިޔާ ހަރަދު ކުރެއެވެ. އަދި މި ދަންނަވާލީ މި ސަރުކާރުގެ އެންމެ އިސް މަގާމުތަކުގައި ތިއްބެވި ފަރާތްތަކަށް ދައުލަތުގެ ބަޖެޓުން މުސާރަ ދިނުމަށް ކުރާ ހަރަދު އެކަންޏެވެ. އެކި އެކި ކޮމިޝަންތަކަށް އައްޔަން ކުރެއްވި ބޭފުޅުންގެ މުސާރައިގެ ވާހަކަ އަދި އޮތީއެވެ.\nޕީޕީއެމްއާ ޕީއެންސީން ކ.ހިންމަފުއްޓަށް ކުރި ދަތުރުގައި އެރަށުގެ ރައްޔިތުންނާ ބައްދަލު ކުރައްވައި ރައީސް ޔާމީން ވަނީ ބަޖެޓު ހުސްވާ ބައެއް ސަބަބުތަކަށް އަލިއަޅުއްވާލައްވާފައެވެ. އެމަނިކުފާނު ފާހަގަ ކުރެއްވި އެއް ކަމަކީ މުސާރަ ދީ ދީ ބަޖެޓު ހުސްކުރާ ވާހަކައެވެ. މަޝްރޫއެއް ހިންގަން ފައިސާ ނެތް ކަމަށާއި، އެފައިސާ ހޯދާނެ ގޮތެއްވެސް ސަރުކާރަށް ނޭނގޭ ކަމަށް އެމަނިކުފާނު ވިދާޅުވިއެވެ.\nރައީސް ޔާމީންގެ އިތުރުން އިދިކޮޅުގައި ތިއްބެވި ފަރާތްތަކަށްވެސް ދައުލަތުގެ ބަޖެޓުން ރައްޔިތުންނަށް މަންފާ ހުރި ކަންކަމަށް ހޭދަ ނުކުރާ މައްސަލަ ވަނީ ބޮޑު މައްސަލައަކަށެވެ. ޗެނަލް13އަށް ދެއްވި ހާއްސަ ބަސްދީގަތުމެއްގައި ކުރީގެ ހައުސިން މިނިސްޓަރު އަދި ޕީޕީއެމްގެ ނައިބު ރައީސް ޑރ.މުހައްމަދު މުއިއްޒު ވަނީ އެކަމާ ކަންބޮޑުވުން ފާޅު ކުރައްވައިފައެވެ. އޭނާ ވިދާޅުވީ ސަރުކާރަށް އަހަރެއް ނުވަނީސް ދައުލަތުގެ ރިޒާވް ހުސްކުރަމުން އަންނަ ކަމަށެވެ.\nއެގޮތުން ގައުމީ އުފެއްދުންތެރިކަން ބޮލަކަށް ޖެހޭ މިންވަރުވެސް ދަށްވަމުން އަންކަން ޑރ.މުއިއްޒު ފާހަގަކުރެއްވިއެވެ. އޭނާ އިތުރަށް ވިދާޅުވީ މަތިބަރު ސަރުކާރެއް ނުގެންނާނެ ކަމަށް ވައުދުވެ އައި ސަރުކާރުން، ގިނަ ބަޔަކަށް ބޮޑެތި މަގާމުތަކެއް ދީ، ރައްޔިތުންގެ ކަންކަމަށް ހަރަދު ކުރަން ހުރި ފައިސާ ހުސް ކުރަމުން އަންނަ ކަމަށެވެ.\nމި ސަރުކާރުން ދައުލަތުގެ ބަޖެޓު ހުސްކުރަމުން އަންނައިރު، 2023ގެ ނިޔަލަށް ހާސިލު ކުރަން ބޭނުންވާ ލަނޑުދަނޑިތައް ހިމަނައިގެން އެކުލަވައިލި ސްޓްރެޓީޖިކް އެކްޝަން ޕްލޭނުގައި ކޮށްދޭނެ ކަމަށް ލިޔެފައިވާ ކަންކަން ފުއްދައި ދޭނެ ކަމާމެދު ރައްޔިތުންގެ ހިތްތަކުގައި މިހާރު ވަނީ ސުވާލު އުފެދިފައެވެ. 30 ބިލިއަން ރުފިޔާގެ ބަޖެޓެއް އަހަރު ނުވަނީސް ހުސްކޮށްލި ސަރުކާރަކަށް 20،000 ހައުސިން ޔުނިޓް 2023ގެ ނިޔަލަށް އަޅައިދެވިދާނެ ކަމާމެދު ރައްޔިތުން ޝައްކު ކުރެއެވެ. އަދި އަޅައިދޭނެ ކަމަށް ވައުދުވި ފަސް ޓާޝަރީ ހޮސްޕިޓަލަށްވެސް ވާނެ ގޮތެއް ނޭނގޭ ކަމަށް ގިނަ ރައްޔިތުން ދަނީ ބުނަމުންނެވެ.\nސްޓްރެޓީޖިކް އެކްޝަން ޕްލޭންގައި ރައީސް ސޯލިހު ވިދާޅުވީ އެ ޕްލޭންގައި ވާކަންކަން ކުރޭތޯ ބެލުމަށް ނޫސްވެރިންނާ ރައްޔިތުންނަށް މަސައްކަތް ކުރެވިދާނެ ކަމަށެވެ. އަދި ފާހަގަ ޖަހައިގެން އެކަންކަން ކުރޭތޯ ބެލުމަށް ރައްޔިތުންގެ ކިބައިން އެދިވަޑައިގެންނެވިއިރު، ރައްޔިތުން މިހާރުވެސް ތިބީ އެކަމަށް ލޯ ހުޅުވައިގެންނެވެ.\n3 ގަޑި ކުރިން 18 0\n2 ދުވަސް ކުރިން 2877 2


ޖާބިރުގެ ހަރަދުގައި ކާށިދޫގައި އެއާޕޯޓެއް އަޅަނީ – Dhen.mv\nޖާބިރުގެ ހަރަދުގައި ކާށިދޫގައި އެއާޕޯޓެއް އަޅަނީ\nJune 6, 2020 - 7:40 pm\nކާށިދޫ ދާއިރާގެ މެމްބަރު އަބްދުﷲ ޖާބިރުގެ އަމިއްލަފުޅު ހަރަދުގައި އެ ރަށުގައި އެއާޕޯޓެއް އެޅުމަށް ނިންމަވައިފިއެވެ.\nޖާބިރު މިއަދު ނެރުއްވި ބަޔާނެއްގައި ވިދާޅުވީ ކާށިދޫގައި އެއާޕޯޓެއް އެޅުމަކީ ރައްޔިތުން މަޖިލީހުގެ އިންތިހާބުގައި އޭނާ އެ ދާއިރާގެ ރައްޔިތުންނަށް ވެވަޑައިގެންނެވި ވަރަށް މުހިއްމު ވައުދެއް ކަމަށެވެ. އަދި އެކަމަކީ ކާށިދޫގެ ތަރައްގީ އެހެން ހަރުފަތަކަށް ގެންގޮސްދޭނެ ކަމެއް ކަމަށެވެ.\nއެކަމާ ގުޅޭ މަޝްވަރާތައް ސަރުކާރުގެ ކަމާއި ބެހޭ ހުރިހާ ވުޒާރާތަކާއެކު ކުރިއަށް ގެންދެވިފައިވާ ކަމަށެވެ. ޕްލޭނިން މިނިސްޓަރު މުހައްމަދު އަސްލަމްއާ އަދި ޓްރާންސްޕޯޓު މިނިސްޓަރު އައިޝަތު ނަހުލާއާ މަޝްވަރާ ކުރައްވާފައިވާ ކަމަށެވެ. އަދި އެ މަޝްރޫއު އަށް އެއްބާރުލުން ދެއްވާނެ ކަމުގެ ޔަގީންކަން ވެސް ދެއްވާފައިވާ ކަމަށް ޖާބިރު ވިދާޅުވިއެވެ. އިއްޒަތްތެރި ރައީސުލް ޖުމްހޫރިއްޔާ ވަނީ މިކަމަށް އެއްބާރުލުން ދެއްވާނެކަމުގެ ޔަޤީންކަން އަޅުގަޑަށް އަރުވާފައެވެ.\n"އަޅުގަޑުގެ އަމިއްލަ ހަރަދުގައި ކާށިދޫގައި "ޖާބިރު އެއަރޕޯރޓް" ގެ ނަމުގައި ޕްރައިވެޓް ޖެޓް ޖެއްސޭ ފެންވަރަށް އެއާޕޯޓްއެއް ތަރައްގީކޮށް، އެތަން ހިންގުމަށް ވަނީ ނިންމާފަ، މިޕްރޮޖެކްޓްގެ ކޮންސަލްޓެންޓެއްގެ ގޮތުގައި މިދާއިރާގެ އެންމެ ތަޖުރިބާކާރު އެއްބޭފުޅެއްކަމުގައިވާ އަހުމަދު މަހުރީން ވަނީ ހަމަޖައްސައިފަ" ޖާބިރުގެ ބަޔާނުގައި ވެއެވެ.\nއޭނާ އިތުރަށް ވިދާޅުވީ ކާށިދޫގެ ލޭންޑްޔޫސް ޕްލޭންގައި އެއާޕޯޓް އެޅުމަށް ކަނޑައަލާފައިވާ ބިން ހަވާލުކޮށް ރުއްގަހުގެ ބަދަލު ކަންކަން ހަމަޖެއްސުމަށް ކައުންސިލްގައި ދަންނަވާފައިވާ ކަމަށެވެ. އަދި ކައުންސިލްގެ ފަރާތުން މިކަމުގައި ފުރިހަމަ އެއްބާރުލުން ދެންވަމުންގެންދަވާ ކަމަށެވެ.\nއެއާޕޯޓް އެޅުމުގައި ކާށިދޫގެ އެންމެހައި ރައްޔިތުންގެ އެއްބާރުލުން ބޭނުންވާނޭ ކަމަށް އޭނާ ވިދާޅުވި އެވެ.\nކާށިދޫގައި ޖާބިރު އެއާޕޯޓެއް އެޅުމަށް ނިންމެވިކަން ހާމަކުރެއްވިއިރު އެމަނިކުފާނު ދާދިފަހުން ވަނީ އަމިއްލަފުޅު ހެލިކޮޕްޓަރެއް ބައްލަވައިގެންފައެވެ. އަދި އެ ހެލިކޮޕްޓަރު ރާއްޖެ ގެނައުމުގެ ހުއްދަ އަކަށް މިހާރު ވަނީ އެދިފައެވެ. މިނިސްޓަރު އައިޝަތު ނަހުލާ ވިދާޅުވީ ބަލަންޖެހޭ ބެލުންތައް ބެލުމަށްފަހު ޖާބިރަށް ހެލިކޮޕްޓަރު ގެނައުމުގެ ހުއްދަ ދެއްވާނެ ކަމަށެވެ.


Male'- Hulhumale dhemedhu high voltage alhan havaalukurun madujassaalan ACC in angaifi | Mihaaru\nސްޓެލްކޯ އިން ޗައިނާގެ ޑޮންފެންއާ ހަވާލުކޮށްގެން ހުޅުމާލޭގައި ހަދާ ޕަވާ ޕްލާންޓް: އެ ކުންފުނިން ހުޅުމާލެއާއި މާލެއާ ދެމެދު ހައިވޮލްޓޭޖް ކޭބަލެއް އަޅަން ވެސް ޑޮންފެންއާ ހަވާލުކުރަން ނިންމާފައިވަނިކޮށް އޭސީސީން ވަނީ ޕްރޮޖެކްޓް މަޑުޖައްސާލަން އަންގާފައި.\nމާލެ-ހުޅުމާލެއާ ދެމެދު ހައި ވޮލްޓޭޖް ކޭބަލް އެޅުމުގެ މަސައްކަތް ހަވާލުކުރުން މަޑުޖައްސާލަން އޭސީސީން އަންގައިފި\n11 ޖެނުއަރީ 2018 - 11:45 19 comments\nއެ ކޭބަލް އަޅަން ޑޮންފެންއިން ހުށަހަޅާފައި ވަނީ ބޭންކް އިންޓަރެސްޓާ ނުލައި 38.6 މިލިއަން ޑޮލަރު (567.4 މިލިއަން ރުފިޔާ) އެވެ. ޑޮންފެންގެ އިތުރުން ޗައިނާ ނެޝަނަލް އިލެޓްރިކް އިންޖިނިއަރިން އިން ވެސް ބިޑް ހުށަހެޅި އެވެ. އެ ކުންފުނިން ހުށަހެޅީ ބޭންކް އިންޓަރެސްޓާއެކު 44.4 މިލިއަން ޑޮލަރު (684.6 މިލިއަން ރުފިޔާ) އެވެ. އަދި އެ ބިޑް ކާމިޔާބު ކުރިކަން، އޭރު އެޕްރޮޖެކްޓް ކުރިޔަށް ގެންދިޔަ އެނާޖީ މިނިސްޓްރީން ވަނީ ޗައިނާ ނެޝަނަލް އިލެކްޓްރިކް އިންޖިނިއަރިންއަށް މިދިޔަ އަހަރުގެ ނޮވެމްބަރު 13 ގައި ސިޓީއަކުން ވެސް އަންގާފައިވެ އެވެ.\nއޭސީސީގެ ނައިބު ރައީސް މުއައްވިޒް ރަޝީދު ސޮއިކުރައްވައި މިދިޔަ އާދީއްތަ ދުވަހު ފިނޭންސް މިނިސްޓަރު އަހުމަދު މުނައްވަރަށް ފޮނުއްވި ސިޓީއެއްގައި ވިދާޅުވެފައި ވަނީ ކޭބަލް އެޅުމުގެ ޕްރޮޖެކްޓް ވަކި ފަރާތަކަށް އެވޯޑުކޮށްފައި ވަނިކޮށް، ޕްރޮޖެކްޓް އެވޯޑް ކުރިތާ 17 ދުވަސް ފަހުން، އެ ކޮންޓްރެކްޓް އެވޯޑްކުރި ސިޓީ އަނބުރާ ގެންގޮސް، ޕްރޮޖެކްޓްގެ މަސައްކަތް ސަރުކާރު ހިއްސާވާ ކުންފުންޏަކާ ހަވާލުކުރުމަށްޓަކައި ސްޓެލްކޯއާ ހަވާލުކޮށްފައިވާ ކަމަށެވެ.\nއަދި ސްޓެލްކޯ އިން އެ ޕްރޮޖެކްޓް ޓެންޑާ ކުރުމެއް ނެތި ކޮރަޕްޝަނަށް މަގުފަހިވާ ގޮތަށް އެހެން ފަރާތަކަށް ހަވާލުކޮށްފައިވާ ކަމަށް ބުނެ އޭސީސީއަސް ޝަކުވާ ލިބިފައިވާ ކަމަށް ވެސް އެ ކޮމިޝަނުން ފިނޭންސް މިނިސްޓަރަށް ފޮނުވި ސިޓީގައި ވެ އެވެ.\n"މިހާރު" އަށް ކޮޕީއެއް ލިބިފައިވާ އެ ސިޓީގައި މާލިއްތަތު ގަވާއިދާ ހަވާލާދީ ބުނެފައިވަނީ، ދައުލަތުގެ ފަރާތުން ރައްޔިތުންނަށް ދޭން ޖެހޭ ޚިދުމަތެއް ބީލަމަށް ނުލައި، ސަރުކާރުގެ އަޣުލަބިއްޔަތު ހިއްސާ އޮންނަ ކުންފުންޏަކާ ނުވަތަ މޯލްޑިވްސް ސްޓޮކް އެކްސްޗޭންޖްގައި ލިސްޓް ކޮށްފައިވާ ސަރުކާރުގެ ހިއްސާ ހިމެނޭ ކުންފުންޏަކާ ނުވަތަ ގައުމީ ޖަމިއްޔާއެއް ނުވަތަ ޖަމާއަތެއް ކަމަށް ސަރުކާރުން ގަބޫލު ކުރާ މުއައްސަސާއަކާ ހަވާލުކޮށްގެން އެ މަސައްކަތް ކުރިޔަށް ގެންދެވިދާނެ ކަމަށް ބަޔާންކޮށްފައިވާ ކަމަށެވެ. އެކަމަކު އެ މާއްދާގައި އެގޮތަށް ބަޔާން ކުރުމުގެ މަފްހޫމަކީ އެ ޕްރޮޖެކްޓެއްގެ މަސައްކަތް ކުރެވޭވަރުގެ ފެންވަރު ހުރި ގާބިލް ފަރާތަކާ އެ މަސައްކަތް ހަވާލުކޮށްގެން ކުރިއަށް ގެންދިއުން ކަމުގައި ދެކޭ ކަމަށް ކޮމިޝަނުން ބުނެ އެވެ.\n"ނަމަވެސް މި ޕްރޮޖެކްޓް ސްޓެލްކޯއާ ހަވާލުކުރުމުން، އެއްވެސް އިއުލާނެއް ކުރުމެއް ނެތި އެހެން ފަރާތަކާ ހަވާލުކޮށްފައި ވުމުން، މާލިއްޔަތު ގަވައިދުގެ 10.27 (ހ) މަގުސަދު ގެއްލޭކަން މި ކޮމިޝަނުން ދެކޭތީ އާއި އަދި އެކަމުގައި ކޮރަޕްޝަނަށް މަގުފަހިވާ ގޮތަށް ކަން ހިނގައި ދިއުމުގެ ފުރުސަތު އޮތުމުން އެ މައްސަލާގައި ކަން ހިނގާފައިވާ ގޮތެއް މި ކޮމިޝަނުން މިގެންދަނީ ބަލަމުންނެވެ،" އޭސީސީގެ ސިޓީގައިވެ އެވެ.\n"ވީމާ، މި މައްސަލަގައި ކަން ހިނގާފައިވާ ގޮތެއް މި ކޮމިޝަނުގެ ފަރާތުން ބަލަމުންދާތީ، މައްސަލަ ބެލުމަށް ފަހު، މި ކޮމިޝަނުން ވަކި އެއްޗެއް އަންގަންދެން، މި ޕްރޮޖެކްޓްގެ ޕްރޮސެސް އިތުރަށް ކުރިޔަށް ނުގެންދަވައި މަޑުޖައްސަވާލަ ދެއްވުމަށް ދަންނަވަމެވެ."\nމި މައްސަލާގައި މުއައްވިޒް މިއަދު "މިހާރު" އަށް ވިދާޅުވީ ކޭބަލް ޕްރޮޖެކްޓް އެވޯޑުކުރުމާ ބެހޭ މައްސަލައެއް ބަލަމުން އަންނަ ކަމަށެވެ. އަދި އެ މައްސަލައާ މެދު އިތުރު އެއްޗެއް މިވަގުތު ދެންނެވެން ނެތް ކަމަށް ވެސް ވިދާޅުވި އެވެ.\nސްޓެލްކޯގެ އިސް އޮފިޝަލަކު "މިހާރު" އަށް މިއަދު ވިދާޅުވީ، ފިނޭންސް މިނިސްޓްރީން ވަކި ގޮތެއް މިހާތަނަށް އަންގާފައި ނުވާ ކަމަށެވެ. އެހެންވެ ކޭބަލް ޕްރޮޖެކްޓް ހުއްޓާނުލައި ކުރިއަށް ގެންދާ ކަމަށް އޭނާ ވިދާޅުވި އެވެ.\n"ޕްރޮޖެކްޓާ ގުޅޭ ޑޮކިއުމެންޓްތަކެއް އޭސީސީން ގެންދިޔަ. އެކަމަކު ޕްރޮޖެކްޓް ހުއްޓާލަން ފިނޭންސް މިނިސްޓްރީން އަންގާފައި ނުވާތީ، ޕްރޮޖެކްޓް ކުރިއަށް އެބަގެންދަން،" އޮފިޝަލް ވިދާޅުވި އެވެ.\nސްޓެލްކޯއިން ކުރިން ބުނެފައި ވަނީ ޑޮންފެންއާ ހަވާލުކޮށްގެން ހުޅުމާލޭގައި ހަދާ 50 މެގަވޮޓްގެ ކަރަންޓް އުފައްދާ ޕަވާ ޕްލާންޓުން މާލެއާ ދެމެދު އެޅުމަށް ހަމަޖެހިފައި ވަނީ 132 ކިލޯވޮޓްގެ ހައި ވޮލްޓޭޖް ކޭބަލެކެވެ. އަދި އެއީ ކުއްލި ހާލަތްތަކުގައި މާލޭގެ އިތުރުން ހުޅުލެއަށް ކަރަންޓް ދޭން ބޭނުންކުރަން އަޅާ ކޭބަލެއް ކަމަށް ވެސް އެ ކުންފުނިން ބުނެފައި ވެ އެވެ.\nސްޓެލްކޯގެ އޮފިޝަލަކު އިއްޔެ ވިދާޅުވެފައި ވަނީ މާލެ އާއި ހުޅުމާލެއާ ދެމެދު ހައި ވޮލްޓޭޖް ކޭބަލް އަޅަން ޑޮންފެންއާ ހަވާލުކުރަން ނިންމި ނަމަވެސް އެ ކުންފުންޏާއެކު އެއްބަސްވުމުގައި ސޮއިކުރާނެ ދުވަހެއް ނޭނގޭ ކަމަށެވެ.\nމިކަމާ ގުޅޭ ގޮތުން ފިނޭންސް މިނިސްޓަރު މުނައްވަރުގެ ބަހެއް މިއަދު ލިބޭ ގޮތެއްނުވި އެވެ. ފިނޭންސް މިނިސްޓަރަށް ގުޅާލުމުން ވިދާޅުވީ މިވަގުތު ހުންނެވީ ބޭސްފަރުވާއަކަށް ރާއްޖެއިން ބޭރުގައި ކަމަށާއި އަންނަ އާދީއްތަ ދުވަހު ރާއްޖެ ވަޑައިގަންނަވާނެ ކަމަށެވެ. އަދި އެސްއެމްއަކުން އެ ސުވާލު ފޮނުވުމުން ވެސް ޖަވާބެއް ނުދެއްވި އެވެ.\nހުޅުމާލޭގައި ސްޓެލްކޯއިން ކުރިއަށް ގެންދާ ފަސްވަނަ ޕަވާ ޕްރޮޖެކްޓްގެ 1.2 ބިލިއަން ރުފިޔާގެ މަޝްރޫއު ހިންގަނީ ތިން ބަޔަކަށް ބަހާލައިގެންނެވެ. އެ މަޝްރޫއުގެ ދަށުން 8.9 މެގަވޮޓްގެ ހަ ޖަނަރޭޓަރުގެ އިތުރުން ފިއުލް ފާމަކާއި ވޯޓާ ޑީސެލިނޭޝަން ފެސިލިޓީއެއް ގާއިމުކުރަން ނިންމާފައިވާ ކަމަށް ވެސް ސްޓެލްކޯއިން ބުންޏެވެ.\nއިތުރު ލިޔުންތައް ފިނޭންސް މިނިސްޓްރީ ހުޅުމާލެ ކަރަންޓު އެންޓި ކޮރަޕްޝަން ކޮމިޝަން ސްޓެލްކޯ ހުޅުލެ ސިނަމާލެ ބްރިޖު ކޮރަޕްޝަން ކުރީގެ މިނިސްޓަރު އަހުމަދު މުނައްވަރު


Binhelumuge Inzaaru Dhey Mahuge Baavatheh Dhiri Huhtaa Hifaifi - Vaguthu\nބިންހެލުމެއްގެ އިންޒާރު ދޭ މަހުގެ ބާވަތެއް ދިރި ހުޓާ ހިފައިފި\n3 މަސް ކުރިން ( ފެބުރުއަރީ 20, 2019 )\nބިންހެލުމެއްގެ އިންޒާރު ދޭ ކަމަށް ބުނާ "އޯރފިޝް" ގެ ބާވަތެއް ދިރި ހުއްޓާ ޖަޕާނުގެ މަސްވެރިންތަކެއް ހިފައިފިއެވެ.\nޖަޕާނުގައި މަސްވެރިކަން ކުރަން ނިކުމެ އުޅުނު މަސްވެރިންތަކެއްގެ މަސް ހިފަން ބޭނުން ކުރި ދަލުގައި " އޯރފިޝް" ގެ ދެ މަހެއް ވަނީ ޖެހިފައެވެ.\nމަސްވެރިން ވަނީ ދެ މަސް ރަށަށް ގެނައުމަށް މަސައްކަތް ކޮށްފައެވެ. ނަމަވެސް މި މަސްތައް ވަނީ ދަތުރު މަތީގައި މަރުވެފައެވެ.\nޖަޕާނުގެ މަސްވެރިނަށް މި ބާވަތުގެ މަސްތަކެއް ފެނިފައި މި ވަނީ މި މަހު ކުރީ ކޮޅު ޖަޕާނާއި ޕެރޫގެ އައްސޭރި ފަށަށް ގިނަ އަދަދެއްގެ މި ބާވަތުގެ މަސް މަރުވެގެން ލައްވެފައި ވަނިކޮށެވެ.\nވަރަށް މަދުން ނޫނީ ކަނޑުގެ މަތީ ފަށަލައަށް ނާރާ މިބާވަތުގެ މަހެއް ފެނިއްޖެނަމަ ބާރުގަދަ ބިންހެލުމެއް އަންނަން އުޅޭ ކަމަށް ގަބޫލުކުރާ ބަޔަކު ތިބެއެވެ. މިގޮތައް ގަބޫލު ކުރާ މީހުން އެންމެ ގިނައީ ބިންހެލުން އެންމެ ގިނައިން އަންނަ އެއް ގައުމު ކަމަށްވާ ޖަޕާން ގައެވެ.\nމިދިޔަ އަހަރުގެ ޖަނަވަރީ މަހުގެ 06 ވަނަ ދުވަހު ފިލިޕީންސްގެ ރަށަކަށް މިބާވަތުގެ މަސްތަކެއް މަރުވެގެން ލައްވެފައި ވަނިކޮށް ފެނުނެވެ. އެއީ ފިލިޕީންސަށް ބިންހެލުމެއް އައިތާ ދެތިން ދުވަސް ފަހުންނެވެ.\nލޯޔަލްޓީ އައިލޭންޑްސް ކައިރިޔަށް ބިންހެލުމެއް އަތުވެއްޖެ\nއިންޑޮނީޝިއާ ކައިރިޔަށްވެސް ބާރުގަދަ ބިންހެލުންތަކެއް\nފެބުރުއަރީ 20, 2019 14:19\n3ގުރަހަ އެއްލައިނަކަށް އަރާތީ މިމަހުގެ މެދެއްހާތާ ބޮޑު ބިންހެލުމެއް އަންނާނެކަމަށް ސައިނސްވެރިން ބުނާކަމުގެ ޚަބަރެއް މިމަހުގެ 7ވަނަދުވަހު ގެ ނޫހުގައިވޭ. މިއަދު މީ މިމަހުން20. މަހުގެ މެދު ތެރެއަކި 10ން 20ށް. މިބިންހެލުން އައީކޮންތާކަށްބާ. އެއްވެސް ނޫހަކުން މިދުވަސްވަރު ބޮޑުބިންހެލުމެއް އައިކަމަކަށް ނެތް. ސައިންސް ވެރިން ދައްކާ ހުރިހާ ވާހަކައަކި އަދި ތެދަކަށް ނުވާނެ.


BREAKING NEWS: Aadhitha Dhuvahu India Gai Curfew Iulaankuran Ninmaifi - Vaguthu\nއާދީއްތަ ދުވަހު އިންޑިއާގައި ކާފިއު އިއުލާން ކުރަން ނިންމައިފި\nއަންނަ އާދީއްތަ ދުވަހު އިންޑިއާގައި ކާފިއު އިއުލާން ކުރަން ނިންމައިފިއެވެ.\nއިންޑިއާގެ ބޮޑުވަޒީރު ނަރެންދްރަ މޯދީ ދެންމެ ގައުމާއި މުހާތަބު ކުރައްވާ ވާހަކަފުޅު ދައްކަވަމުން ވިދާޅުވީ މިމަހުގެ 22 ވަނަ ދުވަހު އިންޑިއާގައި ކާފިއު އިއުލާން ކުރަން ނިންމާފައިވާ ކަމަށެވެ.\nމިއީ ކޮވިޑް-19 އަށް އިންޑިއާ ތައްޔާރުވެފައި އޮތް މިންވަރު ދުނިޔެއަށް ދައްކާލުމަށް ކުރިއަށް ގެންދާ ކާފިއުއެކެވެ.\n"ޖަނަތާ ކާފިއު" ގައި ނަމުގައި އިއުލާން ކުރާ ކާފިއު އަކީ އަމިއްލަ އަށް ކޮންމެ މީހަކު ވެސް ގޭގައި މަޑުކުރަން އަންގާ އިއުލާން ކުރާ ކާފިއުއެކެވެ. އަދި ނިންމާފައި އޮތީ އާދީއްތަ ދުވަހު އެކަނި ކާފިއު ކުރިއަށް ގެންދާށެވެ. ކާފިއު ދެމިއޮންނާނީ 22 ވަނަ ދުވަހު ހެނދުނު 07:00 އިން އެދުވަހުގެ ރޭ އިރުއޮއްސި 21:00 އާއި ހަމައަށް ކަމަށް މޯދީ ވިދާޅުވިއެވެ.\nކާފިއު އިއުލާން ކުރި ނަމަވެސް ކޮންމެހެން ގެއިން ނިކުންނަން ޖެހޭ ކުއްލި ހާލަތެއް ކުރިމަތިވެއްޖެނަމަ ނުވަތަ ޒަރޫރީ ބޭނުމެއްގައި ގެއިން ނިކުންނަން ޖެހިއްޖެނަމަ ކާފިއު އިއުލާން ކޮށްފައި އޮންނަ ވަގުތުގައި ވެސް ގެއިން ބޭރަށް ނިކުމެވޭނެ ކަމަށް މޯދީ ވިދާޅުވިއެވެ.\nއާދީއްތަ ދުވަހު ހަވީރު 17:00 ގައި ސިއްހީ ދާއިރާގެ މީހުން ކުރަމުން ގެންދާ މަސައްކަތުގެ އަގުވަޒަން ކުރުމަށް ފަސް މިނެޓް ވަންދެން މުޅި އިންޑިއާގައި ހަރަކާތްތަކެއް ހިންގުމަށް ވެސް އިންޑިއާ ސަރުކާރުން ވަނީ ނިންމާފައެވެ. އެގޮތުން ބެލްކަނިތަކުން ނުވަތަ ގޭގެ ދޮރު ހުޅުވައިގެން އަތް ޖެހުން، ބެލް ޖެހުން، ސައިރަން އެޅުން ފަދަ ކަންތައްތައް ކުރިއަށް ގެންދަން ވަނީ ނިންމާފައެވެ.\nއިންޑިއާ އިން ކޮވިޑް-19 އަށް ފައްސި (ޕޮޒިޓިވް) ވެފައިވާ މީހުންގެ އަދަދު މިހާރު ވަނީ 193 އަށް އަރާފައެވެ. އޭތެރެއިން 32 މީހުންނަކީ އެހެން ގައުމުތަކުގެ މީހުންނެވެ. މިހާތަނަށް އިންޑިއާ އިން ބަލި ޖެހުނު މީހުންގެ ތެރެއިން 16 މީހަކު ވަނީ ބަލިން ރަނގަޅު ވެފައެވެ. އަދި ދެމީހަކު ވަނީ މަރުވެފައެވެ.\nމާޗް 19, 2020 20:56\nމާމިގިލިން މި ބަލީގެ އަލާމާތް ތަކެއް ހުރި މީހަކު ފެނިއްޖެ. އިންޑިޔާއިން އައި މާމިގިލީ މީހެއް ގައެން...\nމާޗް 19, 2020 21:08\nކަންދަ އްކަންތަވީ އަދިވެސްމޯދީ.\nމާޗް 19, 2020 21:39\nހެވެއްނުން. އަދިވެސް އިންޑިއާ މީހުން ނުގެނެވިގެން މިސަރުކާރުން އުޅެނީ. އަޅެފަހެ ކިހިނެއްވެފައި ތިބި ބައެއްތަ މި ގައުމު ހިންގަން މިތިބީ\nމާޗް 19, 2020 21:52\nއަދިވެސް މި އިންޑިޔާ މީހުންގެ ކަމަކީ ވޯލްޑް ރިކޯރޑް ހެދޯތޯ ބަލެުން ދޯ،\n(މިއީ ކޮވިޑް-19 އަށް އިންޑިއާ ތައްޔާރުވެފައި އޮތް މިންވަރު ދުނިޔެއަށް ދައްކާލުމަށް ކުރިއަށް ގެންދާ ކާފިއުއެކެވެ.) ކަންދެއްކުމަށްނޫން ގޮތަކަށް މި މީހުންނަށް ކަމެއް ކުރެވޭ ކަމަކަށް ނުވޭ، ބަލަ ކެނެރީގޭ މޯދި އަދިވެސް އިންޑިޔާ އިން މީހުން އައުން މަނާ ކުރާޚަށް ނުވޭތަ، ލަދުކުޑަ


Votelaa than badhalu nuvaa nama alun re registry vaakah nujeheyne: Elections | Mihaaru\nލޯކަލް ކައުންސިލް އިންތިހާބަށް ރީރަޖިސްޓްރީވުމަށް ބަހައްޓާފައިވާ ކައުންޓަރުތައް: ރީރަޖިސްޓްރީވުމަށް އަލުން ހުޅުވާލާއިރު ލުއިތަކެއް ދޭނެ ކަމަށް އިލެކްޝަނުން ބުނޭ. -- ފޮޓޯ: މިހާރު\nވޯޓު ލާ ތަން ބަދަލު ނުވާ ނަމަ އަލުން ރީރަޖިސްޓްރީވާކަށް ނުޖެހޭނެ: އިލެކްޝަންސް\n15 ޖެނުއަރީ 2017 - 11:034comments\nއެޕްރީލް މަހު އިންތިހާބު ބާއްވަނީ، މި މަހު 14 ގައި ބާއްވަން ކުރިން ނިންމި އިންތިހާބު ސިވިލް ކޯޓުން ދެ މަހަށް ފަސްކުރުމާ ގުޅިގެންނެވެ.\nއިލެކްޝަންސް ކޮމިޝަނުގެ އޮފިޝަލަކު މިއަދު ވިދާޅުވީ ރީރަޖިސްޓްރޭޝަނަށް އަލުން ހުޅުވާލާއިރު ފުރުސަތު ދޭނީ އަލަށް ރަޖިސްޓްރީވާން ބޭނުންވާ މީހުންނާއި ވޯޓު ލާ ތަން ބަދަލުވާ މީހުންނަށް ކަމަށެވެ. އެގޮތަށް ނިންމާފައި ވަނީ ކައުންސިލް އިންތިހާބުގައި ވޯޓު ލާން މިހާރު ރަޖިސްޓްރީވެފައި ތިބި ގިނަ ބަޔަކަށް ފަސޭހަކޮށްދިނުމުގެ ގޮތުން ކަމަށް ވެސް އޮފިޝަލް ވިދާޅުވި އެވެ.\nއޭނާ ވިދާޅުވި ގޮތުގައި ކޮމިޝަނުން މަސައްކަތް ކުރަނީ އިންތިހާބުގެ ހުރިހާ ކަމެއްގައި ވެސް ދެވެން އޮތް ހުރިހާ ލުއިތަކެއް ދީގެން އިންތިހާބު ބޭއްވުމަށެވެ. ރީރަޖިސްޓްރޭޝަނަށް ހުޅުވާލާނެ ތާރީހެއް އޮފިޝަލް ވިދާޅެއް ނުވެ އެވެ.\nއިންތިހާބަށް ރަޖިސްޓްރީވުމާއި އެހެން ހުރިހާ ހިދުމަތްތަކެއް ވެސް ކުރިއަށް ގެންދަން ހަމަޖައްސާފައި ވަނީ ބާޖަމާލުއްދީނުގަ އެވެ.\nލޯކަލް ކައުންސިލް އިންތިހާބުގައި ބައިވެރިވުމުގެ ފުރުސަތު މިހާރު ހުޅުވާލާފައިވާއިރު، ޖުމުލަ 653 ކައުންސިލަރުން އިންތިހާބު ކުރާނެ އެވެ.\nއިންތިހާބު ލަސްކޮށްގެން ސިޔާސީ ޕާޓީތަކުން ފާޑުކިޔަމުންދާއިރު، އެ އިންތިޚާބު އިތުރު ދެ މަހަށް ފަސްކުރަން ކޯޓުން އަމުރުކުރީ ޕީޕީއެމްގެ އެތެރޭގެ މައްސަލަތަކާ ހެދި، އިންތިޚާބަށް ތައްޔާރު ނުވެވުމުންނެވެ.\nއިތުރު ލިޔުންތައް އެމްޑީޕީ އަދާލަތު ޕާޓީ އިލެކްޝަންސް ކޮމިޝަން ލޯކަލް ކައުންސިލްތައް ޖުމްހޫރީ ޕާޓީ ޕީޕީއެމް


Hajj corporation ge MD akah aa beyfulheh hamajassaifi | Mihaaru\nހައްޖު ކޯޕަރޭޝަންގެ އެމްޑީއަކަށް އާ ބޭފުޅަކު ހަމަޖައްސައިފި\nހައްޖު ކޯޕަރޭޝަންގެ އެމްޑީއަކަށް ހަމަޖެއްސި އިސްމާއިލް ހަމީދު.\n25 ޑިސެމްބަރ 2018 - 12:18\nޕްރައިވަޓައިޒޭޝަން ބޯޑުން މިއަދު ބުނީ ހައްޖު ކޯޕަރޭޝަންގެ އެމްޑީއަކަށް ހަމަޖެއްސީ އިސްމާއިލް ހަމީދު ކަމަށެވެ. މީގެކުރިން، ހައްޖު ކޯޕަރޭޝަންގެ އެމްޑީއަކަށް ހުންނެވީ އިދުރީސް އިސްމާއިލް އެވެ.\nއެކަމަކު، ރައީސް އިބްރާހިމް މުހައްމަދު ސޯލިހް ވެރިކަމަށް ވަޑައިގެން، އިދުރީސް ވަނީ މަގާމުން ވަކި ކުރައްވައިފަ އެވެ.\nމޯލްޑިވްސް ޙައްޖު ކޯޕަރޭޝަނަކީ 2013 ވަނަ އަހަރު ރިޔާސީ ގަރާރަކުން އުފައްދަވާފައިވާ ދިވެހި ސަރުކާރުގެ ސަތޭކަ ޕަސެންޓް ހިއްސާ އޮންނަ ސަރުކާރުގެ ކުންފުންޏެކެވެ.\nފަސް މެމްބަރުންގެ މައްޗަށް އެކުލެވޭ ހައްޖު ކޯޕަރޭޝަން އުފެއްދީ ހައްޖަށް ދާން ބޭނުންވާ ދިވެހި ރައްޔިތުންނަށް ލުއި ފަސޭހަކަމާ އެކު ހައްޖަށް ދެވޭނެ އިންތިޒާމު ހަމަޖައްސައި، ހައްޖުގެ އަޅުކަން އަދާކުރުމަށް ގަސްދުކުރާ ދިވެހިންގެ ފައިސާ އަމާނާތްތެރިކަމާއެކު ބަލަހައްޓާނެ ނިޒާމެއް ގާއިމުކުރުމުގެ ގޮތުންނެވެ.\nއެ ކުންފުންޏަށް މަހުން މަހަށް ފައިސާ ދައްކާ ހަމަކޮށްގެން ހައްޖަށް ދިއުމުގެ ފުރުސަތު ލިބެ އެވެ. އަދި ހައްޖު ކޯޓާގެ ބޮޑު ބައެއް ވެސް ދެނީ އެ ކުންފުންޏަށެވެ.\nއިދުރީސް ގެ އަންހެނުން ޙައްޖަށް ގެނަދިޔަގޮތް ބަލަނީ ކޮންއިރަކުންހޭ؟ 2000 މީހުންނަށް ވުރެ ގިނައިން ކުރިޔަށް ފައިސާ ދައްކާފައިވާ އިރު، ވަގުތުން ފައިސާ ދީގެން އޭނާޔަށް ޖާގަ ލިބުނީ ކިހިނަކުންހޭ؟\nސުބްހާނަﷲ!!! ތިޔައީ ދޯ ތިތަނުގަ ގަންނަ ގަނޑަކީ... މިދިޔަ އަހަރުވެސް ރާއްޖެއަށް 2000 ކޯޓާ ލިބުނޯލަ! އަދިވެސް 2000 މީހުން ވެއިޓިންގް ލިސްޓުގަ. ލިސްޓު ބާއްވާފައި ސިޔާސީ މީހުންނަށް ބަހާލަނީ ދޯ! ޔާﷲ، މިކަމުން އަޅަމެން ސަަލާމަތް ކުރައްވާށި! އާމީން.\nވަރަށް ކެރި ހުރެ މި ބުނަނީ ޙަވާލުވީ ވަރަށް އިޚްލާޞްތެރި ބޭފުޅެއް. ތަނުގެ ތެރޭގައި މައްސަލަތަކެއް އެބަހުރި. ޢަރަބި ބަސް އެގޭ މީހުން މަދު. ޢަރަބި ގައުމަކަށް ދީނީ ކަމެއްގަ މީހުން ފުނުވަނީ. ހަގީގަތަކީ ތިތަނަށް ވައްދާ ކޮންމެ މުވައްޒަފަކަށް ޢަރަބި ބަސް އިގެން ޖެހޭނެ. އަހްމަދު އަސްލަމް އާއި ނާޒިމް އަކީ ހިނގުން ތެރި ދެބޭފުޅުން... ތިތަނަށް އަންހެން މުވައްޒަފުންގެ މަހުރަމުން ހައްޖަށް ގެންދަން ޖެހޭ އުޞޫލް އުވާލަން ފެނޭ..\nއިޚުލާސްތެރި ބޭފުޅެއް، ހެޔޮ ބަދަލަކަށް ވާނެ ކަމަށް އުއްމީދުކުރަން.. ތި ކުންފުންޏަކީވެސް ކޮރަޕްޝަންގެ ހާއްޔެއް.. ތަނުން ބޭރުކުރަންޖެހޭ ބަޔަކު ސީނިޔަ މެނޭޖްމެންޓްގަ އެބަތިބި. އެމީހުން ބޭރުނުކޮށް ފައިސާއަށް ވާނުވާއެއް ނޭނގޭނެ. އައިޓީ ހެޑް ހަދާފަ ހުރި ގޯސްތައް ބަލާ ފިޔަވަޅު އަޅާނެ ކަމަށް އުއްމީދުކުރަން. ސެޓްފިކެޓް ނެތި ބޮޑުކޮށްފަ ހުރި މުވައްޒަފެއްގެ އުނދަގޫވެސް އެހެން މުވައްޒަފުންނަށް ބޮޑުވެފަ ވަނީ!\nޢަވަހަށް ވަޑައިގެން ބައްލަވާ!\nވަނަވަރު ނޫނީ، ތަޢުލީމީ ފެންވަރު ނޫނީ ތަޖުރިބާ. މީ ކޮން ޕާޓީއެއް؟؟؟؟؟؟؟؟؟؟؟؟؟؟؟؟؟؟؟؟\nހައްޖު ކޯޕަރޭޝަންގެ އެމްޑީއަކަށް އާ މީހަކު ހަމަޖައްސައިފި- މިގޮތަށް ސުރުހީތަކުގަ ލިޔަން ފަށަން ޖެހޭ. އެންމެންވެސް މަރުވާނީ\n[އައުމީހަކު ކޮންމެ ދައުރަކަށް އައްޔަންކުރޭ! ގައުމުގެ ދަރިން ހައްޖައްދިއުން އުނދަގޫކުރޭ!]................. ތިޔަތަނުން އެހިނގާ ވައްކަންތައް މިއަދާއި ހަމައަށްވެސް ބެލިފައިނުވޭ! ބޭނުންވަނީ އިހުލާސްތެރި މީހަކު! ތިޔަ ބޭފުޅާގެ ގޮތްވެސް އެނގޭނެ މާގިނަދުވަހެއް ނުވަނީސް.\nމަރުހަބާ. އާ އެމްޑީ އަށް. ހައްޖުކޯޕަރޭޝަން ދަށުން ތަ ސަދަގާތް ފަންޑު ހިންގަނީ. މިފަންޑަށް ފައިސާ ޖަމާކުރަން ހަދަން ޖެހެނީ ކިހިނެއްތަ!\nހައްޖު ކޯރޕަރޭޝަންގެ އެމްޑީ އަކަށް އާ ބޭފުޅަކު ތަމެންގެ ވެރިކަމުގައި ހަމަޖައްސައިގެން ނަމަވެސް ތިޔާ ކަން ރަނގަޅަށް ކޮށްފިނަމަ ރަނގަޅޭ މަމެން ބުނަން ނެތީމު ދޯ.\nވަރަށް ބަސްއަހާވައްތަރު ޖަހަނީ.


ރައީސުލްޖުމްހޫރިއްޔާ މުޙަންމަދު ނަޝީދު، ދިވެހިރާއްޖޭގެ އަޑު މެދުވެރިކުރައްވައި ދެއްވި 34 ވަނަ ރޭޑިޔޯ ޚިޠާބު - The President's Office\nރައީސުލްޖުމްހޫރިއްޔާ މުޙަންމަދު ނަޝީދު، ދިވެހިރާއްޖޭގެ އަޑު މެދުވެރިކުރައްވައި ދެއްވި 34 ވަނަ ރޭޑިޔޯ ޚިޠާބު\n5 ފެބުރުވަރީ 2010، ރިފަރެންސް: PRO/RMN/2010/24\nމިއަދަކީ،5ފެބްރުއަރީ 2010 ވީ ހުކުރު ދުވަސް. އަޅުގަނޑު މިއަދުގެ މިޕްރޮގްރާމްގައި، އަޅުގަނޑަށް ފެންނަ ފެނުމުގައި، އަޅުގަނޑަށް ލިބިހުރި މަޢްލޫމާތުގެ އަލީގައި، ރާއްޖޭގެ އިޤްތިޞާދީ އަދި މާލީ ކަންކަމާ ގުޅޭގޮތުން ބައެއް ނުކުތާ ފާހަގަކޮށްލުމަކީ، މިވަގުތަށް މުހިންމު ކަމެއްގެ ގޮތުގައި އަޅުގަނޑު ދެކެން.\nއެނގިވަޑައިގަންނަވާނެ، މީގެ ތިން ހަތަރު ފަސް އަހަރެއް ކުރީގައި އަޅުގަނޑުމެންގެ ރާއްޖޭގައި ދައުލަތުގެ ބަޖެޓް ފާސްވަމުން އައިއިރުގައި، އެ ބަޖެޓުގެ ޢަދަދަކީ ގާތްގަނޑަކަށް ހަތް ބިލިއަން، އަށް ބިލިއަން ރުފިޔާ. މިހެން މިކަން ވަނިކޮށް، އަޅުގަނޑުމެންނަށް ފެނިގެންދިޔައީ، ކުއްލިއަކަށް އެ ބަޖެޓް ބާރަ ބިލިއަން ރުފިޔާއަށް ބޮޑުވެގެންދިޔަތަން. އެ ބޮޑުކުރި ކުރުމަށް، އެ ހަތް ބިލިއަން ރުފިޔާއިން ބާރަ ބިލިއަން ރުފިޔާއާ ދެމެދުގައި އެވާހާ ރުފިޔާއާ ގުޅޭ ބޭރު ފައިސާ ހޯދުމަށްޓަކައި ނުވަތަ ލިބޭނެ މަގެއްގެ ގޮތުގައި އަޅުގަނޑު ހިތުން އޭރުގައި ވިސްނިފައި އޮންނާނީ، ބިޑަށް ނެރެވުނު އިތުރު ފަސްދޮޅަސް ރިޒޯޓް ތަރައްޤީކޮށްގެން، އެ ރިޒޯޓުތަކުން ލިބޭނެ އާމްދަނީ. ޚަރަދު ބާރަ ބިލިއަން ރުފިޔާއަށް ބޮޑުކުރެވުނު. އެހެން ނަމަވެސް، މިއަދު އަޅުގަނޑުމެން އެންމެންނަށްވެސް އެނގޭ، އެ ފަސްދޮޅަސް ރިޒޯޓްގެ އާމްދަނީއެއް ދައުލަތަކަށް ހަމަ އެއްގޮތަކަށްވެސް ނުލިބޭ. އޭގެތެރެއިން، ދެތިން ހަތަރު ތަނެއް މެނުވީ ނިމިގެން ހުޅުވިފައެއް ނެތް. އަދި ކުރިއަށް އޮތް ތަނުގައި އިތުރު ގިނަ ތަންތަން ހުޅުވިދާނެ ކަމަކަށްވެސް ލަފައެއް ނުކުރެވޭ.\nއެހެންވީމާ، އަޅުގަނޑުމެންނަށް މި ޚަރަދު ބޮޑުވި މިންވަރު ކިތަންމެ އަހަރެއް ވަންދެން، މިދިޔަ ތިން ހަތަރު ފަސް އަހަރުވެސް އެ މިންވަރާ އެއްވަރަށް އާމްދަނީ އިތުރު ނުކުރެވުނީމާ، އެ ދެމެދު ބެއްދުމަށް ދައުލަތުން އައީ ފައިސާ ޗާޕް ޖަހަމުން. އަޅުގަނޑުމެންގެ އިޤްތިޞާދުގެ ތެރޭގައި، ފައިސާ ގިނަވެގެންގޮސް ތަކެތީގެ އަގު ނުހަނު އުފުލިގެން ހިނގައްޖެ. މަދު ބޭރު ފައިސާކޮޅެއް އެއާ ނުބައްދަލު ޢަދަދަކަށް ދިވެހި ފައިސާ ހުރީމާ، ދިވެހި ރުފިޔާގެ އަގު ދަށްވެގެން ދަނީ. ހަމަ އެއާ ގުޅިގެން ތަކެތީގެ އަގު އުފުލިގެންދަނީ.\nސަރުކާރުގެ އިޤްތިޞާދީ އަދި މާލީ ސިޔާސަތަކަށްވެފައި މިއޮތީ އެހެންވީމާ، ސަރުކާރުން ވިސްނީ މިކަމަށް އޮތް ޙައްލަކީ ރުފިޔާގެ ޢަދަދު ދަށްކުރުމޭ. ހަމައެއާއެކީގައި އާމްދަނީ އިތުރުކުރުމަށް މަސައްކަތް ކުރުމޭ. ޚަރަދު ކުޑަކުރުމާ ގުޅޭގޮތުން އަޅުގަނޑު ހިތުން މިހާރު އަޅުގަނޑުމެން އެންމެންނަށްވެސް ކިތަންމެ ވާހަކައެއް މިވަނީ ދެކެވިފައި. ހަމައެއާއެކު، އާމްދަނީ އިތުރުކުރުމާ ގުޅޭގޮތުންވެސް އަޅުގަނޑުގެ ނަޒަރުގައި އަޅުގަނޑުމެން ގިނަގުނަ ބަޙުޘްތަކެއް ފަށަންވެއްޖެ. ފަސްދޮޅަސް ރަށުން ތަރައްޤީ ކުރުމަށް ނިންމާފައި އޮތީ ބާރަހާސް އެނދު. އެ ބާރަހާސް އެނދު ތަރައްޤީއެއްނުވި. އެހެންވީމާ، އެ ފޫބެއްދޭނެ އަވަސް ގޮތެއް އޮތްތޯ ވިސްނުމަކީ އަޅުގަނޑުގެ ނަޒަރުގައި ސަރުކާރުގެ ވާޖިބެއް.\nރިޒޯޓްފަހަރު އިތުރަށް ތަރައްޤީ ކުރަމުންދާއިރުގައި ސަރުކާރުން ގެންގުޅެންވީ ސިޔާސަތަކާއި، އެކަން ކުރުމަށް ކަނޑައަޅަންވީ ގޮތްތަކެއް އަޅުގަނޑުމެން އެބަޖެހޭ ވިސްނަން. މިހާރު ކަންވެފައި ހުރި ގޮތް ކަމަށް އަޅުގަނޑަށް މަޢްލޫމާތު ލިބިފައި ހުރީ ރާއްޖޭގެ ރިޒޯޓްތަކުގެ ވަރަށްގިނަ ތަންތަނަކީ އަޕް މާކެޓްގެ ނުވަތަ ވަރަށް އަގުބޮޑުކޮށް ވިއްކިފައި ހުންނަ ކޮޓަރި ނުވަތަ ޗުއްޓީ. މި އަގުބޮޑު މާކެޓަށް ނުވަތަ އަގުބޮޑުކޮށް ވިއްކައިގެން ރާއްޖޭގައި މިހާރު މިހުރި އެނދުތަކުގެ އެކަށީގެންވާ މިންވަރެއް މިދަނީ ބޭނުންކުރެވެމުން. އަޅުގަނޑުމެން ރާއްޖޭގައި ހަތްދިހަފަސް ޕަސެންޓާ ހަމައަށް ބެޑް އޮކިއުޕެންސީ ރޭޓް އެއަށްވުރެ ދަށްކޮށް ވަރަށްމަދު ފަހަރެއްގައި ނޫނީ ނުހުރޭ. އިތުރުކުރާނަމަ، ކުރާނީ ދެން ކުރަންވީ ހަމަ އަގުބޮޑުކޮށް ވިއްކާ މާކެޓްގެ ބައިންތޯ ނުވަތަ އެހެން ބާވަތެއްގެ ޗުއްޓީއެއް ރާއްޖޭގައި ދެވިދާނެތޯ! މިސުވާލާ ގުޅޭގޮތުން ޓޫރިޒަމް އިންޑަސްޓްރީގެ ބޭފުޅުންނާއެކު ކިތަންމެ ފަހަރަކު އަޅުގަނޑުމެންނަށް ވަނީ މަޝްވަރާ ކުރެވިފައި. އަދި ކުރިއަށް މިއޮތް ދުވަސްތަކުގައިވެސް ސަރުކާރުން ދާނީ އެކިއެކި ފަރާތްތަކާ މިކަމާ ގުޅޭގޮތުން މަޝްވަރާ ކުރެވެމުން.\nމިޑް މާކެޓެއް ނުވަތަ މިހާރު މިދޭ ޗުއްޓީއަށްވުރެ ތަންކޮޅެއް އަގުހެޔޮކޮށް ވިއްކޭ ޗުއްޓީއެއް ރާއްޖޭގައި ތަޢާރުފު ކުރެވިއްޖެނަމަ، އަދި އިތުރު އެތައް ފަތުރުވެރިންނެއް ރާއްޖެއަށް ގެނައުމަކީ ވަރަށް އެކަށީގެންވާ ކަމެއް ކަމަށް ވަރަށްގިނަ އިޤްތިޞާދީ މާހިރުން އެބަދެކޭ. އެދިމާއަށް ދިޔުމަށްޓަކައި އެ އެނދުތައް އުފައްދާނެ ގޮތަކީ ކޮބައިތޯ ވިސްނާއިރުގައި، މީގެކުރީގައި ޓެންޑަރުގެ އުޞޫލުން އެކަން ކުރަމުން ގެންދިޔަގޮތަށް ކަން ކުރަމުން ގެންދިޔައީމާ، ހެޔޮ ނަތީޖާއެއް ނުކުމެފައި ހުރި ކަމަކަށް ބުނެވޭކަށެއް ނެތް. ޓެންޑަރ ކުރެވޭ ރަށްތައް، ބީލަމަށްލެވޭ ރަށްތައް ތަރައްޤީވެފައި މިހުންނަނީ ވަރަށް މަދުން. ގިނަފަހަރަށް ހަމަ ފަޅު ރަށެއްގެ ގޮތުގައި އެރަށްރަށް އޮންނަނީ. އެހެންވީމާ، ދެން މިކަން ކުރާއިރުގައި އަޅުގަނޑުމެން ގެންގުޅޭނެ ވިސްނުމަކީ ގޮތަކީ ކޮބައިތޯ އެބަ ބަލަންޖެހޭ. ޓޫރިޒަމާ ގުޅޭ ޤާނޫނު ބުނާގޮތަށް ނޫން ގޮތަކަށް ހަމަކަށަވަރުންވެސް މިކަމެއް ނުހިންގޭނެ. އަދި ހަމައެހެންމެ، ކޮރަޕްޝަނަށް މަގުފަހިވާ ގޮތަކަށް ހަމަކަށަވަރުންވެސް މިއިން ކަމެއް ނުހިންގޭނެ.\nމިދެންނެވި އިންތަކުގެ ތެރެއިން ދެން ހަމައެއާއެކީގައި މަސައްކަތްތައް ހިނގާނެ ގޮތަކަށް ބީލަން ހިންގެންޖެހޭނެ. އެ ހިންގޭ އުޞޫލަކުން ބީލަން ހިންގާފައި ރާއްޖޭގައި އިތުރު އެނދު ތަރައްޤީ ކުރެވޭނެ ފުރްޞަތުތަކެއް އަޅުގަނޑުމެން އެބަ ހޯދަންޖެހޭ. އަޅުގަނޑުމެންގެ އާމްދަނީ އިތުރުކުރާއިރު، އާމްދަނީ އިތުރުކުރަން ފިކުރު ކުރަންވީ ހަމައެކަނި ޓޫރިޒަމުން ލިބޭ އާމްދަނީއެއް ނޫން. އަޅުގަނޑުމެންނަށް ތަރައްޤީ ކުރެވެންހުރި ކިތަންމެ އެހެން ބާވަތެއްގެ މަސައްކަތެއް އެބަހުރި. ޚާއްޞަކޮށް، ފަރުމަހާއި، ކަނޑުމަހާއި އަދި އެނޫންވެސް ކަނޑުން ލިބޭ އެކިއެކި ބާވަތްތަކުގެ ވިޔަފާރި ތަރައްޤީ ކުރެވެން އެބަހުރި. ހުއިފިލަނޑާ ބޭރުކުރުން، ފަރުމަސް ބޭރުކުރުން، ބޮޑުކަންނެލި ބޭރުކުރުން، އިހި ނެގުން އަދި މިނޫންވެސް މިބާވަތުގެ ކިތަންމެ މަސައްކަތެއް ރާއްޖޭގެ އެކިކަންކޮޅުތަކުގައި އެކިމިންވަރަށް ހިނގަމުންދޭ. އެމަސައްކަތްތައް ތަރައްޤީ ކުރެވޭނޭ ގޮތްތަކެއް ހޯދުމަކީ، ސަރުކާރުން ގަދައަޅައި މަސައްކަތް ކުރަން ޖެހިފައިވާ ކަމެއް. އެ މަސައްކަތްތަކުން އެކަށީގެންވާ އާމްދަނީއެއް، އެ މަސައްކަތްތައް ކުރާ ފަރާތްތަކަށް ލިބިދާނެކަމީ ކަށަވަރު ކަމެއް. އަޅުގަނޑުމެންނަށް އެދިމާއަށް މަސައްކަތް ކުރެވިއްޖެނަމަ، މިދެންނެވި އެހެން ޞިނާޢަތަކުން ހޯދޭނެ އިތުރު އާމްދަނީވެސް އެއީ ދިވެހި ދައުލަތުގެ މާލިއްޔަތުގެ ތެރެއަށް، އިޤްތިޞާދުގެ ތެރެއަށް ގެނެވެންހުރި އާމްދަނީ ކަމަށް ސަރުކާރުން ދެކޭ. އެހެންވީމާ، މިދެންނެވި ބާވަތުގެ މަސައްކަތްތައް މިހާރަށްވުރެ ހަލުވިކޮށް ކުރިއަށް އެރުވުމަށްޓަކައި ސަރުކާރުގެ މަޝްރޫޢުތައް ރޭވިގެންދާނެ. އިރާދަކުރެއްވިއްޔާ، ލަސްތަކެއްނުވެ މި މަސައްކަތްތަކުން ލިބޭ ފައިދާ ނުވަތަ ލިބޭ ނަފާ އިތުރުވެގެންދާތަން އަޅުގަނޑުމެންނަށް ފެންނާނެ.\nއެނގިވަޑައިގަންނަވާނެ، މިދިޔަ އަހަރުގެ މަސްވެރިންގެ ދުވަހު އަޅުގަނޑު ފާހަގަކޮށްފައިވާނެ، މިއަންނަ އަހަރުގެ މަސްވެރިންގެ ދުވަސް އެއީ، މިއަހަރުގެ މަސްވެރިންގެ ދުވަސް. އެދުވަސް ޚާއްޞަކުރުން ބުއްދިވެރިވެގެންވެއޭ، އެދުވަސް އެއީ ފަރުމަހާއި އަދި އެކުއަކަލްޗަރއާ، މިބާވަތުގެ އެހެނިހެން މަސްވެރިކަމާ ގުޅޭގޮތުން ބޭއްވޭ އެގްޒިބިޝަނެއްގެ ގޮތުގައި މަސްވެރިންގެ ދުވަސް ފާހަގަކުރުމަށް. އެކަމަށް މިނިސްޓްރީ އޮފް ފިޝަރީޒުން މިހާރުވެސް މަސައްކަތްތަކެއް ކުރަމުން އެބަދޭ. އަދި ނޭޝަނަލް ޕްލޭނިންގ ކައުންސިލުންނާއި، ޕްރައިވަޓައިޒޭޝަން ކޮމިޓީއިންވެސް މިމަގަށް އެބަ މަސައްކަތްތަކެއް ކުރެވޭ. އަޅުގަނޑު މިވާހަކަ، މިނުކުތާ މިގޮތަށް ފާހަގަކޮށްލަން ބޭނުންވީ، އަޅުގަނޑުގެ ނަޒަރުގައި މި މައުޟޫޢުގައި އަޅުގަނޑުމެން ބަޙުޘް ހިންގުމަކީ، ބުއްދި ހިންގުމަކީ، އަޅުގަނޑުމެންގެ ރާއްޖެއަށް ފައިދާވާނެ ކަމެއް. އަޅުގަނޑުމެންނަށް އިތުރު އާމްދަނީ ހޯދޭނެ. އެ އާމްދަނީ ހޯދުމަށް ރަނގަޅު ރޭވުންތަކެއް ރާވައި، ރަނގަޅު އޮނިގަނޑުތަކެއް ޤާއިމު ކުރެވިއްޖެނަމަ، އަޅުގަނޑުމެންގެ ދިރިއުޅުން މިހާރަށްވުރެ ތަނަވަސް ކުރެވޭނެ. އަޅުގަނޑުމެން އަބަދުވެސް ދެކެނީ، އަޅުގަނޑުމެންގެ ރާއްޖެއަކީ ޤުދްރަތީ ވަސީލަތްތައް ގިނަ ތަނަވަސް ޤައުމެއް ކަމަށް. އަޅުގަނޑުމެންނަށް މިއަދު މިއޮތީ އެ ވަސީލަތްތަކުގެ ބޭނުން ހިފަން ޖެހިފައި. އެ ވަސީލަތްތައް ތަރައްޤީ ކުރަން ޖެހިފައި.\nއަޅުގަނޑުގެ އުންމީދަކީ، އަޅުގަނޑުގެ ދުޢާއަކީ، އަޅުގަނޑުމެންގެ ރާއްޖެއަކީ މިއަދަށްވުރެ އަދި މާ ފާގަތި މާދަމައެއް ދެކޭނެ ރާއްޖެއަކަށްވުން. އަޅުގަނޑުގެ ދުޢާއަކީ، އަޅުގަނޑުމެންނަށް ދެ ދުނިޔޭގެ ބާއްޖަވެރިކަން ލިބުން.\nوالسّـلام عليـكم. والحمد للّـه.


Nolhivaranfaruga laboratory ge hidhumaiy fashaifi\nނޮޅިވަރަންފަރުގައި ލެބޯޓަރީގެ ހިދުމަތް ފަށައިފި\nހދ. ނޮޅިވަރަންފަރުގައި މިއަދު ހުޅުވި ލެބޯޓަރީ ހެލްތް މިނިސްޓްރީގެ ސްޓޭޓް މިނިސްޓަރު އާދިލް ބައްލަވާލައްވަނީ -- ފޮޓޯ: ކުޅުދުއްފުށި ރީޖަނަލް ހޮސްޕިޓަލް\nހދ. ނޮޅިވަރަންފަރުގެ ސިއްހީ މަރުކަޒުގައި ލެބޯޓަރީއެއް ހުޅުވައި ހިދުމަތް ދޭން ފަށައިފި އެވެ.\nއެ ސިއްހީ މަރުކަޒުގައި މިއަދު ބޭއްވި ރަސްމިއްޔާތެއްގައި ލެބޯޓަރީ ހުޅުވައި ދެއްވީ ހެލްތް މިނިސްޓްރީގެ ސްޓޭޓް މިނިސްޓަރު އަހުމަދު އާދިލް އެވެ. އެ ރަސްމިއްޔާތުގައި އޭނާ ވިދާޅުވީ ކުރިޔަށް އޮތްތާނގައި ނޮޅިވަރަންފަރުގެ ލެބޯޓަރީގެ ހިދުމަތް ފުޅާކުރަން ކުޅުދުއްފުށީ ރީޖަނަލް ހޮސްޕިޓަލާ ގުޅިގެން މަސައްކަތް ކުރައްވާނެ ކަމަށެވެ.\nކުޅުދުއްފުށީ ރީޖަނަލް ހޮސްޕިޓަލުގެ ޑެޕިއުޓީ ސީއީއޯ އަހުމަދު ދާއޫދު ވިދާޅުވީ ނޮޅިވަރަންފަރުގައި ލެބޯޓަރީގެ ހިދުމަތް ފެށުމުން ލުއިވެގެން ދާނެ ކަމަށާއި ހިދުމަތް ހޯދަން ދަތުރު ކުރުމުގައި ކުރިމަތިވާ ތަކުލީފު ތަކަށް ވެސް ލުއި ލިބޭނެ ކަމަށެވެ.\nނޮޅިވަރަންފަރު ސިއްހީ މަރުކަޒުގައި ހުޅުވި ލެބޯޓްރީން 57 ޓެސްޓެއް ހެދެ އެވެ. އެއީ ލޭގެ 11 ޓެސްޓަކާއި ހަކުރު ބަލީގެ ތިން ޓެސްޓަކާއި ކިޑްނީގެ ތަހުލީލުގެ ހަތަރު ޓެސްޓަކާއި ޗިސްމޭ ތަހުލީލުގެ ހަ ޓެސްޓަކާއި ހިތުގެ ތަހުލީލުގެ ހަތަރު ޓެސްޓަކާއި، ކަށީގެ ތަހުލީލުގެ ޓެސްޓަކާއި އިލެކްޓްރޯލައިޓްގެ މިންވަރު ދެނެގަންނަ ތަހުލީލުގެ ހަތަރު ޓެސްޓެއްގެ އިތުރުން ކުޑަކަމުދާ ތަކެތީގެ ތަހުލީލުގެ 11 ޓެސްޓެކެވެ.\nމީގެ އިތުރުން ބޮޑުކަމުދާ ތަކެތީގެ ތަހުލީލުގެ ތިން ޓެސްޓަކާއި ދިފާއީ ނިޒާމުގެ ލޭގައި ހިމެނޭ ސިރަމްގެ އަށް ޓެސްޓަކާއި ޕްރެގްނެންސީއާ ގުޅޭ ދެ ޓެސްޓް ވެސް ހެދެ އެވެ.\nމިނިސްޓްރީ އޮފް ހެލްތު ނޮޅިވަރަންފަރު\nއާ ވޭރިއަންޓާއެކު ފިޔަވަޅުތައް އަޅާނެ: ރައީސް\nމި މަހު އިތުރު 20 އެމްބިއުލާންސް ގެންނަނީ\nބޫސްޓާ ޑޯޒް 7947 މީހުން ޖަހައިފި\nއެޗްޕީއޭގެ ބަންދުގައި 22 ރަށެއް


HDC in 148 muvazifunge vazeefain vakikohfi\nހުޅުމާލޭގައި ހުންނަ އެޗްޑީސީގެ މައި އޮފީސް- އެޗްޑީސީއިން ވަނީ 149 މީހުންގެ ވަޒީފާ މަދުކޮށްފަ-\nހައުސިން ޑިވޮލޮޕްމެންޓް ކޯޕަރޭޝަން (އެޗްޑީސީ) އިން 148 މީހުން ވަޒީފާ އުނިކޮށްފި އެވެ.\nއެޗްޑީސީގެ މެނޭޖިން ޑިރެކްޓާ ސުހައިލް އަހްމަދު އަވަސް އަށް މިއަދު ހަވީރު ވިދާޅުވީ، 148 މުވައްޒިފުން ވަކިކޮށްފައިވަނީ އެއް ފަހަރާ ނޫން ކަމަށެވެ. އެއީ މިދިޔަ އަހަރުގެ ނޮވެމްބަރުގެ މަހުން ފެށިގެން މިއަދާ ހަމައަށް ވަޒީފާއިން ވަކިކޮށްފައިވާ ފަރާތްތަށް ކަމަށެވެ. އަދި އެ މުވައްޒިފުންގެ ތެރޭގައި އަމިއްލައަށް ވަޒީފައިން ވަކިވި މީހުންވެސް ހިމެނޭ ކަމަށެވެ.\nއޭނާ ވިދާޅުވީ ވަޒީފާއިން ވަކިވެފައިވަނީ ހުޅުމާލޭ އެކި ސަރަހައްދުތައް ބަލަހައްޓަން ނެގި މުވައްޒިފުންނާއި އެ ކުންފުނީގައި މަސައްކަތް ކުރަމުން ދިޔަ ސެކިއުރިޓީންނާއި އަދި ކޮންޓްރެކްޓުގެ މުއްދަތު ހަމަވުމުން ވަޒީފާއިން ވަކިކުރި ފަރާތްތަށް ކަމަަށެވެ،\nސުހެއިލް ވިދާޅުވީ، މުވައްޒިފުންގެ ތެރޭގައި މައިގަނޑު ގޮތެއްގައި ހިމެނެނީ، އަމިއްލައަށް ކެނޑިގެން ދިޔަ މީހުންނާއި ކޮންޓްރެކްޓް ހަމަވުމުން މުއްދަތު އިތުރު ނުކޮށް ދިން މުވައްޒަފުން ކަމަށެވެ. އަދި އެކުންފުނިން ފުރަތަމަ މީހުން ނަގަނީ އެއް އަހަރު ދުވަހުގެ ކޮންޓްރެކްޓަށް ކަމަށާއި، އެއަށްފަހު އޮންނަ އުސޫލުގެ ދަށުން ކުންފުނިން ބޭނުން ނުވާ ނަމަ މުވައްޒިފުގެ ކޮންޓްރެކްޓް އާ ނުކޮށް ދޫކޮށްލަނީ ކަމަށެވެ.\nރިޔާސީ އިންތިހާބާ ދިމާކޮށް ކުރީގެ ރައީސް އަބްދުﷲ ޔާމީންގެ ސަރުކާރުން 150 މީހަކަށް އެޗްޑީސީއިން ވަޒީފާ ދިން ކަމަށްވެ އެވެ. ސުހެއިލް ވިދާޅުވީ، މިދިޔަ ރިޔާސީ އިންތިހާބާއި ދިމާކޮށް އެ ކުންފުނިން ގިނަ އަދަދަކަށް މީހުނަށް ވަޒީފާ ދީފައިވާ ކަމަށެވެ. އެހެންކަމުން 148 މީހުންގެ ތެރޭގައި ރިޔާސީ އިންތިހާބާ ދިމާކޮށް ވަޒީފާ ދީފައިވާ ފަރާތްތަށް ހިމެނުންވެސް އެކަށީގެންވާ ކަމަށެވެ.\nރައީސް އަބްދުﷲ ޔާމީން ހުޅުމާލެ އެޗްޑީސީ + ރިޔާސީ އިންތިހާބު 2018\nއިންޓަނެޓްގެ އަގު 30 ޕަސެންޓް ހެޔޮ ކުރާނަން: ރައީސް\nޖެނުއަރީއަށް ޗެނަލް ޕާކް ނިމޭނެ


Nuhulhuvumun faarugai elhee baagandeh, ekamaku hoadhunee 8 packet!\nމީޑިއާއެކު ފުލުހުން ހިންގި އޮޕަރޭޝަނުގައި ހަތަރު މީޑިއާކުން ބައިވެރިވި\nހައްޔަރުކުރީ ކޯޓު އަމުރުގެ ދަށުން\nކ. މާލެ | 30 ނޮވެންބަރ 2020 | ހޯމަ 08:05 | 91,303\nގެއެއްގެ ދޮރު ނުހުޅުވުމުން، ފާރުގައި ބާގަނޑެއް ހަދާފައި (ވ) އަދި މަސްތުވާތަކެތި ހޯދުމަށް ޖަންގުޝަނެއްގެ މަތިގަނޑުނަގައިގެން ބަލަނީ - ރާއްޖެއެމްވީ\nމުޅި ސަރަހައްދަށް ކުއްލިއަކަށް ވެރިވެގެން ދިޔައީ އެއްޗެއްގެ ބާރުގަދަ އަޑުފަށްގަނޑެކެވެ. ފެނިގެން ދިޔައީ އެ އަޑުފަށްގަނޑާއެކު ގޭގެ ބެލްކަނިތަކުން މީހުން ވާނުވާ ބެލުމަށް ނިކުމެ ތިބި މަންޒަރެވެ. އާންމުންނަށް އެހިސާބަށް ގާތް ނުވެވޭތީވެ އެ މީހުން ތިބީ "ވާނުވާ"އެއްގެ ތެރޭގައެވެ. އިވެމުން ދަނީ ތަނެއް "ފުނޑާލާ" ފަދަ ބާރު އަޑުފަށްގަނޑެކެވެ.\nއަޑު އައީ ގަލޮޅު ސަހަރާގެ އިރު ދެކުނު ކަންމަތީ ހުރި މެމޮރީވިލާ ކިޔާ ގެއެއް ހުންނަ ހަނި ގޯޅި ތެރެއިންނެވެ. އެ އިވެމުން ދިޔަ އަޑަކީ ފުލުހުން އެ ގޭގެ ތެރެއަށް ވަންނަން ކުރަމުން ދިޔަ މަސައްކަތުގެ އަޑެވެ. މަސްތުވާތަކެތި ގެންގުޅެ އަދި ވިއްކާ މީހުންތަކެއް ހައްޔަރު ކުރަން ކޯޓު އަމުރުގެ ދަށުން ފުލުހުންގެ އެ ގޭގެ ދޮރުގައި ތަކުރާރުކޮށް ޓަކި ޖަހައިގެން ވެސް ކާމިޔާބެއް ނުވިއެވެ. އެ ހިސާބުން ފުލުހުންނަށް މަޖުބޫރުވީ ބާރުގެ ބޭނުންކޮށްގެން އެގެއަށް ވަންނާށެވެ. އެގޮތުން އެ ގެއާ އިންވެގެން ހުރި ގޭގެ ގޯޅި ތެރެއިން، މެމޮރީވިލާގެ އިންފާރުގައި ބާގަޑެއް ހަދައިގެން އެގެއަށް ވަންނާށެވެ.\nމެމޮރީވިލާ އަށް ވަންނަން ފުލުހުން ހެދި ބާގަނޑު. ފޮޓޯ: ރާއްޖެ.އެމްވީ\nކަން ދިމާކުރި ގޮތުން ފުލުހުންގެ ޑްރަގް އެންފޯސް ޑިޕާޓްމެންޓް (ޑީއީޑީ)އިން ކުރިއަށް ގެންދިޔަ މި އޮޕަރޭޝަންގައި މީޑިއާއެއްގެ ހައިސިއްޔަތުން ބައިވެރިވެ، އެ މަންޒަރުތައް ގާތުން ބަލާލުމުގެ ފުރުސަތު ރާއްޖެ ޓީވީގެ ޓީމަށް ވެސް ލިބުނެވެ.\nކުރިން މި ފާހަގަކުރި ބާރުގަދަ އަޑުފަށްގަނޑަކީ އެއީއެވެ. ފުލުހުން އެގެއަށް ވަންނަން މަސައްކަތްކުރަމުން ދިޔަ ވަގުތު އެތަނުގެ ފާހާނާއަކުން ފްލެޝް ކުރަމުން ދިޔަ އަޑު އިވެމުންދިޔައެވެ. އެ އަޑު ދިޔައީ ތަކުރާރުވަމުންނެވެ. އެ ހިސާބުން އެތެރޭގައި މީހަކު ނުވަތަ ބަޔަކު އުޅޭކަން ފުލުހުންނަށް ވެސް ޔަޤީންކުރެވުނެވެ.\nމެމޮރީވިލާގެ އިންފާރުން ހެދި ބާގަނޑުން ފުލުހުން އެތަނަށް ވަދެ ދޮރުހުޅުވިއެވެ. އެ ދޮރަކީ ދަގަނޑުން ހަދައި ސެކިއުރިޓީ ވަރުގަދަ ކޮށްފައި ހުރި ދޮރެކެވެ. ދޮރުގެ މެދުގައި ކުޑަ ލޯވަޅެއް އަޅާފައިވެއެވެ. އޭގެ ބޭނުމަކީ ބޭރުގައި ހުރީ ކާކުތޯ ބެލުމެވެ. ޝައުގުވެރިކަމާ އެކު އެތެރެ އަށް ހިނގައިގަތްއިރު ފުރަތަމަ ވެސް ލޮލުގައި އަޅައިގަތީ އެ ތަނުގައި ހުރި ސޯފާއެއް ކައިރީގައި ހުރި މީހެކެވެ. އިސްތަށިގަނޑު ދިގުކޮށް ހުރި މި މީހާ އަކީ ފުލުހުން ހައްޔަރު ކުރަން ބޭނުންވި ޝާހު (އަސްލު ނަމެއް ނޫން) އެވެ. ފުލުހުންގެ އަމުރަށް ބޯލަނބައިގެން ދެ އަތް މައްޗަށް ނަގައިގެން ހުރި ޝާހު ގާތުގައި ފުލުހުން ފުރަތަމަ ވެސް ކުރި ސުވާލަކީ ބޭނުން ކުރަމުން ދިޔަ މަސްތުވާތަކެތި ފުލަޝްކޮށްލީތޯއެވެ؟ ނަމަވެސް އޭނާ އެކަމަށް އިންކާރު ކުރިއެވެ.\nސިޓިން ރޫމުގެ އެތެރެއަށް ނަޒަރު ހިންގާލިއިރު ފަތި ޓީވީއަކާއި އެ ޓީވީ ކުރިމަތީގައި ޕީއެސް އެއް ހުއްޓެވެ. ނަމަވެސް އެތަނަށް ބަލާފައި އެއީ ސީދާ މީހުން ދިރިއުޅެން ހަދާފައި ހުރި ތަނަކާއި އެއްވެސް ވައްތަރެއް ނޫނެވެ. ހަގީގަތުގައި އެތަނަކީ ސީދާ މަސްތުވާތަކެތީގެ ވިޔަފާރިކުރަން ހަދާފައިވާތަނެއްކަން އެނގެއެވެ. އެތަން ތައްޔާރުކޮށްފައި ހުރީ އެ ހިދުމަތްދޭށެވެ. އާންމުކޮށް މި ކިޔާ "ކެފޭ އުސޫލުން މަސްތުވާން" ދޫކުރާ މި ތަން ފުލުހުން ބަލައި ފާސް ކުރަމުން ދިޔައިރު، ޝާހުގެ ޖިންސުގެ ޖީބުން ނަގުދު 6500 ރުފިޔާވެސް ފެނުނެވެ. އެ ހައި ބޮޑު އަދަދެއްގެ ފައިސާ ހޯދީ ކޮންތާކުންތޯ އެ ތަނުގައި އެވަގުތު ތިބި ފުލުހުންނާއި ނޫސްވެރިން އެހުމުން ޝާހު ބުނީ، އޭނާ އަކީ ކަންނެލި ދޯންޏެއްގައި މަސައްކަތްކުރާ މީހެއް ކަމަށާއި، ދުވާލެއްގެ މައްޗަށް އެ ދޯނިން ބޮޑު އާމްދަނީއެއް ލިބޭ ކަމަށެވެ.\nޝާހްގެ ޖީބުން ފުލުހުން ހޯދި ފައިސާތައް. ފޮޓޯ: ރާއްޖެ.އެމްވީ\nއަހަރެންވެސް އިތުރަށް ވާނުވާ ބެލުމަށް ފުލުހުންގެ އިރުޝާދުގެ ދަށުން އެތަނުގައި އެހެން ނޫސްވެރިންނާ އެކު ހަރަކާތްތެރިވާން ފެށީމެވެ. އެތަނުގެ ތެރޭގައި ލަކުނޑިން ހަދާފައިވާ ސިޑިއަކުން މައްޗަށް ދެވޭނެ ގޮތަށް އިތުރު ޑެކެއް އަޅާފައިވެއެވެ. ފުލުހުންނާއެކު އެތަނަށް އެރިއިރު، ފީވާން ކައިރިވެފައި ހުރި ކަބަޑުގެ އެތެރޭގައި ގިނަ އަދަދެއްގެ ފޯނާއި ހުސް ރަބަރު ޕެކެޓުތައް ހުއްޓެވެ. ގިނައީ ސްމާރޓް ފޯނެވެ. އޭގެ ތެރެއިން އަހަރެންގެ ލޮލުގައި އަޅައިގަތީ ކަބަޑު ތެރޭގައި އޮތް ފޮތެކެވެ. ފޮތް ހުޅުވާލުމުން ބޮޑަށް ސިފަވީ ކުރީ ޒަމާނުގެ ވިޔަފާރީގެ ހިސާބުކިތާބު ބެލެހެއްޓުމަށް ވަތްގަނޑުގައި އޮންނަ ވިކުރާ ފޮތެއް ހެންނެވެ. "ކޮކީ ދޭން ޖެހޭ 20،000، އައްމަޑޭ ދެ ޝޮޓް ޖަހާފައި ލާރި ނުދީ، ތޮއްޓި އެޑްވާންސަށް 5000 ދީފައި" މިކަހަލަ އިބާރަތްތައް ފޮތުގައި ރެކޯޑު ބެލެހެއްޓިފައި ހުއްޓެވެ.\nމެމޮރީވިލާ ގައި ފުލުހުން ކުރިޔަށް ގެންދިޔަ އޮޕަރޭޝަންގެ ތެރެއިން. ފޮޓޯ: ރާއްޖެ.އެމްވީ\nހަތަރު ވަރަކަށް ގަޑިއިރަށް ކުރިއަށް ދިޔަ މި އޮޕަރޭޝަނުން ފުލުހުންނަށް ގޭތެރެއިން މަސްތުވާ އެއްޗެއް ނުފެނުނެވެ. އެތެރެއަށް ވަންނަން މަސައްކަތް ކުރިއިރު އިވުނު ފްލަޝްގެ އަޑަކީ މަސްތުވާތަކެތި ފްލަޝްކުރި އަޑަށް ވެދާނެ ކަމަށް ބަލައި، އެހިސާބުން ފުލުހުން ބޭނުންވީ ޖަންކްޝަންގެ މަތިގަނޑު ނަގައިގެން އިތުރަށް ބެލުމަށެވެ. މިއީ މީޑިއާތަކާއެކު ހިންގާ މިފަދަ ފުރަތަމަ އޮޕަރޭޝަަނަށްވުމާ އެކު ފުލުހުން ބޭނުންވީ ވީހާވެސް ދެފުށް ފެންނަ ގޮތަށް އޮޕަރޭޝަން ކުރިއަށް ގެންދިޔުމަށެވެ. ދެމިގެންދިޔަ ކުށުގެ ވެށީގައި ހިނގަމުންދިޔަ ކަންތައްތައް ނޫސްވެރިންގެ ލޯމައްޗަށް ނިއުޅެމުންދިޔައެވެ.\nފުލުހުން މަސައްކަތް ކުރީ ވިސްނުންތެރިކަމާއި ހިކުމަތްތެރިކަމާއެކުގައެވެ. ޖިނާއީ ތަހުގީގެއްގައި ފުރިހަމަ ކުރަންޖެހޭ އިޖުރާއަތުތައް ފުލުހުން ކުރިއަށް ގެންދިޔައީ ޤާނޫނުގައި ބުނެފައިވާ ޕްރޮފެޝަނަލިޒަމްގެ ތެރޭގައިކަން ސާފެވެ. ހަގީގަތް ދެނެގަތުމަށް، ފުލުހުން ނުފޮރޮޅާނެ ގަލެއް ނެތް ކަން ސާފުވެގެން ދިޔައީ ފާހާނައިން ފްލެޝްކޮށްކުރި މަސްތުވާތެކެތި، ޖަންގުޝަނަށް ގޮސްފައިހުރިތޯ ބެލުމަށް ކުރި މަސައްކަތެވެ.\nމަސްތުވާތަކެތި ނިޒާމުން ގެއްލުވާލަން މަސައްކަތް ކުރި ޝާހު ހާޒިރުގައި ފުލުހުންގެ ތަހުގީގު ޓީމުން ޖަންކްޝަންގެ މަތިގަނޑު ނެގިއެވެ. ބާލިދީން ފެންއަޅައި ދެތިން ފަހަރު ފާހާނާ ފްލަޝް ކުރުމާ އެކު، ޖަންކްޝަން ހޮޅިން ބޮޑުކަމުދާ ތަކެއްޗާއެކު އަންނަން ފެށީ މަސްތުވާތަކެތި ކަމަށް ޝައްކު ކުރެވޭ ރަބަރު ޕެކެޓުތަކެކެވެ. އެގޮތުން 8 ވަރަކަށް ޕެކެޓް ޖަންގުޝަނުން ފުލުހުން ނެގިއެވެ. ބަލަންޖެހޭ ބެލުންތަކަށްފަހު ފުލުހުން ބުނީ، މިއީ މަސްތުވާތަކެތީގެ ބާވަތެއް ކަމަށްވާ "ޗަރަސް" ކަމަށް ބެލެވޭ ކަމަށެވެ. އެ ޕެކެޓްތަކުގެ ތެރެއިން މަސްތުވާތަކެތި ހުރީ ހަތް ޕެކެޓުގައެވެ. ދެން އޮތީ ހުސް ޕެކެޓެކެވެ.\nޖަންގުޝަނުން މަސްތުވާތަކެތި ނަގަމުންދިޔަ ވަގުތު ތުހުމަތު ކުރެވޭ މީހާ "ޗޮސް" ތަޅަމުންދިޔައެވެ. އެއީ އޭނާ ބެހޭ އެއްޗެއް ނޫން ކަމަށް ބުނެ، ބަހަނާ ދައްކަމުން ދިޔައެވެ. ބޯދިގުކޮށް، އަތްދިގު ގަހީމެއް ލައިގެން، ހުރި ރޫފަ ދެރަވަރު އެ ޒުވާނާ ދައްކަމުންދިޔަ ވާހަކަތަކަށް ފުލުހުން ފަރުވާލެއް ނުބަހައްޓައެވެ. އޮޕަރޭޝަން ފުރިހަމަކުރީ ފުލުހުންގެ ތަމްރީނާއި ހުނަރާއި ގާބިލިއްޔަތު ތަންދިން އެންމެ މަތީ ދަރަޖައިގައިކަން ކަށަވަރެވެ.\nޖަންކްޝަންގެ މަތިގަނޑު ނެގުމުގައި ފުލުހުންގެ ތަހުގީގު ޓީމުން ހަރަކާތްތެރިވަނީ. ފޮޓޯ: ރާއްޖެ.އެމްވީ\nއެ ހިސާބުން ފުލުހުން މެމޮރީވިލާގައި ހިންގި އޮޕަރޭޝަން ނިމުމަކަށް ގެނެސް، ގޭތެރޭގައި ހުރި މީހާ ފުލުހުންގެ ހައްޔަރަށް ގެންދިޔައެވެ. އަދި އެރެއަށް ފުލުހުން ހިންގި އޮޕަރޭޝަން ނިންމާލިއެވެ.\nނޫސްވެރިންނާއެކު ކުރިއަށް ގެންދިޔަ3ދުވަހުގެ ޑްރަގު އޮޕަރޭޝަންގައި މި ގެނެސްދިނީ ފުރަތަމަ ދުވަހު ހިންގި އޮޕަރޭޝަންގެ މަންޒަރުތަކާއި ވާހަކަތަކެވެ. ފުލުހުން ސިލްސިލާކޮށް ކުރިއަށްގެންދާ މި އޮޕަރޭޝަންގެ ދެން ހުރި ބައިތައް ކިޔުންތެރިންނާ ހިސާބަށް ގެނެސްދެމުންދާނަމެވެ.\nނޯޓް: މި އޮޕަރޭޝަންތަކުގައި ހައްޔަރު ކުރި މީހާގެ ވަނަވަރު ހާމަ ކުރަން އެ މީހުން އެއްބަސްވި ނަމަވެސް، އެއީ ފަހުންވެސް މި ވަބާއިން ރަނގަޅުވެ، މުޖުތަމައަށް ބޭނުންހިފޭ ބައެއްގެ ގޮތުގައި ނުކުންނަން ތިބި މީހުންނަށް ވުމުގެ އުއްމީދު އޮތުމާއެކު، މި ރިޕޯޓުގައި އެމީހުންގެ ވަނަވަރު ހިމަނާފައެއް ނުވާނެއެވެ.


ކޮވިޑް19: މައްސަލަކީ ވައިރަސް ނާރާނެ ކަމަށް ދުށުން: ސަލްމާންޚާން – Dhen.mv\nކޮވިޑް19: މައްސަލަކީ ވައިރަސް ނާރާނެ ކަމަށް ދުށުން: ސަލްމާންޚާން\nމުޅި ދުނިޔޭގައި ހަލުވިކަމާއެކު ފެތުރެމުންދާ ކޮރޯނާ ވައިރަހާއި ގުޅިގެން ބޮލީވުޑްގެ ސުޕަރ ސްޓަރ ސަލްމާން ޚާން އޭނާގެ ސަޕޯޓަރުންނާއި އާންމުންނަށް ރައްކާތެރިވުމަށް އެދި މެސެޖެއް ދީފައެވެ.\nސަލްމާންޚާން އާންމުކޮށްފައިވާ ވީޑިއޯ މެސެޖުގައި އޭނާ ބުނެފައިވަނީ އެންމެ ބޮޑު މައްސަލައަކީ މިވައިރަސް ނުޖެހޭނެ ކަމަށް އެންމެން ވެސް ވިސްނުން ކަމަށެވެ. ކޮންމެ މީހަކަށް ވެސް މިވައިރަސް ޖެހިދާނެ ކަމަށާއި އެހެންވުމާއެކު މިކަމާމެދު ސީރިއަސްވުމަށާއި ބޭނުން ނެތް ގޮތުގައި ތަންތަނަށް ދިޔުމުން ދުރުހެލިވާން ޖެހޭކަމަށް ސަލްމާން ބުނެފައިވެއެވެ.\n''މިއީ (މަޖާކުރަން އޮތް) ބަންދެއް ނޫން ، މިއީ ވަރަށް ސީރިއަސް ކަމެއް ، މާސްކް އަޅާ ރައްކާތެރިވޭ ، އަތްދޮވޭ ، ސާފުތާހިރުކަން މަތީ ތިބޭ ، އާންމުންނާއި ދުރުވެ ތިބޭ'' މިއީ ދިރިހުރުމާއި މަރާ ގުޅިފައި އޮތް ކަމެއްކަމަށް ފާހަގަ ކުރަމުން ސަލްމާން ބުނެފައިވެއެވެ.\nސަލްމާންގެ މެސެޖުގައި ކޮވިޑް19 އިން ސަލާމަތްވުމަށް ޞިއްޙީ ޚިދުމަތްތެރިންނާއި އެހެން ފަރާތްތަކުން ކުރާ މަސައްކަތް ފާހަގަކޮށް އެފަރާތްތަކަށް ވެސް ޝުކުރު އަދާކޮށްފައިވެއެވެ.\nކޮރޯނާ ވައިރަހާއި ގުޅިގެން ބޮލީވުޑް ވެސް ވަނީ ގާތްގަޑަކަށް ހުއްޓުމަކަށް އައިސްފައެވެ. އެގޮތުން ވަރަށް ގިނަ ފިލްމްތަކުގެ ޝޫޓިންތައް މިވަގުތަށް ވަނީ މެދުކަނޑާލާފައެވެ. އިންޑިއާއިން މިހާތަނަށް 425 އަށްވުރެ ގިނަ މީހުން ކޮވިޑްއަށް ފައްސިވިއިރު 8 މީހުން ވަނީ މަރުވެފައެވެ. ހަމަމިއާއެކު ބައްޔަށް ޝައްކު ކުރެވި ،އެކަހެރި ކޮށްފައިވަނިކޮށް ފިލާ މީހުންގެ މައްސަލަ އިންޑިއާއަށް ކުރިމަތިވެފައިވާތީ މިއީ ވެސް އެގައުމަށް އޮތް ބޮޑު ގޮންޖެހުމެކެވެ.


Dharivarunge salaamathah Majeediyyaa ge class thah cancel koffi\nދަރިވަރުންގެ ސަލާމަތަށް މަޖީދިއްޔާގެ ކްލާސްތައް ކެންސަލްކޮށްފި\nމަޖީދިއްޔާ ސްކޫލް:- އަހުމަދު ޝުރާއު | އަވަސް\nހުކުރު ދުވަހު ހެންވެއިރު އަބަދަށްފެހި މަގުގައި ހުންނަ ގުދަންތަކެއްގައި ރޯވެ ހިނގި ބޮޑު އަލިފާނުގެ ހާދިސާއަށްފަހު އެ ސަރަހައްދުގައިހުރި މަޖީދިއްޔާ ސްކޫލްގެ ދަރިވަރުންނަށް އުނދަގޫތައްވާކަމަށް ބުނަމުންދާތީ، އެ ސްކޫލްގެ މިއަދުގެ ކްލާސްތައް ކެންސަލްކޮށްފި އެވެ.\nއެ ހާދިސާގައި ކެމިކަލް ރައްކާކޮށްފައިވާ ހުރި ގުދަންތަކެއް އަނދާ ހުލިވެފައިވެ އެވެ. އަދި އެ އިމާރާތްތައް ސާފުކުރުމުގެ މަސައްކަތް ކަމާބެހޭ ފަރާތްތަކުން ކުރަމުންދާއިރު، މުޅި ސަރަހައްދުގައި އަދިވެސް ވިހަ ދުމުގެ އަސަރު އެބަހުއްޓެވެ.\nއެޑިޔުކޭޝަން މިނިސްޓްރީ މިއަދު ބުނީ، ދަރިވަރުންގެ ސަލާމަތަށް ރައްކާތެރި ފިޔަވަޅެއްގެ ގޮތުން މަޖީދިއްޔާ ސްކޫލްގެ މިއަދުގެ ކްލާސްތައް ކެންސަލްކޮށްފައިވާ ކަމަށެވެ. އިތުރު މައުލޫމާތެއް ނުދެ އެވެ.\nހުކުރު ދުވަހުގެ ހާދިސާއާ ގުޅިގެން ގެއްލުން ލިބުނު ދަރިވަރުންގެ ކިޔެވުމަށް އަސަރުނުކުރާނޭ ގޮތަށް އެޑިޔުކޭޝަން މިނިސްޓްރީން ވަނީ ގިނަ ލުއިތަކެއް ދީފަ އެވެ.\nއެގޮތުން، އެ ކުދިން ކުލަ ހެދުމުގައި ސްކޫލަށް ދާން ހުއްދަ ދީފައިވާއިރު، އެ ކުދީންނަށް ބޭނުންވާ ފޮތްތަކާއި އެހެނިހެން ސާމާނު ސްކޫލުން ފޯރުކޮށްދެވޭނެ އިންތިޒާމް ހަމަޖައްސާފައިވާކަމަށް މިނިސްޓްރީން ވަނީ ބުނެފަ އެވެ.\nއެ ހާދިސާގައި ގެއްލުން ލިބުނު ދަރިވަރުންގެ ހާލު ބެއްލެވުމަށް އެޑިޔުކޭޝަން މިނިސްޓަރު އައިޝަތު އަލީ މިއަދު ވަނީ އެ ކުދިން ނިސްބަތްވާ ސްކޫލްތަކަށް ޒިޔާރަތް ކުރައްވައި، އެ ކުދިންނާ ބައްދަލުކުރައްވައިފަ އެވެ.\nއަބަދަށްފަހި މަގުގައި ހުރި ގުދަނެއްގައި ރޯވި އަލިފާނުގެ ސަބަބުން ހަތް އިމާރާތެއް އަނދައި، އެކަކު ވަނީ މަރުވެފަ އެވެ. އެ ސަރައްދުގައި ހުރި ހަތަރު ކެމިކަލް ގުދަނެއް ހުކުރު ރޭގެ އަލިފާނުގައި ވަނީ އަނދާފަ އެވެ. އެ ހާދިސާއާ ގުޅިގެން ކަލާފާނު ސްކޫލްގައި ގާއިމުކޮށްފައިވާ ވަގުތީ ހިޔާގައި މިހާތަނަށް 300 އަށް ވުރެ ގިނަ މީހުން ރަޖިސްޓްރީ ކޮށްފައިވާ ކަމަށް ޑިޒާސްޓާ މެނޭޖްމަންޓުން ވަނީ ބުނެފަ އެވެ. އަދި އޭގެ ތެރެއިން ގިނަ ބަޔަކަށް ވަގުތީ ބޯހިޔާވަހިކަން ހަމަޖައްސާދީފައިވާ ކަމަށް އެ އިދާރާއިން ވަނީ ބުނެފަ އެވެ.\nމިނިސްޓްރީ އޮފް އެޑިއުކޭޝަން ކެމިކަލް ގުދަނުގައި ރޯވުން\nރޯދަ މަހު ކިޔަވައިދޭނީ ތިންގަޑިއިރު\nފިއްލަދޫ ސްކޫލް ތަޅު އަޅުވައި، މުޒާހަރާކޮށްފި


Hawaiige Bodu Alifaan Farubadha Eh Govaathee Meehun Hus Kuranee - Vaguthu\nހަވާއީގެ ބޮޑު އަލިފާން ފަރުބަދައެއް ގޮވާތީ މީހުން ހުސްކުރަނީ\n4 އަހަރު ކުރިން ( މެއި 4, 2018 )\nހަވާއީގެ މީހުން ދިރިއުޅޭ އެންމެ ބޮޑު ރަށުގައި ހުންނަ މައުންޓް ކިލައުއާ އަލިފާން ފަރުބަދަ ގޮވުމުގެ ސަބަބުން އެ ރަށުން މީހުން ހުސްކުރުމުގެ މަސައްކަތް ފަށައިފިއެވެ.\nއެ ރަށުގައި ކުއްލި ހާލަތު އިއުލާންކުރެވިފައިވާއިރު މަންޒަރުދުށް ފަރާތްތަކުން ވަނީ ފަރުބަދައިގެ އެކި ފަރާތްތަކުން ދިޔާ އަލިފާން ފައިބަމުން ދާތަން ފެނިފައިވާކަމަށް ބުނެފައެވެ. އެ ސަރަހައްދުގެ ކައިރީގައި ދިރިއުޅޭ ފަރާތްތައް ރައްކާތެރި ހިސާބުތަކަށް ގެންދިޔުމުގެ މަސައްކަތް މިހާރު ފެށިފައިވާކަމަށް އެމެރިކާގެ އޮފިޝަލުން ވަނީ ހާމަކޮށްފައެވެ.\nހަވާއީގެ ގަވަރުނަރު ޑޭވިޑް އިގް ބުނިގޮތުގައި އެ ސްޓޭޓްގެ ނެޝަނަލް ގާޑުން ދަނީ ރައްކާތެރި ހިސާބުތަކަށް މީހުން ގެންދިޔުމުގައި ހަރަކާތްތެރިވަމުންނެވެ. ޚަބަރު ލިބޭގޮތުގައި ފަރުބަދަ ގޮވާފައިވަނީ އެ ސަރަހައްދަށް ސަތޭކައަށްވުރެ ގިނަ ބިންހެލުން އައުމަށްފަހުއެވެ. އެފަދަ އެންމެ ބާރުގަދަ ބިންހެލުން އައިސްފައިވަނީ ރިކްޓާރ މިންގަނޑުން5ގެ ބާރުމިނުގައެވެ. އަދި އޭގެ ފަހުންވެސް 2.5 އަދި 2.7 ބާރުމިނުގެ ދެ ބިންހެލުން އައި ކަމަށް ވަނީ މައުލޫމާތު ލިބިފައެވެ.\nކިލައުއާއަކީ ދުނިޔޭގެ އެންމެ އެކްޓިވް އެއް އަލިފާން ފަރުބަދައެވެ. އެހެންނަމަވެސް މިފަހަރު ފަރުބަދަ ގޮވުމުގައި އެ ސަރަހައްދަށް އައި ބިންހެލުންތަކުގެ ދައުރު ވަރަށް ބޮޑުކަމަށް ތަޖުރިބާކާރުން ވަނީ ބުނެފައެވެ. އެ ސަރަހައްދުގައި ދިރިއުޅޭ ބައެއް ފަރާތްތަކުން ވަނީ ކޮންމެ މިނެޓަކުހެން ބިންގަނޑު ތެޅޭހެން ހީވާކަމަށާއި އަދި އެގޮތަށް ބިންގަނޑު ތެޅޭތާ އެތައް ދުވަސްތަކެއްވެފައިވާކަމަށްވެސް ބުނެފައެވެ. އެ\nމެރިކާގެ އޮފިޝަލުން ވަނީ ފަރުބަދައާއި ކައިރި ސަރަހައްދުތަކުގައި ދިރިއުޅޭ ފަރާތްތައް ރައްކާތެރި ހިސާބުތަކަށް ދިޔުމަށް އަދި އޮފިޝަލުންގެ އިލްތިމާސްއާއި އެއްގޮތަށް އަމަލުކުރުމަށް އެދިފައެވެ.\nމަތިވެރީގައި ހުންނަ ޖާބިރުގެ ގެސްޓް ހައުސްގައި ރޯކޮށްލައިފި


Hurihaa rashehgai mask elhun majuboorukohfi\nމީހުން ދިިރިއުޅޭ ހުރިހާ ރަށެއްގައި މާސްކް އަޅަން އަންގައިފި\nރާއްޖޭގައި ކަރަންޓީން ވާން ޖެހޭ މުއްދަތު 14 ދުވަހުން 10 ދުވަހަށް ކުރުކޮށް، ކޮވިޑް-19 އާ ގުޅިގެން އަމަލުކުރާ އުސޫލު ބަދަލުކޮށް ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން އިއުލާނު ކޮށްފި އެވެ.\nމީގެ އިތުރުން، މީހުން ދިރިއުޅޭ ހުރިހާ ރަށެއްގައި އަދި އެއާޕޯޓް ހިންގާ ހުރިހާ ރަށެއްގައި ވެސް މީހުން ބޭރުގައި އުޅެންޖެހޭނީ މާސް އަޅައިގެން ކަމަށް ވެސް އެޗްޕީއޭއިން ވަނީ ކަނޑައަޅައިފަ އެވެ.\nއެޗްޕީއޭއިން މިއަދު ކުރި އިއުލާނުގައި ބުނެފައިވަނީ ރައްކާތެރިކަމުގެ ފިޔަވަޅެއްގެ ގޮތުން މީހުން ދިރިއުޅޭ ރަށްރަށާއި އެއާޕޯޓު ހިންގާ ރަށް ރަށުގައި މާސްކު އަޅައިގެން އުޅުމާއި ބޭރުގައި އުޅޭ ނަމަ ތިން ފޫޓުގެ ދުރުމިނެއް ބެހެއްޓުމަށެވެ.\nކޮވިޑް-19 އާ ގުޅިގެން މާސްކް އެޅުން މަޖުބޫރުކޮށްފައި މީގެ ކުރީން އޮތީން މާލެ ސަރަހައްދު ކަމަށްވާ މާލެ، ވިލިމާލެ އަދި ހުޅުމާލެގެ އިތުރުން ގެސްޓް ހައުސް ހިންގާ ރަށްތަކުގައެވެ. އެހެންނަމަވެސް އަލަަށް ގެނައުމަށް ނިންމާފައިވާ ބަދަލާއެކު މީހުން އުޅޭ ހުރިހާ ރަށެއްގައިވެސް މާސްކް އަޅަން ޖެހޭނެއެވެ.\nރާއްޖޭގައި ކޮވިޑް-19ގެ ހާލަތު ކޮންޓްރޯލުކުރުމުގެ މަސައްކަތް ކުރިއަށްދާއިރު ކޭސްތައް މަދުވާން ފެށުމާއެކު މިހާރު ސަރުކާރުން ދަނީ އެކި ކަހަލަ ލުއިތައް ދޭން ފަށާފައެވެ. އެގޮތުން މާލެއިން އެހެން ރަށަކަށް ދާ މީހުންގެ ކަރަންޓީނުގެ މުއްދަތު ކުރު ކުރުމަށްވެސް ވަނީ މިހާރު ނިންމާފައެވެ.\nއެޗްޕީއޭއިން ނެރެފައިވާ ގައިޑްލައިންތަކަށް އަމަލުކުރުމަށާއި އެކަންތައްތައް ބެލުމަށް ލޯކަލް ކައުންސިލުން މަސައްކަތް ކުރަން ޖެހޭނެ ކަމަށް އެޗްޕީއޭއިން ބުނެއެވެ.


MarqueeMV in Dhagandey Ah Haahsa Boot Eh Hadhiyaa Koffi - Vaguthu\nމާކުއީ އެމްވީން ދަގަނޑޭއަށް ހާއްސަ ބޫޓެއް ހަދިޔާކޮށްފި\n2 ހަފްތާ ކުރިން ( އޮކްޓޯބަރ 12, 2021 )\nމާކުއީ އެމްވީން ދަގަނޑޭއަށް ހާއްސަކޮށް އޭނާއަށް ހަދިޔާކުރި ބޫޓު\nމާކުއިއެމްވީގެ ފަރާތުން ރާއްޖޭގެ ފުޓުބޯޅަ ތާރީހުގައި އުފެދުނު އެންމެ މޮޅު ފުޓުބޯޅަ ކުޅުންތެރިޔާ ކަމަށްވާ އަލީ އަޝްފާގު (ދަގަނޑޭ) އަށް ހާއްސަކޮށްފައިވާ ބޫޓެއް އޭނާއަށް ހަދިޔާކޮށްފިއެވެ.\nކުޅިވަރާއި ގުޅުންހުރި ސާމާނު ވިއްކުމުގައި ފާހަގަކޮށްލެވޭ މާކުއި އެމްވީން މި ބޫޓު ދަގަނޑޭ ހަވާލުވިކަން އަންގާ އޭނާ ވަނީ ފޭސްބުކްގައި އެކަން ހާމަކޮށްފައެވެ.\nއުމުރުން 36 އަހަރުގެ ދަގަނޑޭ ދަނީ މިފަހަރުގެ ސާފް ޗެމްޕިއަންޝިޕުގައި ރާއްޖޭގެ ގައުމީ ޓީމުގައި މޮޅު ކުޅުމެއް ދައްކަމުންނެވެ. އޭނާ ވަނީ ރާއްޖެ މިހާތަނަށް ކުޅުނު ތިން މެޗުގެ ތެރެއިން ދެ މެޗެއްގައި ލަނޑު ޖަހާފައެވެ. ލަނޑު ޖަހާފައިވަނީ ބަންގްލަދޭޝް އާއި ސްރީލަންކާ ކޮޅަށެވެ.\nދަގަނޑޭއަށް ހަވާލުކުރި މި ބޫޓަކީ ނައިކީ ބްރޭންޑުގެ ބޫޓެކެވެ. މިއީ ދަގަނޑޭއަށް ހާއްސަކޮށް ފަރުމާކޮށްފައިވާ ބޫޓެއްކަމަށް މާކުއި އެމްވީން މައުލޫމާތުދެއެވެ. މި ބޫޓު ލިބުމާއެކު ދަގަނޑޭ ވަނީ މާކުއި އެމްވީއަށް ޝުކުރުއަދާކޮށްފައެވެ.\nދަގަނޑޭ ވަނީ މާލޭގައި މިހާރު ކުރިޔަށްދާ އުރީދޫ ސާފް ޗެމްޕިއަންޝިޕުގައި ރާއްޖެ މިހާތަނަށް ކުޅުނު ތިން މެޗުގެ ތެރެއިން ދެ މެޗުގެ މޮޅު ކުޅުންތެރިޔާގެ މަގާމުވެސް ހޯދާފައެވެ. މިއީ ދަގަނޑޭގެ ހަޔާތުގައި އޭނާގެ ހަތްވަނަ ސާފް ޗެމްޕިއަންޝިޕެވެ.\nމީގެއިތުރުން ދަގަނޑޭއަކީ މި މުބާރާތުގެ ތާރީހުގައި އެންމެ ގިނަ ލަނޑު ކާމިޔާބުކޮށްފައިވާ ކުޅުންތެރިޔާ އެވެ. ދަގަނޑޭ ވަނީ މުބާރާތުގައި ކުޅުނު 29 މެޗުން ޖުމްލަ 22 ލަނޑު ޖަހާފައެވެ.\nއޮކްޓޯބަރ 13, 2021 16:04\nވަރަށް ރީތި ބޫޓެއް!


Raees Yameen Kappi Ehge Huvaeh Nukurahvaa - Shaahidh - Vaguthu\nރައީސް ޔާމީން ކައްޕިއެއްގެ ހުވައެއް ނުކުރައްވާ - ޝާހިދު\nރައީސް އަބްދުﷲ ޔާމީން އޮޑިއެއްގެ ކައްޕިއެއްގެ ހުވާ ނުކުރައްވާކަމަށާއި ކުރައްވާފައިވަނީ ޤާނޫނު އަސާސީގައި ބުނާ ރައީސުލްޖުމްހޫރިއްޔާގެ ހުވާކަމަށް ރައްޔިތުންގެ މަޖިލީހުގެ ކުރީގެ ރައީސް އަދި ހެންވޭރު އުތުރު ދާއިރާގެ މިހާރުގެ މެމްބަރު އަބްދުﷲ ޝާހިދު ވިދާޅުވެއްޖެއެވެ.\nއަބްދުﷲ ޝާހިދު ވިދާޅުވީ ރައީސް ޔާމީން ކުރެއްވީ ރައީސުލްޖުމްހޫރިއްޔާގެ ހުވާކަމަށާއި އަދި އެ ހުވާކުރެއްވީ ޤާނޫނު އަސާސީއާއި ޤާނޫނުތަކާއި އެއްގޮތަށް ކަންކުރެއްވުމަށް ކަމަށާއި އެކަމަށްޓަކައި "ﷲ ގަންދީ" ކަމަށެވެ. އިތުރަށް ޝާހިދު ވިދާޅުވީ ޤާނޫނު އަސާސީއާއި ޤާނޫނުތަކާއި އެއްގޮތަށް ވެރިކަން ކުރެއްވުމަށް ﷲ ގަންދީ އެދުވަހު ހުވާކުރެއްވުމަށްފަހު، ޤާނޫނު އަސާސީއާއި ޤާނޫނުތަކާއި އެއްގޮތަށް ވެރިކަން ނުކުރެއްވޭނެކަމަށް ރައީސް ޔާމީނަށް ވިދާޅު ނުވެވޭނެ ކަމުގައެވެ.\nއޮޑިއެއްގެ ކައްޕިއެއްކަމަށް މިސާލުޖައްސަވާ ބޭނުންގޮތަކަށް ކަންކުރައްވާނެނަމަ އެދުވަހު ހުވާކުރެއްވިއިރު އެހެން ވިދާޅުވާން ޖެހޭނެކަމަށް ޝާހިދު ވިދާޅުވިނަމަވެސް، ރައީސް ޔާމީންގެ ވާހަކަފުޅުގައި ރައީސް ޔާމީން ކައްޕިއެއްގެ ގޮތުގައި ސިފަ ކުރައްވާފައިވަނީ އެމަނިކުފާނު ޤައުމު ހިންގަވަން ޖެހޭނެކަން ސިފަކޮށެވެ.\nއިދިކޮޅު ފަރާތްތަކުން ތަކުރާރުކޮށް ބޮޑަތި ދޮގުތަށް ހަދާ އޮޅުވާލަމުންދާއިރު، ދިވެހި ރާއްޖޭގައި ޤާނޫނޫ ގޮތުން އުފެދިފައި އޮތް ސަރުކާރު ވައްޓާލަން އެބޭފުޅުން ދަނީ ގިނަ މަަސައްކަތްތަކެއް ކުރައްވަމުންނެޗެ.\nކޮމަންވެލްތާ ރާއްޖެ އަލުން ގުޅުމާ ބެހޭ މަޝްވަރާތަކެއް ކޮށްފި\nމޫސުމަށް އަންނަ ބަދަލުތަކުގެ ސަބަބުން ރާއްޖެ ނެތި ހިނގައިދާނެ ކަމަށް ޝާހިދު ވިދާޅުވެެއްޖެ\nމާޗް 6, 2018 09:40\nމީ ކީކޭ ކިޔާ މޮޔައެއް! މީނަދޯ ރައްޔިތުންގެ މަޖިލީހުގެ ރައީސަށްހުރެ އިސްލާމްދީނަށް ފުރައްސާރަކުރަންވެގެން ކުއތ ކީ ޕިއްލޭ ކިޔާ ބޅކ ރައްޔިތުންގެ މަޖިލީހަށް ވެއްދީ!\nމާޗް 6, 2018 09:45\nމިކަލޭގެޔަށް މިހާރު ޖަހާ ސިފައެއް ދޯ؟ ހާދަ ހުތުރޭ !\nމާޗް 6, 2018 09:47\nމީނަ ފެބްރުއަރީ 1 ގައި އަމުރެއް ނެރުވާފަ އެހެރަ ތެޅުނު ގޮތަކުން މަވާ ހަމަ ކޮސްވި! ވިހައިގެން އުޅޭ ކުކުޅެއްވެސް އެގޮތަކަށް ނުތެޅޭނެ!\nމާޗް 6, 2018 09:49\nބަލަ މޮޔަޔާ ކައްޕިކަން އެއީ ހުވާކޮއްގެން ހަވާލުވާ އެއްޗެއްނޫނެ ކާކުތަ ހުޜީ މި ދުނިޔޭގަ ހުވާކޮއްގެން ކައްޕިކަމުގަ\nކައްޕިކަން ލިބޭނީ ކިހެނެއްކަން އޮޅުން ފިލުވާލަން ޓުރާސްޕޯޓު އޮތޮއިރިޓީއައް ގުޅާ އޮޅުން ފިލުވާލަބަަ\nމާޗް 6, 2018 09:54\nކޮބައި ޝާހިދު! މަރިޔަމް ސޫރަތް ކިޔެވީމާ ވިހެއީ ކޮން އެއްޗެއް! ކައިފައި ހުރި ޙަރާމް މުދާތަށް ނުކުތީތަ؟ ހާދަ ފާޑަކަށް ތި ހުންނަނީ. ކުރަން އުޅުނު ބޮޑުކަމެއް ނާކާމިޔާބުވީތަ؟\nމާޗް 6, 2018 09:55\nސާހިދު ހިތުންތިހުރީ ރައީސުލްޖުމުހޫރިއްޔާގެ ހުވާކުރައްވައިގެން ސާހިދުއަކީ ދައުލަތުން ވަގަށް އެއްމެ ގިނައިން ފައިސާކާލިމީހާ ބޮޑުވަގު\nމާޗް 6, 2018 09:58\nޝާހިދޫ، ކަލޭ ކިތައް ހުވާކޮށްފަ ބޭނުންހާވައްތަރަކަށް ތެޅިބާލަނީ. ޝާހާދަތުގެ2ކަލިމަކިޔާ މުސްލިމަކަށްވެވޭއިރު، ތިބޭ އެކުރެވެނީވެސް ހުވައެއް. ދުލުން ބުނެލުމަކުން ނުފުދޭނެ، ﷲ އެންގެވި ގޮތަށް އުޅެން ކުރާ ހުވަޔެއް އެއީ، އެގޮތައްތަ ކަލޭ އުޅެނީ؟ ވަރަށް ލަދުހަޔާތް ކުޑަ ނުބައި މީހެއްމީ. ޝާހިދު ކަލޭ ކުރަ ކޮންމެ އަމަލަކަށް ޖަވާބު ދާރީ ވާން ޖެހޭ ދުވަހެއް އަންނާނެކަން ގަބޫލްކުރާތި\nމާޗް 6, 2018 12:44\nޝާހިދު ވެރިކަން ލިބޭތޯ އެކަން ހޯދަން އުޅުނު އެހެން މީހުންވެސް އުޅުނު މަގުން އުޅުމަކީ އެއްގޮތަކަށް ވެސް ގޯސް ކަމެއްނުން. ވީމާ ވެރިކަންލިބޭތޯ ކުރިމަތި ލައްޗެވެ. އަންނި އާއި ޔާމީނަށް ވޯޓް ނުދިނަސް ހަމަ ޔަގީނުން އަޅުގަނޑުގެ ވޯޓް ޝާހިދަކަށް ނުދޭނަން. އޯކޭނުން؟\nމާޗް 6, 2018 19:29


Eid bandhugai Utheemu ganduvarai huvadhoo dhaarul aasaaru hulhuvaane\nއީދު ބަންދުގަ ވެސް އުތީމު ގަނޑުވަރާއި ހުވަދޫ ދާރުލްއާސާރު ހުޅުވިފައި ހުންނާނެކަމަށް ހެރިޓޭޖް މިނިސްޓްރީން ބުނެފި\nމި އަހަރުގެ އަލްހާ އީދުގެ ބަންދު ދުވަސްތަކުގައި ވެސް އުތީމު ގަނޑުވަރު އަދި ހުވަދޫ ސަރަހައްދީ ދާރުލް އާސާރު ހުޅުވިފައި ހުންނާނެ ކަމަށް މިނިސްޓްރީ އޮފް އާޓް، ކަލްޗާ އެންޑް ހެރިޓޭޖުން ބުނެފި އެވެ.\nހެރިޓޭޖް މިނިސްޓްރީގެ ޑިޕާޓްމަންޓް އޮފް ހެރިޓޭޖުން މިއަދު ވިދާޅުވީ މިއަހަރުގެ އަލްހާ އީދުގެ ބަންދު ދުވަސްތަކުގެ ތެރެއިން އޯގަސްޓް 12 އިން 15 އަށް އުތީމު ގަނޑުވަރާއި ހުވަދޫ ސަރަހައްދީ ދާރުލް އާސާރު ހުޅުވިފައި ހުންނާނެ ކަމަށެވެ.\nމިދުވަސްތަކުގައި އުތީމު ގަނޑުވަރާއި ހުވަދޫ ސަރަހައްދީ ދާރުލް އާސާރު ހުޅުވިފައި ހުންނާނީ ހެނދުނު 08:15 އިން މެންދުރު ފަހު 01:30 ށެވެ.\nއަލްހާ އީދުގެ ބްނަދު ދުވަސް ތަކުގެ ތެރޭގައި މި ދެތަން ހުޅުވުމަށް ހެރިޓޭޖް މިނިސްޓްރީން ނިންމާފައިވީ ނަމަވެސް މި މަހުގެ 10 ވާ ހައްޖު ދުވަހާއި 11 ވާ އަލްހާ އީދު ދުވަސްތަކުގައި އުތީމު ގަނޑުވަރާއި ހުވަދޫ ސަރަހައްދީ ދާރުލް އާސާރު ބަންދުވާނެ އެވެ.\nއީދު ބަންދަށް ފަހު މިމަހުގެ 18 ވަނަ ދުވަހުން ފެށިގެން ކުރިއެކޭވެސް އެއްގޮތަށް ހުކުރު ދުވަސްތައް ފިޔަވާ ކޮންމެ ދުވަހަކު އުތީމު ގަނޑުވަރާއި ހުވަދޫ ސަރަހައްދީ ދާރުލް އާސާރު ހުޅުވިފައި ހުންނާނެ ކަމަށް ހެރިޓޭޖް މިނިސްޓްރީން މައުލޫމާތު ދެއެވެ.\nއާންމު އުސޫލެއްގެ ގޮތުން މި ތަންތަން ހުޅުވާފައި ހުންނާއީ ހެނދުނު 08:15 އިން މެންދުރު ފަހު 01:30 ށެވެ.\nއާޓްސް މިނިސްޓްރީ އީދު އުތީމް ގަނޑުވަރު ހެރިޓޭޖް